
Praefatio. 


De  Horatio  Romano  litterarum  renascentium  aetatis 
poeta,  qui  inde  a  temporibus  Nicolai  V  papae  laude  artis 
poeticae  apud  aequales  floruit,  admodum  pauca  memoriae 
prodita  sunt.  Ne  nomen  quidem  gentilicium  cognitum 
habemus;  praenomen  ab  ipso,  cum  Calixto  III  pontifice 
max.  scriptoris  apostolici  munere  fungeretur,  scribebatur 
Horacius ,  in  carminum  autem  quae  inveniri  potuerunt 
inscriptionibus  legitur  Oracius  vel  Oratius,  utiturque  ea 
nominis  forma  Joannes  Vahlen,  cum  breviter  agit  de 
poeta  in  commentario  qui  inscribitur  Laurentii  Vallae 
opuscula  tria  (Sitzungsberichte  d.  pbil.-hist.  Classe  der 
Kais.  Akad.  der  Wissensch.  vol.  LXI,  Wien  1869,  p.  377). 

Horatius  quando  natus  sit  ignotum  est,  unum  summa 
cum  veri  specie  dici  potest  prima  artis  poeticae  speci¬ 
mina  circa  medium  saeculum  quintum  decimum  ab  eo 
esse  edita.  Quare  si  —  id  quod  a  vero  vix  videatur 
abhorrere  —  Romae  optimarum  artium  studiis  imprimis - 
que  linguae  graecae  ediscendae  operam  eum  dedisse 
arbitramur,  praeclaris  potuit  uti  magistris:  Georgio  Trape- 
zuntio,  Laurentio  Valla,  Theodoro  Gaza  tunc  apud  Stu¬ 
dium  quod  dicitur  Romanum  rhetoricam  grammaticam 
philosophiam  profitentibus.  Tempora  autem  erant  eius- 
modi,  ut  viri  docti  et  poetae  gloriam  sibi  et  divitias 
comparare  possent:  anno  enim  1447  Nicolaus  V  papa  in 
solio  pontificio  locatus  erat  praeclarus  ille  litterarum 
artiumque  fautor  atque  patronus.  Cuius  benevolentiae  et 
liberalitati  ut  se  commendaret,  Horatius  anno  ut  videtur 

1453  carmina  nonnulla  a  se  composita  in  unumque  cor¬ 
pusculum  collecta  ad  Petrum  Lunensem  secretarium 
apostolicum  misit  libellum  per  eum  in  manus  summi 
pontificis  venturum  esse  sperans.  De  quo  codice,  qui 
ubi  esset  per  tria  fere  saecula  incertum  erat,  paucis  iam 
agere  mihi  liceat. 

loannes  Gerardus  Vossius  in  libro  tertio  operis  quod 
conscripsit  de  historicis  Latinis  —  primum  in  lucem  pro¬ 
diit  anno  1627  —  haec  dicit  (ed.  Lugd.  Bat.  1651, 
p.  584):  „Fuit  iisdem  temporibus  [quibus  Candidus  De- 
cembrius]  Horatius  Momanus  sive,  ut  MSus  cod.  habet, 
Oratius  poeta.  Hic  ille  est,  qui  precibus  a  Nicolao  V 
pontifice  exoratus  primus  Iliada  Homeri  transtulit  Latine. 
Idem  poema  condidit  libris  II,  cui  nomen  Porcaria.  Est 
id  de  conspiratione  Stephani  Porcarii  sive  Porcii  .  .  . 
Dedicavit  hoc  poema  ipsi  pontifici  Nicolao.  Praefatio  ge¬ 
mina  est,  prosa  una  est,  altera  ad  pontificem  versu  ele¬ 
giaco.  Poema  ipsum  sic  incipit:  [sequuntur  sex  primi 
versus  Porcariae] 

Etiam  elegiam  reliquit,  cuius  titulus  Venus  aurea. 
Item  aliam  ad  Er.  Sfortiam  ducem  Mediolani  quae  inci¬ 
pit:  Dive  virum  lapsura  — 

Scriptor  est  non  aspernandus  plane,  sed  qui  sordidi 
aliquantum  trahat  ab  aevo  quo  vixit.  MSo  eius  codice 
usus  sum  ex  bibi,  doctiss.  et  amiciss.  viri  Arn.  Buchellii 
J.  C.  Ultrajectini.'^ 

Quem  Vossii  locum  afferre  scriptores  posterioris  aeta¬ 
tis  velut  Apostolus  Zeno,  Fabricius,  Vahlen,  Tommasinus 
satis  habent,  ipsum  vero  Buchellii  codicem  nemo  post 
Vossium  videtur  inspexisse.  Atqui  exstabat  codex  exsta- 
batque  in  publicis  bibliothecis,  primum  in  tabulario  pro¬ 
vinciae^),  nunc  vero  in  bibliotheca  universitatis  Rheno- 
Traiectinae,  cui  qui  praeest  benigne  mihi  transmisit 


1)  Van  den  levene  ons  heren.  Een  Rijmwerk  uit  de 
Middeleeuwen.  Naar  een  Hs.  der  XV  eeuw  uitgegeven  door 
P.  J.  Vermeulen,  Utrecht  1843,  p.  XLII. 


PRAEFATIO 


V 


librum  tam  diu  desideratum.  Est  codex  826  catalogi 
typis  impressi^),  noviter  signatus  Ms.  var.  411,  membra¬ 
naceus,  forma  octava  minore.  Constat  ex  chartis  36,  quo¬ 
rum  primum  ultimaque  tria  textu  carent,  lateribus  ubi 
dissecta  sunt  folia  auro  tinctis.  In  singulis  paginis  viceni 
bini,  in  paucis  viceni  singuli  versus  manu  Italica  saeculi 
quinti  decimi  elegantissime  scripti  sunt  singulis  locis 
secunda  eiusdem  saeculi  manu  correctis.  Quae  manus 
nescio  an  in  margine  quoque  adnotaverit  nomina  propria 
quae  in  textu  occurrunt  vel  attinent  ad  carminis  verba 
rectius  intellegenda;  etiam  graviter  quaedam  dicta,  in  iis 
loca  ad  gloriam  pontificis  pertinentia,  itemque  compara¬ 
tiones  poeticae  in  margine  notis  appositis  designantur. 
In  primo  folio  manu  saeculi  septimi  decimi  legitur  locus 
quidam  ex  Sabellici  hist.  Ven.  lib.  XXYII®  excerptus^), 
ubi  agit  de  coniuratione  Stephani  Porcarii.  Cui  altera 
manu,  quae,  ut  affirmat  Vermeulen  1.  c.,  ipsius  est  Buchellii, 
addita  sunt  haec:  hac  narratione  continetur  argumentum 
huius  poematis,  cuius  guoqiie  rei  meminit  Platina  in  vita 
Nic:  V.  pontif:  et  ex  eo  Benterus  in  JEphemeri  Histo: 
pa  27.  —  Eadem  ut  videntur  manu  in  ultima  codicis 
pagina  scripta  leguntur 

Hunc  librum  emit  in  auctione  S  Aldegondiana 
cn  n  ic  Arnoldus  Buchellius  Batauus. 

Quo  codice  quae  continentur  cum  plane  congruant 
cum  carminibus  a  Vossio  allatis  non  debet  dubitari,  quin 
liber  Rheno-Traiectinus  idem  sit  quo  quondam  usus  est 
Vossius.  De  Arnoldo  Buchellio  minore  iurisconsulto  re¬ 
rumque  scriptore  haud  ignobili,  qui  vixit  ab  anno  1565 
usque  ad  annum  1645^),  nuperrime  egit  van  Langeraad 


1)  Catal.  codd.  mss.  bibliothecae  universitatis  Rheno- 
Traiectinae,  Traiecti  ad  Rhenum  1887,  p.  213. 

2)  Ed.  Basii.  1669  p.  520.  Incipit:  His  minis  bellorum  — 
Expl. :  ad  supplitium  tractus  est. 

3)  Burmannus  (Traiectum  eruditum  Trai.  ad  Rhen.  1738, 
p.  38)  eum  anno  1641  mortuum  esse  tradit. 

in  ephemeride  quae  inscribitur  Archivio  della  societa  Ro¬ 
mana  di  storia  patria  XXIII.  1900  p.  6sqq.  Ibidem  dia¬ 
rium  itineris  italici  quod  ille  susceperat  annis  1587  et 
1588  vulgatum  est.  Anno  autem  1599  Ultraiecti  sedem 
habebat  Buchellius  codicemque  illum  emit  ex  hereditate 
cuiusdam  de  S.  Aldegonde  familia  Batava  nobilissima. 

Veniamus  nunc  ad  carmina  quae  in  codice  nostro 
leguntur  breviter  illustranda.  Quae  ab  ipso  Horatio  in 
unum  corpus  redacta  esse  certum  videtur,  errat  enim 
Vossius  cum  praefationem  prosa  oratione  conscriptam  ad 
solam  Porcariam  pertinere  dicit.  Immo  ad  totum  corpus¬ 
culum  referri  debet  neque  altera  praeter  eam  exstat  prae¬ 
fatio;  etenim  qui  sequuntur  versus  elegiaci  ad  pontificem 
conscripti  non  praefatio,  sed  primum  corporis  carmen  est 
existimandum.  Codex  autem  eleganter  scriptus  nitideque 
ornatus  nescio  an  idem  sit  quem  Petro  Lunensi  Nicolai 
V  familiarissimo  misit  Horatius.  Erat  is  poeticae  huma¬ 
nitatisque  studiis  et  ipse  deditus  amicitiaeque  vinculo 
coniunctus  cum  Poggio  Florentino  Leonardoque  Bruno 
Aretino,  itemque  filii  eius  quem  Horatius  commemorat, 
cui  nomen  erat  Baptista,  versus  leguntur  in  Anecdot. 
litterar.  vol.  HI  (Romae  1773)  p.  431.^) 

Quam  praefationem  quae  sequuntur  carmina  haec  sunt: 

1.  Ad  Nicolaum  V  elegia.  Celebrat  poeta  egre¬ 
giam  virtutem  pontificis,  quo  regnante  aurea  saecula  re¬ 
disse  videantur.  Imprimis  autem  opera  ab  eo  suscepta 
summis  effert  laudibus,  quae  magnificentia  et  pulchritu¬ 
dine  omnia  antiquitatis  aedificia  longe  superent.  Quorum 
operum  notis  in  margine  adiectis  commemorantur  ab 
Horatio  haec: 

Palatium  apostolicum  iuxta  ecclesiam  S.  Mariae 


1)  Mancini,  Vita  di  Lorenzo  Valla,  Firenze  1891,  p.  286 
N.  3,  p.  275  N.  6.  Liber,  quem  olim  possedit  Petrus  ille,  qui 
asservatur  Viterbii  in  bibliotheca  Capitulari,  epistulam  eius 
continet  ad  Leonardum  Aretinum  scriptam,  cf.  Revue  des 
bibliotheques  vol.  V,  1895,  p.  244. 

Maioris  situm  a  pontifice  erectum  et  amplificatum.  Quod 
opus  anno  1452  satis  iam  processisse  e  bulla  ipsius  Ni¬ 
colai  intellegitur,  quam  affert  Miintz  Les  arts  a  la  cour 
des  papes  I,  144. 

Pantheon  vel  ecclesia  S.  Mariae  Rotundae, 
quam,  ut  ait  Horatius,  „sacra  ferunt  matri  templa  fuisse 
deum“.  Quod  antiquitatis  monumentum  plumbeo  tecto 
restituisse  Nicolaum  Platina  quoque  tradit  in  vitis  ponti¬ 
ficum,  cf.  Miintz  1.  c.  p.  145. 

Castrum  S.  Angeli  inde  ab  anno  1447  refectum 
et  munitum,  Miintz  p.  150. 

Pons  Milvius  seu  ut  dicit  Horatius  Mollius  (in 
margine  per  errorem  scriptum  est  emilius),  cuius  me¬ 
diam  partem  ligno  fabricatam  lapideam  exstruxit  pontifex 
turrimque  in  dextra  fluminis  ripa  coepit  aedificare,  ibid. 
p.  158. 

Aedes  Vaticanae  a  Nicolao  restitutae  et  ampli¬ 
ficatae  murisque  et  turribus  cinctae,  quod  opus  praeter 
cetera  praedicandum  censet  Horatius,  ibid.  p.  115. 

2.  Porcariae  libri  duo,  quod  carmen  epicum  constat 
ex  1053  versibus  hexametris,  de  quo  dixi  in  commentario 
qui  inscribitur  „die  Verschworung  des  Stefano  Porcari 
und  die  Dichtung  der  Renaissance“  (Neqe  Jahrbiicher  ftir 
das  klass.  Altertum,  Geschichte  und  deutsche  Litteratur 
1903  I.  Abteil.  Bd.  XI,  p.  108).  Quare  de  Stephano 
illo,  qui  coniuratione  quam  contra  Nicolaum  dominatio¬ 
nemque  pontificiam  fecerat  detecta  a.  d.  V  Idus  lanuarias 
anni  1453  una  cum  Angelo  Masi  filioque  eius  Clemente 
furca  suspensus  poenas  sceleris  luit,  denuo  hic  verba  facere 
supersedendum  putavi,  praesertim  cum  de  ipsis  rebus 
gestis  parum  novi  e  versibus  Horatianis  cognoscatur.  Quo 
carmine  non  tam  in  animo  habuit  poeta  coniurationem 
illam  quaeque  eam  secuta  essent  describere,  quam  ut 
summi  pontificis  gloriam  praedicaret  seque  ipsum  clemen¬ 
tiae  eius  commendaret.  Neque  enim  ullam  praetermittit 
occasionem,  quin  pontificis  virtutes  beneficiaque  in  urbem 
Romam  congesta  collaudet  et  celebret,  neque  ob  aliam 

causam  de  quattuor  urbis  aetatibus  latius  ac  diffusius 
verba  facit,  nisi  ut  postremo  Nicolai  pontificis  domina¬ 
tionem  felicissimam  et  gloriosissimam  urbis  aetatem  esse 
praedicet,  quae  cum  reliqua  Italia  continuis  bellis  inter 
Franciscum  Sfortiam  et  Venetianos  Alfonsumque  regem 
Neapolitanum  ortis  fatigetur,  pace  fruatur  et  tranquillitate 
praeclarissimisque  a  pontifice  communiatur  atque  exorne¬ 
tur  operibus.  E  quibus  commemorat  Scipionemque  ad 
superos  reversum  summopere  admirantem  facit  moenia 
urbis,  quae  per  Beltramum  Martini  filium  redemptorem 
exstruantur^),  basilicam  S.  Petri  aedesque  Vaticanas. 

lam  vero  si  quaerimus,  quae  potissimum  veterum 
poetarum  exempla  cum  in  argumentis  tum  in  dicendi 
genere  secutus  sit  Horatius,  plurimum  Vergilio  eum  debere 
nemo  est  quin  videat.  Inde  quae  de  regno  inferorum  tradit 
omnia  fere  hausta  sunt:  Charon,  Cerberus,  Minos,  portenta 
allegorica  limen  Ditis  servantia,  Furiae  illique  qui  aeter¬ 
nas  poenas  luunt  itemque  sedes  secretae  ducum  clarorum, 
Catilina  denique  et  Cato,  nisi  quod  Uticensem  ponit  Ho¬ 
ratius  pro  Censorio.  Scipionis  Africani  res  gestas,  quod 
iam  inde  a  Francisco  Petrarca  illustrissimum  Romanae 
virtutis  exemplar  existimabatur,  ex  Livio  cognitas  habet. 
Cuius  umbra  similiter  mortali  corpore  induitur  apud 
Horatium  quo  Erichthonem  in  Lucani  Pharsalia  (VI, 
750  sqq.)  corpori  occisi  animam  vitalemque  calorem  red¬ 
dentem  videmus,  itemque  Ovidii  Statiique  carmina  satis 
diligenter  eum  legisse  apparet.  Neque  desunt  quae  ex 
Dantis  Aldigerii  opere  egregio  sint  desumpta,  qui  umbras 
mortuorum  similiter  flammis  involvi  et  a  colubris  angui¬ 
busque  vexari^)  facit  atque  Angelum  illum  Porcarii  so¬ 
roris  virum  Horatius,  ibidemque  invenit  Cerberum  denti¬ 
bus  unguibusque  damnatos  lacerantem.^)  Sicut  autem 

1)  Porcaria  I,  514  II,  241.  —  De  Beltramo  cf.  Miintz  1.  c. 
p.  104.  159. 

2)  Inferni  eant.  XXVI,  47.  XXIV,  82  sqq. 

3)  ibid.  VI,  18. 

Porcarii  comes  in  aquam  Stygiam  delapsus  manibus  at¬ 
que  ore  ratem  capit  Charontis  (Pore.  I,  166),  ita  Philippi 
de  Argentis  Florentini  iracundum  simulacrum  navigium 
Phlegyae  Stygem  traiecturi  comprehendisse  apud  Dantem 
legimus. 

Neque  in  argumenti  modo  et  genere  dicendi  sed  etiam 
in  re  metrica  versuumque  ratione  Horatium  ad  exemplar 
veterum  poetarum  artem  suam  laudabiliter  excoluisse 
apparet.  Cuius  in  carminibus  quamquam  non  desunt^ 
quae  ab  elocutione  et  arte  metrica  antiquorum  auctorum 
abhorreant,  tamen  longe  in  ea  re  praeferendus  esse  vide¬ 
tur  Josepho  Brippio  Registraturae  quae  dicitur  pontificiae 
praefecto,  cui  et  ipsi  carminis  edendi  occasionem  praebuit 
Porcarius.  Quo  de  carmine  ad  ea  quae  dixi  in  commen¬ 
tariolo  quem  commemoravi  lectorem  revocare  mihi  liceat. 

3.  Carmen  elegiacum,  quod  inscribitur  Venus  aurea. 
Cuius  argumentum  sumpsit  Horatius  e  carmine  "'Egeog 
SgaTtsTTjg  quod  Moschi  perhibetur,  neque  tamen  accurato 
illud  in  linguam  latinam  transtulit  ut  postea  Angelus 
Politianus  ^),  sed  summa  libertate  argumento  usus  novum 
prorsus  carmen  altero  fere  tanto  maius  alioque  versuum 
genere  effinxit. 

4.  Ad  Franciscum  Sfortiam  ducem  Mediolani 
elegia  epistola  ad  Nicodemum  quendam  praemissa,  quem 
ut  carmen  principi  tradat  hortatur.  Conscriptum  videtur 
anno  1451  foedere  inter  Alfonsum  regem  et  Venetianos 
icto  belloque  contra  Sfortiam  Florentinosque  cum  eo 
coniunctos  imminente,  cum  metus  esset,  ne  regis  exercitus 
in  fines  pontificis  irrumperent.  Monet  autem  Sfortiam, 
cuius  potentia  atque  auctoritas  quantum  tunc  apud  omnes 
valuerint  nemo  est  qui  nesciat,  ut  communi  hoste  pro¬ 
pulso  opes  pontificias  restituat  pacemque  reddat  Italiae, 


1)  Inferni  eant.  VIII,  40. 

2)  Amor  fugitivus  e  greco  Moschi  in  Politiani  Opp., 
Basileae  1553,  p.  93.  Prose  volgari  e  poesie  latine  e  greche 
di  Ang.  Poliziano  ed.  dei  Lungo,  Firenze  1867,  p.  525. 

cuius  imperium  fatis  sibi  sit  destinatum.  Nicodemum 
autem  illum,  ad  quem  Horatius  carmen  miserat,  Nicode¬ 
mum  Tranchedinum  Pontremolanum  Sfortiae  familiarem 
esse  summa  cum  veri  specie  licet  suspicari,  qui  illo  ipso 
tempore  legatus  Romae  munere  ducis  fungebatur.^) 

Horatii  carminibus,  de  quibus  adhuc  diximus,  lectis 
Nicolaum  V  adductum  esse,  ut  poetam  ad  maius  opus 
aggrediendum  impelleret  haud  videtur  improbabile.  De 
qua  re  Aeneas  Sylvius  in  Historia  de  Europa  anno  1458 
confecta  haec  dicit  ^):  In  Homeri  vero  poemate,  quod  he¬ 
roico  carmine  latinum  fieri  magnopere  cupiebat^  cum  plu¬ 
rimi  morem  ei  gerere  conarentur^  unus  tantum  inventus 
est,  qui  acri  eius  iudicio  satisfaceret ,  Horatius  Romanus, 
qui  scribatum  apostolicum  ea  de  re  consecutus  magnisque 
pollicitationibus  illectus  Iliadem  aggressus  nonnullos  ex  ea 
libros  latinos  fecit  dignos,  quos  nostra  miraretur,  prisca 
non  improbasset  aetas.  Quodsi  unum  Horatium  pontificis 
iudicio  satisfecisse  dicit,  rem  certe  verbis  nimis  auxit 
Aeneas,  cum  etiam  specimine  Iliadis  a  Carolo  Marsuppino 
cancellario  Florentino  translatae  summa  admiratione  affec¬ 
tum  esse  Nicolaum  constet.  Mortuus  autem  est  Carolus 
mense  Aprili  anni  1453  sex  mensibus  post  quam  per 
litteras  eum  collaudaverat  pontifex^);  atque  tum  demum 
Horatium  spe  favoris  pontificii  commotum  vel  ab  ipso 
instigatum  opus  ab  illo  omissum  suscepisse  crediderim 
—  opus  certe  vires  eius  excedens,  quippe  quod  vel  Ba- 
sinius  Parmensis  poeta  longe  pluris  aestimandus  modeste 
a  se  removerit.^)  Nonnullos  autem  Iliadis  libros  quamvis 
non  sint  reperti  quin  re  vera  transtulerit  Horatius  non 
est  cur  dubitemus,  cum  etiam  postea  Pio  II  pontifice 
Homero  transferendo  operam  eum  dedisse  efficiatur  e 


1)  Pastor,  Geschichte  der  Papste  %  364.  426  aliisque 
locis. 

2)  Aeneae  Silvii  opera,  Basileae  1551,  p.  459. 

3)  Voigt,  Wiederbelebung  des  class.  Altertums  ^II,  195. 

4)  Basinii  Parmensis  opera,  Arimini  1794,  T.  II.  P.  I,  13. 

Porcelii  carmine  papae  illi  dedicato  quod  inscribitur  de 
poetis  et  oratoribus  sui  temporis.  Quo  in  carmine  ita 
alloquitur  Horatium: 

Huc  ades  Orati  veterem  qui  vertis  Homerum., 
Fegaseos  latices  cui  mea  Musa  dedit.^') 

Accedit  quod  exigua  saltem  pars  Iliadis  ab  Horatio 
translatae  nobis  servata  est,  quod  specimen  suscepti  operis 
ad  Iohannem  Tortellium  cubicularium  pontificium  destina¬ 
verat.  Repperi  autem  in  codice  Vaticano  lat.  3908,  quo 
volumine  multae  epistolae  inde  ab  anno  1445  usque  ad 
Pii  II  tempora  ad  Tortellium  datae  comprehenduntur. 
Cuius  in  codicis  plagula  173  chartacea  haec  leguntur: 

Homeri  poetae  cla.  ex  greco  in  latinu  uersi  per  ora- 
tium  liber  primus  incipit  yliact. 

Sequuntur  primi  duodesexaginta  versus  Iliadis,  quos 
ipsius  Horatii  manu  scriptos  esse  non  sine  causa  suspi¬ 
cemur.  Desinunt  autem  in  eiusdem  chartae  pagina  altera, 
cuius  inferior  pars  scriptura  vacua  mansit.  Quare 
quamquam  quae  sequitur  codicis  charta  174  amissa  est, 
tamen  alios  versus  ab  Horatio  translatos  excidisse  iure 
negari  potest. 

Quod  Homeri  conversi  specimen  carminibus  Horatianis 
me  inseruisse  eosdemque  versus  a  Marsuppino  translatos 
addidisse  vix  quisquam  vituperaverit.  Nam  quamquam 
Vossium  cum  Horatium  primum  Iliada  in  Latinam  lin¬ 
guam  convertisse  diceret,  graviter  errasse  vix  debet  affir¬ 
mari,  tamen  in  eo  numero  est  habendus,  qui  postquam 
prosa  oratione  haud  pauci  ante  eum  Homerum  expresse¬ 
runt,  primi  versibus  latinis  immortalia  illa  carmina  tran- 


1)  Vahlen  1.  c.  p.  378  e  codice  Rossettiano  XII  biblio¬ 
thecae  municipalis  Tergestinae.  Carmen,  quod  legitur  etiam 
in  Codice  J  YII  260  Bibliothecae  Chigianae,  nuper  editum  esse 
accepi  a  V.  Laurenza  (Atti  d.  Accad.  di  archeol.,  lettere  e 
belle  arti  di  Napoli  vol.  XXIV);  cuius  voluminis  videndi  non 
mihi  fuit  copia. 

2)  Bandini,  Bibi.  Leop.  Laurent.  II,  439.  Descripsit  e 
codice  Laurentiano  Felix  Ramorinus  vir  egregius. 

scribere  conati  sunt,  quod  opus  esse  difficile  sane  et  ar¬ 
duum  iure  dicit  lannotius  Manettus  in  vita  Nicolai  V. 
Nam  quamquam  singuli  Homeri  loci  iam  multo  ante, 
velut  in  Francisci  Barbari  libro  quem  anno  1415  de  re 
uxoria  edidit  latinis  versibus  redditi  inveniuntur,  tamen 
ut  tota  carmina  boc  modo  transferrentur  non  ante  Nico¬ 
lai  V  aetatem  viri  docti  operam  dederunt.  Cuius  quan¬ 
tum  interfuerit  Homerum  illum  vere  latinum  possidere 
et  notum  est  neque  debet  demonstrari  longe  aliud  opus 
eius  animo  obversatum  esse  atque  Coluccio  Salutato,  qui 
anno  1392  Antonium  Luscum  poetam  ut  graeci  poetae 
verbis  neglectis  e  barbara  illa  et  inculta  Leontii  Pilati 
interpretatione  carmen  heroicum  faceret  hortatus  est. 
Sed  ne  Horatium  quidem  poetae  verba  omnia  recte  in¬ 
tellexisse,  omisisse  quaedam,  alia  apposuisse  nemo  non 
videbit,  quicunque  versus  ab  eo  translatos  cum  textu  graeco 
comparaverit.  Quare  collatis  Horatii,  et  Marsuppini  trans¬ 
lationibus  quamquam  elegantiore  forsitan  ille  et  expedi¬ 
tiore  orationis  genere  usus  sit,  Florentinum  tamen  poe¬ 
tam  maiore  fide  ac  diligentia  verba  Homeri  expressisse 
confitendum  est. 

Pontifice  mense  Martio  anni  1455  mortuo  Horatius 
quamquam  non  prorsus  omisit  minore  certe  industria  in- 
dulsit  operi.  Scribatu  autem  apostolico  quem  a  Nicolao 
acceperat  etiam  temporibus  eius  pontificis  qui  illi  succes¬ 
serat  functus  est,  cum  in  volumine  epistularum  Calixti  III 
nomen  eius  legatur,  quo  apposito  apographum  cum  epi¬ 
stola  originali  consentme  confirmaverit.  Cumque  Pium  II 
pontificem  compluribus  celebraverit  carminibus,  quin  etiam 
postea  apud  curiam  vixerit  non  est  dubitandum.  Quibus 
poetae  muneribus  ut  pecunia  eum  honoribusve  remunera¬ 
retur  Pium  adductum  esse  vix  crediderim,  quippe  qui  et 
ipse  vir  doctissimus  scriptorque  excellens  carminibus  sibi 

1)  Epistolario  di  Coi.  Salutati  ed.  Novati  II,  354.  398. 

2)  G.  Amati,  Notizia  di  alcuni  manoscritti  dell’  archivio 
secreto  Vaticano.  Archivio  storico  ital.  Ser.  III,  Vol.  III, 
P.  I.  180. 

dedicatis  rarissime  moveretur.  Qua  spe  ad  irritum  re¬ 
dacta  num  adductus  sit  Horatius,  ut  gloriam  bellicam 
Sigismundi  Malatestae  principis  Ariminensis  hominis 
papae  infestissimi  versibus  celebraret,  dici  non  potest. 
Quod  eum  fecisse  e  carmine  poetae  cuiusdam  ut  videtur 
Eomani  anno  1467  ad  Malatestam  misso  cognoscimus, 
ex  quo  Horatium  paulo  ante  repentina  morte  absumptum 
esse  efficitur.  Cuius  carminis  ab  Eugenio  Mtintz  editi 
versus  sunt  hi^): 

Non  ego  te  altisona  princeps  celebrande  Camoena 
Cantabo  armipotens  inferiore  lira: 

Quam  tua  dextra  potens  bello  sit,  Horatius  edit 
Fraecipiti  celeris  limine  mortis  inops. 

Sed  redeamus  ad  carmina  illa,  quae  ad  Pium  II  ponti¬ 
ficem  destinavit  Horatius.  Inveniuntur  in  corpore  carmi¬ 
num  a  pluribus  poetis  in  laudem  Pii  II  conscriptorum, 
cuius  corporis  duo  mihi  innotuerunt  codices: 

1.  Cod.  XII  bibliothecae  quondam  Eossettianae,  qui 
nunc  in  bibliotheca  municipali  Tergestina  asservatur 
(Ms.  XII.  Sez.  2^):  Epaeneticorum  ad  Pium  II  libri  quat¬ 
tuor.  Continet  77  carmina  orationes  epistulas  27  circiter 
scriptorum,  quorum  tabulam  invenies  in  libro  qui  inscri¬ 
bitur:  In  onore  e  memoria  dei  tre  vesco  vi  di  Trieste 
Enea  Silvio  dei  Piccolomini,  Andrea  dei  Eapicii,  Einaldo 
Scarlichio,  Trieste  1862,  p.  20.  Qui  codex  cum  fieri  non 
posset  ut  mihi  transmitteretur,  loannes  Vahlen  vir  cla¬ 
rissimus  qua  est  humanitate  carminum  Horatianorum  apo- 
graphum  ab  Ottone  Koren  factum  mecum  communicavit. 

2.  Cod.  J  VII  260  Bibliothecae  Chigianae  Eomanae 
quem  indicavit  Pastor,  Geschichte  der  Papste  II,  27. 
Carmina  illa  excerpsit  Eduardus  Loch  collega  meus,  cui 
hoc  quoque  loco  liberalitatis  debitas  ago  gratias.  Con¬ 
tinet  autem  codex  eadem  ac  Tergestinus  Horatii  carmina, 


1)  E.  Miintz,  Plans  et  monuments  de  Eome  antique. 
M^langes  G.  B.  de  Eossi,  Eome  1892,  p.  142, 

erravit  enim  Josephus  Cugnoni  vir  clarissimus,  cum  in 
Chigiano  unum  Horatii  carmen  inveniri  mihi  scriberet, 
quod  deesset  in  Tergestino.^) 

Quibus  in  codicibus  quae  leguntur  carmina  Horatiana 
baec  sunt: 

1.  Epigrammata  novem,  quorum  primum  est  pro 
prooemio;  eorum  quae  sequuntur  bina  ita  inter  se  con- 
iuncta  sunt,  ut  singulis  distichis,  quae  ipsi  Pio  sunt  attri¬ 
buta,  quaternis  vel  ternis  respondeat  poeta. 

2.  Oratius  Romanus  Pio  II  pont.  max.,  sex 
tantum  disticha  continens.  Scripta  videntur  postquam 
pontifex  a  conventu  Mantuano  Romam  rediit  (Octob.  1460). 

3.  Oratius  Romanus  Pio  II  pont.  max.  Carmen 
scripsit  poeta  cum  Mantuae  commoraretur  pontifex,  ut 
principes  Europae  civitatesque  Italiae  ad  bellum  Tureis 
inferendum  impelleret.  Quorum  principum  potentissimos 
Eranciscum  Sfortiam  et  imperatorem  Eridericum  III  post 
pontificem  fusius  alloquitur  bortaturque  alterum  ut  desi¬ 
diae  oblitus  bellum  moliretur  Venetosque  et  Neapolitanos 
sibi  adiungeret,  alterum  ut  bello  quod  contra  Matthiam 
Corvinum  Ungariae  gerebat  omisso  exercitus  in  Tureos 
diverteret  Sfortiamque  iis  ducem  praeficeret. 

4.  Oracii  Romani  ad  Pium  II  pont.  max.  de 
pietate  unde  dicatur  et  quod  quina  pietas  sit  in  Pio 
quemadmodum  quinque  lunae  in  armis  designantur,  prima 
in  deum,  secunda  etc.  ut  in  pr[oposito].  Est  autem  se¬ 
cunda  pietas  in  patrem  Silvium,  tertiam  celebrat  clemen¬ 
tiam  qua  in  victos  hostes  uteretur,  quartam  nativae  tel¬ 
luris  amorem,  artium  ingenuarum  studium  poetarumque 
favorem  ultimam. 

Restat  in  laudem  Erancisci  Sfortiae  ducis  Me¬ 
diolanensis  carmen  quo  ad  bellum  Tureorum  eum  in¬ 
citaret  simul  cum  tertio  carminum  ad  Pium  II  destina¬ 
torum  conscriptum,  cuius  e  versibus  miserrime  est  con¬ 
sutum  et  conglutinatum.  Descripsi  e  codice  1437  Biblio- 


1)  Neue  Jabrbiicber  1903  I.  Abteil.  Bd.  XI  p.  115  N.  1. 

thecae  regiae  Lucensis  (Cod.  Lucchesini  N.  149).  Poetae 
nomen  omisit  Mancini  in  indice  cod.  lat.  illius  biblio¬ 
thecae  (Studi  ital.  di  filoL  class.  VIII,  1900,  p.  214). 


Porcariae  ceterisque  Horatii  carminibus  adiciendum 
putavi  Petri  de  Godis  Yicentini  de  coniuratione  Porcaria 
opusculum,  quo  inde  a  Dominico  Georgio,  qui  anno  1742 
Nicolai  Y  vitam  a  se  conscriptam  edidit,  illius  aetatis 
rerum  scriptores  fonte  usi  sunt  haud  contemnendo.  Re¬ 
mansit  autem  ineditum  usque  ad  annum  1879,  quo  anno 
typis  exprimendum  curavit  e  codice  Regimontano  M.  Perl- 
bach.^)  Quem  codicem  satis  mendosum  parumque  accu¬ 
rate  scriptum  esse  cum  ipse  vidit,  tum  0.  Tommasinus^) 
verba  scriptoris  multo  melius  potuisse  constitui,  si  Vati¬ 
canum  ille  codicem  adhibuisset,  optimo  iure  monuit. 
Quem  ipsius  auctoris  manii  conscriptum  esse  non  plane 
a  vero  abhorrere  videtur,  certe  notae  quaedam  Pandecta¬ 
rum  Codicis  canonicorum  librorum  locos  designantes  vel 
ab  ipso  margini  adiectae  vel  ex  eius  exemplari  desumptae 
sunt.  Quare  cum  e  codice  Vaticano  quem  contuli  anno 
praeterito  textum  excutiendum  putavissem,  tamen  ne 
exemplar  quidem  Regimontanum  prorsus  abiciendum  vide¬ 
batur,  Nam  cum  non  singulis  modo  verbis,  sed  etiam 
totis  enuntiatis  ab  illo  abhorreat,  nonnulla  addat,  omittat 
alia ,  ex  priore  quadam  dialogi  forma  eum  redundare 
suspicari  licet,  ita  ut  codice  denuo  collato  quae  a  Vati¬ 
cano  discreparent  pro  adnotatione  addenda  existimaverim. 

Petrum  de  Godis  autem  iurisconsultum  et  iudicem 
iudicii  quod  dicitur  appellationis  populi  Romani  fuisse  e 
registris  quae  dicuntur  camerae  apostolicae  ostendit  Tom- 
masinus  1.  c.  p.  69.  Quem  tota  ingenii  indole  studiorum 


1)  Petri  de  Godis  Yicentini  dyalogon  de  conjuratione 
Porcaria.  Aus  einer  Konigsberger  Handscbrift  berausgegeben 
von  Dr.  M.  Perlbacb.  Greifswald  1879. 

2)  Documenti  relativi  a  Stefano  Porcari,  Arcbivio  della 
societa  Romana  di  storia  patria  Vol.  III,  1880,  p.  67. 

ratione  genere  denique  dicendi  non  renascentium  littera¬ 
rum  aetatis  sed  medii  aevi  esse  neminem  fugiet,  quicun¬ 
que  dialogum  ab  eo  conscriptum  legerit.  Codices  autem 
manu  scripti,  quibus  opusculum  Petri  continetur,  hi  sunt: 

1.  Codex  Vaticanus  lat.  3619  membranaceus  sae¬ 
culi  XV,  chartarum  XVI,  forma  octava,  long.  0,21,  lat. 
0,145  m,  cuius  singulae  paginae  XXII  versus  continent. 
Prima  littera  dialogi  coloribus  illuminata  est,  margini 
adnotati  sunt  scriptura  minore  loci  bibliae  vulgatae,  Pan¬ 
dectarum,  Codicis,  iuris  canonici  alia  nonnulla. 

2.  Codex  Vaticanus  lat.  4167  chartaceus  miscella¬ 
neus  saeculi  XV  exeuntis,  quem  descripsit  Tommasinus 
p.  69.  Petri  de  Godis  opusculum  legitur  a  fol.  202^ 
usque  ad  fol.  210^  cum  codice  3619  consentiens  adeo  ut 
ex  eo  descriptum  esse  plane  appareat,  praesertim  cum 
notae  quoque  margini  illius  codicis  adsciiptae  ipsaque  in 
fine  subscriptio  inde  receptae  sint. 

3.  Codex  msc.  26.  4®  bibliothecae  Wallenrodti- 
anae,  quae  est  Regimonti  Prussorum.  Descripsit  Perl- 
bach  p.  11  editionis  suae  pauloque  accuratius  in  epheme¬ 
ride  quae  inscribitur  AltpreuBische  Monatsschrift  Bd.  X, 
Konigsberg  1873,  p.  566sqq.  Addendum  est  in  libro  a 
bibliopego  nuper  resarto  inscriptionem  Georgii  Rast  qui 
oum  bibliothecae  donavit  iam  non  legi  omnesque  nunc 
paginas  numeris  notatas  esse.  Petri  opusculum  legitur 
a  pag.  487  usque  ad  pag.  498. 


Codicum  scripturam  in  omnibus  gravioribus  rebus 
secutus  sum,  alia  leviora  in  eam  quae  nunc  usui  est  scri¬ 
bendi  rationem  plerumque  transtuli,  praesertim  cum  interdum 
non  sibi  constent  scribae.  Scripsi  ae  vel  oe  pro  e  (pene, 
hec,  prelium),  ae  vel  e  pro  oe  (soecula,  loetum,  foelix), 
V  pro  u,  i  pro  y,  tt  pro  ct  (actoniti,  actendere),  c  pro 
t  (delitiae,  dissotiabile),  t  pro  c  (aeque,  precium),  m  pro 
n  (quenque,  quanvis),  itemque  litteram  s  apposui  in  ver¬ 
bis  exuperare,  exilium,  posquam  etc. 

HORATIVS  PETRO  LVNENSI  SALVTEM. 

Alexander  ille  Macedo  summus  imperator  regni  fines 
dicitur  fatigasse,  ne  quis  ipsum  alius  pingeret  quam 
Apelles,  Pjrgotiles  sculperet,  Lysippus  duceret  ex  aere, 
qui  ea  tempestate  clarissimi  plurimis  imaginibus  extiterunt. 

5  Verebatur  enim  ille,  ne  vili  quodam  exemplo  eius  memo¬ 
ria  abolesceret,  cum  satis  sibi  nunquam  -  laudari  posse 
videretur  et  maiorem  quaereret  gloriam  splendore  artificis. 
Vereor  ne  summi  pontificis  aures  offenderim,  qui  fulgorem 
suae  maiestatis  attingere  ausus  sim,  cum  vix  illa  ingenia, 
10  quorum  praestantia  laudes  maiores  efficiuntur,  digna  satis 
esse  indicentur.  Nihil  enim  tam  altum,  nihil  tam  spec¬ 
tatae  virtutis,  quod  summi  pontificis  meritum  possit 
aequare.  Vemni  otiosus  pudoris  fines  volui  praeterire  et 
ex  arenti  ingenio  versiculos  cudere,  quos  ad  te  destinare 
15  decrevi,  ut  illos  tuo  indicio  damnares,  ex  parte  saltem 
vel  honestiores  redderes.  Tantum  etenim  tibi  lumen  elo¬ 
quentiae  ac  litterarum  doctrina  refulget,  ut  natus  ille 
tuus  ex  tuo  fonte  liquores  abunde  potuerit  haurire.  Ego 
vero  is  sum,  ut  cum  me  mea  minime  delectent,  alios 
20  fastidire  non  dubitem.  Verum  qui  vetustis  novitatem, 
novis  auctoritatem,  obsoletis  nitorem,  obscuris  lucem, 
fastiditis  gratiam  dare  consuevit,  ignorationi  quoque  meae 
poterit  indulgere.  Si  quis  virtutem  felicitatem  ac  sapienr' 
tiam  pontificis  digna  existimatione  pensaverit,  profecto 
25  nullius  antiquitatis  memoriam  sibi  fatebitur  comparari. 
Quis  enim  non  miretur  sanctitatem  clementiam  iustitiam 
pietatem  ac  mentis  magnitudinem,  quae  tanta  sunt,  ut 
quam  multa  fieri  non  posse  priusquam  sint  facta  creda¬ 
mus.  Tu  igitur  meas  ineptias  legere  non  graveris  atque 
30  ea  mente,  ut  te  plane  legisse  intelligam.  Vale. 

Cod.  826  (Ms.  var.  411)  bibliothecae  universitatis  Rheno- 
Traiectinae.  Gratius,  p.  lun.  sal.  ||  11  iudicantur  ||  18  habunde 

Divo  Nicolao  Q,mnto  pont.  max. 

Nmlla  tuis  possunt  praeferri  tempora  praesul, 
Redditur  humanis  gloria  si  meritis. 

'  Quando  magis  licuit  fructus  sperare  laborum 
Vel  potuit  virtus  laudes  habere  magis? 

5  Sorte  tua  infecte  cesserunt  saecula  vitae 
Ferrea,  iam  redeunt  aurea  sorte  tua. 

Instituit  cum  te  patrem  pia  cura  tonantis. 
Consultum  voluit  temporis  esse  malis. 

Reddita  tunc  Roma  est  aevo  felicior  illo, 

10  Quo, nimium  superis  visa  superba  fuit. 

Exuit  implicitae  dudum  vestigia  fraudis 
Et  sumpsit  mores  praesulis  illa  novi. 

Non  cupis  ut  libeat,  sed  quod  fecisse  licebit, 
ludicium  pateris  omnibus  esse  tui. 

15  Virtutem  ante  omnes  posuit  tua  vita  labores. 

Qua  nihil  in  terris  sanctius  esse  potest. 

Luxuriae  morbo  nullum  violata  per  aevum 
Casta  iuventuti  fortia  frena  dedit. 

Virtuti  indulges  nec  munere  vinceris  ullo, 

20  Quod  solet  in  rai’a  praesulis  esse  domo. 

Gratia  cuique  tua  est,  dignis  tua  munera  tantum. 
Supplicibus  meritis  nulla  negare  soles. 

Ad  votum  quamvis  totus  tibi  militet  aether. 
Laudibus  in  primis  gloria  pacis  erit. 

25  Pax  et  amor  deus  est,  nec  nominis  immemor  huius 
Esse  soles,  pondus  qui !  pater  orbis  habes. 

Haec  tantum  humanos  caelumque  et  sidera  fulcit 

Et  facit  in  patria  vivere  quemque  sua, 

Haec  tibi  templa  dabit  cumulata  vaporibus  et  quae 
30  Otia  mortales  commeminisse  iuvet. 

Vive  tibi  miles,  praestant  haec  tempora  pacem. 
Proelia  ne  timeas;  vive  colone  tibi. 

Civica  belligeri  mutentur  in  otia  mores. 

Perpetuam  pacem  plausus  ubique  sonet. 

35  Haud  sinis  armorum  census  haurire  furores. 

Consulis  humanis  utiliore  via 
Et  modo  desertos  niituraque  templa  penates. 

Res  modo  moliris  moenia  quanta  novas. 
Termarum  tractus  licet  et  radiata  Colossi 
40  Culmina  conspicuum  fama  loquatur  opus. 
Pyramidum  quamvis  molem  sua  sustulit  aetas 
Et  sua  Mauseolum  vel  Babylona  ferat. 

Quanta  tuis  quae  nunc  surgunt  ad  sidera  rebus. 
Nulla  vetustati  gloria  tanta  fuit. 

45  Cernimus  ingenti  molita  palatia  sumptu. 

Hic  ubi  curarum  pondere  lapsus  ades. 

Atque  ubi  curvatae  fulget  testudinis  orbis. 

Sacra  ferunt  matri  templa  fuisse  deum. 

Candida  marmoreae  torquebant  tecta  columnae, 

50  Imbribus  et  longo  quae  maduere  situ, 

Alta  quati  et  ruere  coepere  cacumina,  dextra 
Ni  tua  lapsurum  restituisset  opus. 

Plumbea  surgebant,  nunc  paene  argentea:  saeclo 
Sed  mage  conveniunt  aurea  tecta  tuo. 

55  Nunc  spectare  iuvat  munitam  turribus  arcem. 

Ipsa  licet  nostras  fulminet  usque  domos, 

Tibridis  hinc  ripa  est,  et  circulus  undique  claudit. 
Durum  opus  hoc  urbis  anxia  frena  tenet. 
Intrepidus  transi  pontem  fluctusque  ruentes 
60  Desuper  et  fractas  cerne  viator  aquas. 

Mollius  huic  dudum  ponti,  nunc  Firmius  extat 

Nomen;  equo  tutus  seu  pede  carpe  viam. 

Ultima  perpetuo  domus  est  tua  proxima  templo, 
Quo  nullum  Latio  clarius  extat  opus. 

65  Conspicuos  ubi  nunc  postes  et  marmora  cerno, 
Sola  erat  in  tanto  paene  ruina  loco. 

Sideream  lustrasse  suis  fulgoribus  aedem 
Diceris,  aeternum  servet  ut  illa  decus. 

Vel  quia  divinum  recipit  domus  ista  parentem 
70  Vel  quia  caelesti  semper  amata  deo  est. 

Atria  nunc  auges  et  cingere  turribus  aucta 
Niteris,  ut  fiat  tutior  illa  domus. 

Quae  nunc  Herculeis  fulget  virtutibus  aula. 
Maxima  pars  olim  deficientis  erat. 

75  Tu  pater  in  medio,  tecum  pia  cura  superni 
Nexaque  cum  vera  relligione  fides. 

lura  fovet  pietas,  et  vertis  in  omnia  mentem, 
Justitiae  princeps  et  pietatis  ades. 

Nulla  bic  luxuries  damnosa  et  stulta  ministris 
80  Otia,  sed  veri  plena  timore  dei. 

Deliciae  studium  sacrorum  et  cura  pudoris; 

Ante  deum  vitam  ponere  quemque  doces. 

Nunc  pia  libertas  et  erit  te  praesule  nobis, 

Cum  verus  patriae  diceris  esse  pater. 

Finit. 


II. 

Porcaria 
Liber  primus. 

Insidias  patriae  qui  struxit  et  arma  parenti 
Ipse  parens  refer  et  sceleri  si  Roma  nefando 
Annuerit:  tenues  nam  si  fragor  impulit  auras. 

Romuleos  iterum  formidat  curia  raptus. 

5  Tu  potes  obscuris  fulgorem  et  lumina  coecis 
Incertisque  fidem,  levibus  dare  pondera  rebus, 

Tu  mea  Musa  pater  virtus  mibi  numen  et  aura 
Ingeniique  calor,  nostro  qui  tempore  solus 
Vatibus  extinctas  refoves  in  carmina  vires. 

10  Haec  mibi  vix  primum  series  pervenit  ad  aures. 

Vt  laqueo  affectos  vitam  finire  maritum 
Germanum  soror  et  natum  mortem  que  nefandam 
Audiit  atque  omnis  cecidit  fiducia  vitae. 

Inclusit  lacrimas  oculis  et  corpore  toto 
15  Sternitur;  exangues  vix  spiritus  errat  in  artus. 

Illa  velut  gelidum  suprema  in  busta  cadaver 
Membra  tenet  resupina  solo  pulvisque  per  ora 
Spargitur  inque  humeros  fusi  cecidere  capilli. 

Quam  simulae  trepidae  videre  per  atria  natae, 
so  Actutum  accurrunt,  alternae  in  brachia  matrem 
Suscipiunt  tenuemque  animam  per  mutua  quaerunt 
Oscula,  ut  extremae  valeant  succun^ere  luci. 

Ut  gelidis  vires  membris  et  anhelitus  ori 
Redditus  atque  oculis  lux  intercisa  refulsit, 

25  Aspexit  coelum  rupitque  in  verba  dolorem: 

Heu  nimium  infelix  genitrix  et  nupta  sororque. 
Quam  crudele  tuens  natum  fratremque  maritum 
Supplicio  afflictos  fatis  cecidisse  sinistris! 

Quos  ego  nunc  gemitus,  quae  iam  lamenta  dolendo 
30  Ordiar?  anne  virum  nato  fratremne  marito 
Anteferam  lacrimis?  Pietas  simul  aspicit  omnes. 
Omnibus  unus  amor.  Te  te,  qui  causa  malorum. 
Frater,  et  ingenti  nos  implicuisse  ruinae! 

Heu  nimium  tibi  fidus  eras  —  quae  dira  libido 
35  Quisve  animum  deus  in  facinus  mentemque  resolvit 
Militiam  que  trucem  et  vetitos  sperare  triumphos? 
Quod  decus  aut  quantum  sceleris  tibi  gloria  laudis 
Haec  potuit  conferre,  licet  fortuna  labori 

Faverit  et  diro  spirarint  numina  voto? 

40  Romanis  decor  unus  eras,  quibus  obruta  virtus 
Fulsit  et  externae  per  te  fuit  aemula  laudi. 

Nonne  satis  fama  celebris  nullique  secunda 
Laudibus  aucta  tuis  domus  illustrata  triumphis 
Fortia,  divinos  tulerit  licet  ipsa  Catones? 

45  Servitio  qui  te  quamquam  vetuere  potiri, 

Non  tamen  humano  scelerare  in  sanguine  dextras 
Exemplo  docuere  suo  nec  mergere  cives. 

Nunc  inhonora  domus  patriae  illatura  perenne 
Dedecus  et  tristes  aeterna  in  saecula  luctus. 

50  Non  solis  radios  in  te  spectare  cadentis 

Fas  erit  aut  lunam  tenuem  nec  sideris  aethram  .  .  .  . 
Umbrarum  sedes  et  nigrae  mortis  imago. 

Consilium  insulsum,  cum  libertatis  ad  urbem 
Sic  te  traxit  amor,  lueres  ut  crimina  tantum. 

55  Ah  quanto  melius  gelida  tibi  ferre  sub  arcto 
Exilium  gravius  vel  honestae  occumbere  morti! 

Ad  te  nunc  lacrimas  coniunx  miserande  revolvo. 

Cui  requiem  et  somnos  atque  his  in  finibus  aevi 
Otia  defessae  licuit  sperare  senectae. 

60  Unde  animi  in  facinus  tantum  furor  impius  hausit? 
lam  manus  imbellis  senioque  refrixerat  ardor. 

Te  noctu  amplectens  potui  sentire  quid  esses. 

An  superum  instinctu  mundumque  regentibus  astris 
Credideras  impune  tibi  tam  saeva  licere 
65  In  scelera  et  patres  iam  conspirare  verendos? 

Quis  te  autem  sinat  imperio  sceptrisque  potiri? 

Te  penes  orbis  eat,  nutu  tibi  militet  aether 
Mitior,  aequatus  iam  iam  prope  sidera  regnes: 

Quid  poteras  optasse  magis?  Tibi  larga  facultas, 

70  Ampla  domus  meritis  et  nati  et  munera  et  aurum, 
Quanta  valet  cuiusque  animus  sperare  modesti. 

Imo  ego  te,  quando  fratri  malesana  timebam, 

Exposui  fatis,  ego  te  furibunda  coegi 
Occuluisse  nefas  precibus  lacrimisque  reflexi, 

75  Saepe  minis,  fratrem  et  facinus  ne  prodere  veiles. 
Plus  Eryphilea  nocui  temeraria  fraude. 

Imperiis  inhians  excellere  cultibus  illa 
Traxit  Apollineum  latitantem  in  lumina  vatem. 

Hoc  effeiTe  nefas  casus  ignara  futuri 
80  Te  vetui  coniunx  maioraque  vinbus  ausa 
Speravi  titulis  omnes  anteire  Latinas. 

Successus  reor  oblati,  quos  improbus  urget, 
Paenituisse  deos:  nam  si  mala  sidera  culpae 
Inclinant  animos,  fuerat  tolerabile  factum. 

85  0  nate  infelix,  qua  te  sub  nocte  futurum 
Exitio  patriae  concepi,  exhausta  fuissem. 

Dum  furiis  uterum  Veneiis  saturata  replevi! 
Importuna  thoro  cum  primum  enixa  iugali, 
Thesiphone  ostetrix  partus  et  alumna  maligni 
00  Affuit:  illa  suo  produxit  pignora  voto. 

Tune  etiam  teneris  tantum  scelus  ausus  ab  annis? 
Quem  patri  comitem  misero  dedit  exitus  idem. 

Non  potui  medium  prima  te  elidere  vita 
Visceribus  ruptis  vel  abhortum  effundere  partum? 

95  Ah  saltem  poteras  dignus  pietate  videri. 

Ni  tentasset  atrox  Romanum  iniuria  patrem. 

Imo  ego  non  ausim  tanti  consortia  leti 
Rumpere,  vos  potius  comes  expectata  per  umbras 
Insequar.  0  miserae  tantos  abolere  dolores 
loo  Da  mihi  morte  pater  simul  et  requiescere  in  urna! 
Quin  vive  ut  merita  es  tenebrosa  in  tempora  luctu, 
Sit  tibi  vita  super,  qualis  Penteya  mater. 

Cum  caput  avulsum,  cum  brachia  trunca  videret 
Sanguineque  aspersos  nati  crudeliter  artus, 

105  Aut  ubi  cum  pelagus  volitare  ad  littora  corpus 
Prospiceret  Polidori  animamque  hauriret  in  undis 


amphiaraum  agaue  pentei 

78  vatem  |1  93  Nuu  |j  102  mater  |j  104  nati 


8 


II 


Orba  parens  flentem  et  lacrimantia  solveret  ora, 

In  rabiem  longis  feriens  latratibus  auras.  — 

Sic  effata  silet,  vocem  clausere  dolores. 

110  Tum  meritis  gravis  et  pietate  insignis  Aletes 
Condolet  afflictae,  quamquam  domus  omnis  inundet 
Luctibus,  amissis  tandem  pia  verba  resolvit: 
Aeternum  primis  etenim  mortalibus  ex  quo 
Fulsit  humus,  nulli  est  hominum  fortuna  secunda. 
115  Divitias  livor,  virtutem  offendit  egestas. 

Ardua  successus  raro  complectitur  ausa. 

Nil  solidum  est  orbi:  bellis  insignior  ille, 
lustitiae  sed  laude  minor.  Per  singula  quemque 
_%|Nobilitat  virtus;  felix  qui  protinus  omnes 
120  Composuit  mores  in  relligionis  amore. 

Tu  tantum  humanos  casus  et  fata  recense 
Fortunaeque  vices  fallacis:  ad  aethera  dudum 
Te  tulit  una  dies  et  te  simul  una  reduxit. 

Desine  germani  lacrimis  incendere  manes, 

125  Ille  dedit  mites  poenas  non  aspera  passus 
Supplicia:  at  pondus  tantum  deforme  pependit. 
Cum  licuit  totum  membris  divellere  coi'pus 
Et  raptare  solo  et  canibus  dare  viscera  saevis 
Aeternumque  viri  nomen  damnare  per  orbem. 

ISO  Nonne  satis  totiens  fuerat  violasse  quietem 
Urbis  et  insano  populum  miscere  tumultu? 

Exulis  ^hi  mores,  haec  est  pia  causa  modesti 
In  patriam  reditus,  ut  acerbo  funere  mergat 
Pontificem  et  patres  urbemque  a  stirpe  revellat 
136  Totque  animas  leto  afficiat,  dare  cuncta  ruinae 
Incestare  sacrum  facibus  pia  templa  laboret 
In  praedamque  domos,  conspergere  caedibus  aras 
Et  ferro  et  flammis  coelum  rescindere  tandem? 

Vos  igitur  monitus  tenerum,  quos  nulla  per  aevum 
140  Cura  movet,  misera  confecti  in  sorte  parentis 

Discite,  ut  aeternum  sint  haec  monimenta  futuris: 
Felices  illi,  quorum  laudata  per  artes 
Vita  rudis:  simul  et  fragiles  contemnere  fasces 
Imperium  et  pompam  et  sceptra  exitialia  possunt.  — 
145  Dixerat,  et  diri  geminantur  ad  aethera  planctus. 

At  manes  illi  pariter  per  inania  tracti 
Desiliunt  —  raptis  quid  enim  velocius  umbris?  — 
Per  loca  perque  vias  steterunt  Acheruntis  ad  undas. 
Verrebat  tenues  animas  per  flumina  Charon, 

150  Cum  procul  hos  Stygia  fatur  speculatus  ab  unda: 

Dic  age,  qui  te  agitent  miles  Romane  furores. 

Quae  scelera  et  casus  superique  in  luminis  usu 
Edideris  delicta?  Nitent  tibi  purpura  et  aurum 
Militiaeque  decus,  sed  livida  colla  rudenti 
155  Nexus  et  elisum  iugulum  declinat  in  armos. 
Indignatus  eques:  Quamvis  haec  littora  serves. 

Dire  Charon,  culpas  hominum  vel  crimina  certe 
Non  tibi  nosse  datur  sontes  nec  volvere  poenis. 
Remigio  tantum  et  velis  impelle  carinam, 

160  Transvectare  animas.  Sursum  cur  tollere  cessas 
Romanos?  Ille  ad  ripam  convertere  puppim 
Nititur  atque  omnes  secum  tulit  improbus  umbras. 
Ultimus  extremae  latitans  post  terga  carinae 
Stat  gener  affixus  lateri  per  inania  pendens, 

165  Nunc  pedibus  luctans,  manibus  nunc  transtra  fatigat, 
Nunc  capit  ore  ratem,  donec  manus  utraque  laxa  est. 
Decidit  infelix,  sonitum  dedit  ictus  in  undis; 

Stridenti  virides  vocem  clausere  liquores. 

Ille  diu  quatiens  per  rupta  fluenta  lacertos 
170  In  caput  inque  humeros  versim  resupinus  abundis 
Praecipitatur  aquis  variosque  rotatur  in  orbes. 
Vorticibus  raptus  fluviique  in  tartara  mersus 
Nunc  sursum,  nunc  infra  agitur,  nunc  brachia  versans 
Volvitur  illisus  scopulis  nunc  restat  et  undis. 

175  Ulum  inter  cumulos  flammarum  et  sulphuris  auras 

Caeruleis  stringunt  circum  fera  pectora  nodis, 
Orbibus  implicitis  glomerantur  in  ora  cerastae. 

Non  sic  ramiferae  circum  sua  robora  vites 
Aut  hederae  inserpunt  nodosae  brachia  quercus. 

130  Sic  iacet  aeternum  rapidis  ludibria  ventis. 

Natus  ad  haec  trepidus  convertit  lumina  solus, 
Pectora  nunc  quassans,  nunc  crudus  in  ora  superbit 
Unguibus,  in  superos  voces  nunc  asperat  ira, 
Liventes  oculos  tandem  manus  impia  vulsit. 

185  Proiecit  lucem  in  fluvium,  mox  dira  profatur: 

Dii  quibus  iratis  egi  mala  tempora  vitae, 

Tartarei  manes  et  tu  Lucina  parenti 
Quae  miseros  partus  intempestiva  dedisti, 

Eumenides  omnisque  chorus  lataeque  tenebrae 
190  Infernorum  operum,  caeci  miserescite  nati! 

0  furor,  0  rabies,  rapti  mala  fata  parentis! 

Vos  saltem  obtestor,  simili  me  affligite  casu. 
Crudeles  divi!  misero  per  singula  letum 
Impendunt  mihi  fata  malum:  vel  Cerberus  ossa 
195  Conterat  et  diri  lanient  mea  membra  colubri. 

Heu  dolor,  ante  annos  inhonesta  morte  peregi 
Lucis  iter:  iugulo  patri  comes  ipse  pependi. 

Cur  vetor  infelix  nigras  comes  ire  per  umbras? 
Intercepit  enim  gressus  per  flumina  casus. 

200  Sic  ferus  obscuras  diris  ululatibus  auras 
Perculit,  invisa  donec  descendit  ab  unda. 

Illum  flere  vetat  miles  turbatus  et  ipse 
Ingerit  in  superos.  Novit  mala  fata  diuque 
Haeret  et  his  gravius  poenis  meruisse  fatetur. 

205  Expositi  ad  ripam  tendunt  per  opaca.  Nepotem 
Fallit  iter  caecum:  imprudens  per  devia  callis 
Incidit,  hoiTendum  latrans  ubi  Cerberus  umbras 
Devorat.  Hic  iuvenem  quassis  per  colla  colubris 
In  nodo  arreptum  pedibus  simul  implicat  uncis. 

210  Stat  superincumbens,  laceros  rimatur  in  aHus 
Viscera  et  haerentes  circum  praecordia  fibras, 
Luxuiians  nunc  huc,  nunc  ora  retorquet  et  illuc, 

Nunc  capita  attollit,  terno  nunc  latrat  hiatu, 

Nunc  furit,  alternis  laniat  nunc  morsibus  artus. 

215  Immixtus  sanie  fauces  interfluit  ater 

Sanguis  et  argutis  crepitant  sub  dentibus  ossa. 

Ille  nefas  sensit  longeque  remotior  ipsum 
Declinavit  iter;  solus  per  tariara  praeceps 
It  lacrimans  rapti  repetens  nunc  fata  parentis, 

220  Nunc  generi:  cursu  tantum  festinat  anhelo, 

Donec  ad  inferni  pervenit  indicis  urnam. 

Obvius  huic  primo  pallens  in  limine  morbus 
Et  scelus  et  rabies  facinus  furor  impetus  amens 
Seditio  et  raptus,  lacrimans  cum  funere  luctus 
225  Iraeque  insidiaeque  et  regni  saeva  libido. 

Dira  fames,  curae  insomnes  atque  aegra  senectus. 
Tempestas,  metus  et  mortis  truculenta  voluntas. 

Tum  prior  huic  Mynos:  Tibi  cur  violentus  in  ore 
Stat  furor  et  fractae  rumpunt  fera  murmura  voces? 
230  Fare  tuos  casus  scelerataque  tempora  vitae! 

Nil  furor  bic  umbris  nec  verba  minantia  prosunt. 
Ille  ad  humum  torvus  deflectens  lumina  fatur: 
Arbiter  umbrarum  Mjnos,  male  cuncta  ministrat 
Impetus  et  flnis  tantum  laudatur  in  actis. 

285  Insidias  totiens  patriae  patribusque  parantem 

Turbantemque  animos  populorum  urbisque  quietem 
Me  pater  exilio  sanctus  proscripsit  honesto: 

Munus  et  aera  dedit  civem  miseratus  egenum. 

Hac  dignus  pietate  fui,  dum  pectus  Erynis 
240  Inflammavit  atrox  regnique  cupidine  tinxit. 

Tunc  ego  mentis  inops  furiali  concitus  ira 
Multa  parans  animo  leges  et  foedera  rupi 
Exilii  et  furtim  Latiam  sum  vectus  ad  urbem. 
Infensus  patriae  dominoque  parentibus  et  diis. 

245  Delitui  ad  generum,  traxi  in  mea  vota  nepotem. 
Quos  mea  causa  simul  iugulis  aftecit  utrosque. 

Mox  aUos  furto  implicitos  vel  sanguine  mecum 


213  actollit  byatu  H  219  lacrhymans  1|  224  laobrimans 


250 

255 

260 

265 

270 

275 

280 


12 


II 


Ad  mea  tecta  voco  iuvenes,  quibus  omnis  edendi 
Gloria  et  aeterno  vitam  consumere  ludo, 

Pollicitis  duxi  variis,  sermone  furentes 
Inflammavi  animos,  non  dissociabile  cuique 
In  facinus  votum  statui:  Quonam  usque  feremus 
Exitiale  iugum?  Clero  servire  coactis 
Continuo  vitam  in  tenebris  et  tempora  luctu 
Deplorare  licet:  postrema  per  omnia  ducti 
Vivimus  imperio,  quorum  producere  pompas 
Est  amor  et  spoliis  culti  ditantur  et  auro 
Viribus  obnixis  et  nostro  sanguine  partis. 

En  haec  barbaries!  quando  haec  mutabitur  aetas? 
Nonne  viri  sumus?  0  quondam  Romana  propago 
Eelix  prole  sua,  quae  libertatis  amore 
Insignes  animas  pulchrae  per  vulnera  morti 
Exposuit  vitam  statuens  pro  laude  pacisci. 

Quid  totiens  referam  Brutos  Deciosque,  Catones 
Et  Furium  et  Drusos,  insignes  laude  Metellos, 

Vos  Fabii,  vos  Coclites?  Ego  solus  in  urbe 
Caesar  et  aspiciam  dictator  ab  arce  Quirites. 

Ipse  ego  iam  dudum  auratis  vincire  catenis 
Aut  ante  ora  deum  sacrum  mactare  parentem 
Constitui  atque  omnes  in  praedam  vertere  cives, 
Extirpare  genus,  totas  rescindere  gentes. 

Tunc  ego  vos  meminisse  volo,  victoria  quando 
Annuerit,  quantis  opibus  cumulabimur  omnes. 

Non  opus  ardenti  bello,  depellitur  aura 
Gens  ignava;  manus  durus  quibus  asperat  ensis. 
Hos  pecudes  nobis,  ipsis  nos  esse  leones 
Credite:  lanigeras  tondebit  quisque  bidentes. 
Pugnaces  animae  nobis  et  pectora  molli 
Non  violanda  manu;  nihil  hic  mortalibus  ausum 
Consiliis,  sperate,  dabunt  pia  numina  regnum. 
Lectus  ego  augurio,  tantis  datus  auctor  ab  astris. 
Si  iuvat  interdum  nostrum  meminisse  malorum. 

Cur  dum  fata  parant  felicia  tempora  nobis, 

Non  iuvet  et  libeat  tanto  nos  munere  fungi 
285  Fulsit  amica  dies,  squalore  et  sanguine  turpes 
lam  satis  externae  luimus  periuria  gentis. 
Magnanimos  fortuna  viros  illustrat  et  auget. 

Et  nos  fama  canet  populos  vulgata  per  omnes 
Esse  viros,  iterum  nostris  sub  legibus  orbem 
290  Impelli  et  veteres  iam  reddere  posse  triumphos. 
Hannibal  hic  fiet,  hic  Hector,  hic  inclitus  armis 
Martius,  hic  Pjrrus;  largos  habitare  penates 
Tu  poteris,  tibi  longus  honos,  tibi  finit  egestas. 
Divitiis  polles,  quantas  tulit  ante  Lucullus. 

295  Huic  ego  iam  scio  quid  —  qualis  latura  ministrat 
Mater  inornatis  iam  plurima  dona  puellis. 

Pellexi  iuvenes,  quos  in  mea  vota  reduxi. 

Nil  valet  heu  virtus  pugnantibus  ardua  fatis. 

Sensit  adesse  dolos  pater:  omnis  et  ardor  et  ausus 
300  Cessit  enim,  cinxere  meos  longa  agmina  ferro 
Culta  lares,  postquam  nostris  cecidere  furores. 

Delitui  —  mallem  medios  rupisse  per  hostes 
Cominus  et  pulchram  properasse  in  vulnera  mortem. 
Speravi  latebris;  sceleri  conferta  virorum 
305  Robora  dissiliunt,  agitat  spes  ultima  vitae 

Praecipitatque  viros.  Clipeata  per  agmina  quidam 
Nunc  dextra,  nunc  ille  humero,  nunc  percutit  hasta, 
Nunc  cubito  ad  terram  multos  prosternit  et  ensem 
Sibilat  atque  aciem  ferri  venientibus  offert 
310  Hostibus:  hic  magni  nomen  meruisset  Achilli. 

Tutata  est  fortuna  virum :  fugitivus  et  haerens  .  .  .  . , 
Quando  ego  nil  fidum  aspexi  fractusque  ruina 
In  latebris  clausus  iacui  sub  tecta  sororis. 

Tunc  me  confectum  somno  curisque  satelles 
315  Captivum  oppressit;  nigra  sub  nocte  revinctum 
Aeriam  ad  Tibrim  miserum  detrusit  in  arcem 
Et  iugulo  pendens  solvi  pro  crimine  poenas. 

Nunc  me  sublimem  volitant  per  inania  venti 
Et  soror  ad  superos  lacrimans  mihi  funus  acerbat. 
320  Occupat  hunc  etiam  velox  Cathilina  loquentem, 
Qui  procul  astabat  mediis  annixus  in  hasta 
Coetibus;  hunc  laetus  sese  superare  fatetur 
Cominus  ora  ferens  equitique  illudere  gaudet: 

Qua  dignum  te  laude  feram?  Da  tangere  dextram, 
325  Qui  patriam  et  sanctos  ausus  violare  penates. 

Tu  quoque  fortis  adhuc  sero  licet  ordine  famam 
Illustrem  meruisse  potes:  mihi  denique  quondam 
Effulsit  dubio  similis  fortuna  sub  ictu. 

At  Caesar  totis  fortuna  est  viribus  usus 
330  Successuque  meos  ausus  meliore  sequutus. 

Magniloquax  miles,  merito  genus  omne  furorum 
In  te  ferre  licet,  quando  furiatus  in  orbe. 

Cum  patriam  offendis,  medium  te  dissipet  axis, 
lam  magis  ausus  eras  —  maior  tibi  gloria:  maius 
335  Supplicium  expectes:  omnes  cumulentur  in  unum 
Eumenides.  Liceat  nobis  requiescere,  quando 
Concomitata  tibi  scelerum  tormenta  fatiges. 

Interea  Tytion  laniare  in  viscera  vultur 
Et  raptare  novem  cesset  per  iugera  corpus. 

340  Tantalus  ad  votum  fugientes  hauriat  undas, 
Sysiphon  atra  silex,  Ixiona  nulla  fatigent 
Supplicia  et  sontes  Lapithas  sua  poena  relaxet. 
Cum  totiens  superis  et  vana  et  ficta  loquutus. 
Falsa  minutatim  saevis  lanianda  colubris 
345  Lingua  dabit  poenas,  ausus  violare  parentem 
Diripiere  solo  lorisque  trahentibus  artus 
In  diversa  citae  raptent  tua  membra  quadrigae. 
Incestare  sacrum  longo  execraberis  aevo. 

Pulvereus  rapidis  iactaberis  undique  ventis. 

350  Tum  Cato  pectus  adhuc  perfusus  sanguine  fatur: 
lure  verende  Mynos,  si  qua  est  tibi  cura  Catonum, 
Hoc  intende:  virum  quo  non  iactantior  alter 

Ad  superos  vixit  voveo,  qui  Portia  finxit 
Nomina  de  porcis  titulique  ascripsit  honorem 
355  Gentibus  obscuris.  Vnde  bic  sceleratior  extat: 
Num  puduit  claram  prolem  virtutibus  olim, 

Unde  tot  illustres  fulsere  ad  sidera  cives, 
Offendisse  hominem  et  rigidos  lusisse  Catones? 
Quid  poteras  vesane?  Pium  violare  parentem 
360  Ausus  es  atque  ipsum  mactare  in  limine  templi. 
Praesule  quo  nostrae  libertas  gratior  urbi 
Non  fuit  aut  maior  viguit  pietatis  imago. 

Talia  dum  ferret,  latum  quo  cinctus  ad  ensem 
Imposuit  dextram  miseri  iugulumque  sinistra 
365  Angit  et  infrendens:  Minima  ni  plebe  fuisses 
Inferior,  pudeat  scelerare  in  sanguine  ferrum 
Et  vili  et  tetro  iam  degenerare  Catonem. 

Tu  tamen  adde  Mynos:  ausus  temeraria  quando. 
Irruat  bic  mersus  tenebrosa  in  tartara  praeceps! 
870  Annuit  bis  iudex,  poenas  mox  fata  sequuntur. 
Interea  vox  est  diversa  per  agmina  sursum 
Coniuratorum  laqueo  data  corpora  morti 
In  poenas  scelerum  simul  et  pendere  sub  auras. 
Undique  fervet  iter,  speculisque  per  avia  longe 
375  Intenti  nequeunt  oculos  satiare  tuendo 
Attonitique  monent  patres  attendere  natos 
Et  conferre  volunt  casusque  exposcere  tantos. 

Hic  ait:  „ Audaces  animos  et  pectus  et  iram 
In  patriam  et  sacrum  miles  tulit  iste  parentem: 
380  Invidit  fortuna  ausis  ingentibus.“  Alter: 

„Nota  mihi  ante  alios  huius  facundia  linguae 
Et  vitia  et  virtus.“  Melior  cui  pectore  mens  est 
ludiciumque  —  equitis  novit  per  singula  mores: 
„Nulli  consilium  minus  aut  prudentia  fulsit. 

385  Rara  hominis  virtus;  tantum  super  ardua  pendens 
Ducebat  nullo  fluitantia  pondere  verba: 

En  patriae  vindex  nostroque  in  tempore  rursus 

Brutus  adest,  alii  caelo  cecidere  Catones! 

Sed  cum  tela  manus  poscunt,  dum  vulnera  tractant 
390  In  facinusque  ardent  animi,  dum  tempus  agi  rem. 
Delituisse  iuvat  tenebris,  ut  nocte  satelles 
Captivum  trahat  et  sceleris  luat  inde  furorem. 
Excitat  interdum  vires  timor:  omnia  virtus 
Audet  et  a  nullo  confunditur  ardua  casu.“ 

395  Felix  Eoma!  novus  Caesar  delapsus  ab  astris. 

Qui  mare,  qui  terras  populosque  et  regna  sub  uno 
Conferat  imperio  et  fama  conterritet  orbem. 

Unde  viros  rerum  dominos  sua  gloria  coelo 
Aequabit  meritis  et  tollet  ad  aethera  virtus. 

400  Quam  male  sanus  erat  caecaque  cupidine  captus! 
Quod  non  mille  manus  belli,  tot  fulmina  et  arma. 
Tot  populorum  acies,  tot  longa  in  saecula  reges 
Totque  duces  clari  bello  nec  terror  ab  oris 
Hannibal  Alpinis  potuere  in  moenia  Romae, 

405  Hic  sibi  iam  suasit.  Quanto  tulit  omnia  fastu! 
Hunc  auri  scelerata  sitis  nimiusque  rapinae 
Incestabat  amor.  Statuit  natura  beatos 
Esse  viros,  si  qua  contenti  sorte  manerent. 

Sed  vitio  impliciti  rabieque  libidinis  annos 
410  Ante  ipsos  teneras  foetus  truncamus  in  herbas 
Virtutum,  ut  flores  nequeant  producere  fructus. 

Si  memorem  annales  primaque  ab  origine  Romam 
Ordiar,  hanc  primum  fraterno  sanguine  tinxit 
Romulus  et  rapuit  violato  foedere  nuptas. 

415  Viximus  ex  rapto  nec  diis  nec  legibus  ullis. 

Quod  libuit  tantum  fuerat  Romana  potestas 
Regibus:  hi  solo  ductabant  singula  voto. 

Filia  non  miseii  carpentum  in  corpore  patris 
Erubuit  largoque  rotas  agitare  cruore, 

420  Deturpare  lares,  opibus  regnoque  potiri 

Per  scelus.  Heu  fatum  pervenit  adusque  minores. 

En  tibi  prisca  fides!  Tenuit  mox  Roma  secundum 
Consulis  imperium,  quod  stupro  et  sanguine  partum  est. 
Qui  primum  saevas  pro  libertate  secures 
425  Instituit,  natum  leto  nova  bella  moventem 
Implicuit  Brutus.  Patriae  fuit  una  voluptas 
Fortunam  stabilire  et  debellare  tirannos. 

Floruit  illa  tamen  multis  virtutibus  aetas. 

Nosse  modum  iuris  libertatemque  tueri 
430  Bellorum  studiis  potuit  tunc  Martia  Roma. 

Digna  fuit  totum  quae  viribus  occupet  orbem. 

Non  cives  auri  rabies  nec  dira  libido 
Imperii  traxit,  sed  famam  extendere  caelo 
Laudibus  ac  meritis  et  duros  ferre  labores. 

435  Tunc  rudis  imposito  vivebat  consul  aratro; 

Fabricius  parvo  contentus  munera  regum 
Despexit,  potius  voluit  dominantibus  auro 
lussa  dare  et  forti  bellum  decernere  ferro. 

Hinc  Fabii  ingentes  Catulique  et  fulmina  Martis 
440  Scipiadae,  quorum  virtutibus  Itala  tellus 
Claruit  et  rerum  princeps  Mavortia  Roma 
Orbe  triumphato  sacrum  caput  intulit  astris. 

Verum  vana  viris  pietas  cultusque  deorum 
Illusit,  tulit  externos  ad  sacra  penates 
445  Aut  dedit  ipsa  deos;  numen  sibi  quisque  dicabat 
Fingebatque  lovem  Venerem  Martemque  Minervam. 
Festivare  dapes  et  odori  pocula  Baebi 
Vertere,  nocturnas  tyrsis  agitare  choreas, 

Debachari  homines,  sanctum  violare  pudorem 
450  Relligionis  erat,  donec  pia  cura  superni 
Sanguine  restituit  deperdita  saecula  nati. 

Consulis  exactae  postquam  cessere  secures. 

Publica  res  urbis  mox  est  effecta  sub  uno 
Imperio:  hic  omnes  complectitur  una  potestas. 

455  Quis  referat,  quantis  Latium,  quibus  arserit  armis 

Ausonia,  utque  omnis  bello  flagraverit  orbis, 
Vulneraque  et  -strages  Romani  sanguinis  actas! 
Exitium  quod  Roma  tulit!  Communia  Caesar 
lura  ferox  in  se  leges  et  pacta  resolvit, 

460  Solus  in  arbitrium  totum  sibi  contulit  orbem. 

Mox  alii  atque  alii,  donec  volventibus  annis 
Res  Romana  ruit,  maculas  deduxit  aniles 
In  senium  vergens  tristi  que  ac  curva  senecta 
Decidit  et  tenues  paulatim  effluxit  in  umbras. 

465  Nil  adeo  insigne  est,  quod  non  exacta  vetustas 
Laeserit  et  longi  labes  madefecerit  aevi. 

Tum  deserta  pio  tandem  data  Roma  parenti; 

Redditur  imperium  ecclesiae,  quod  praeda  reliquit. 
Hic  pia  libertas  maculis  servilibus  aevum 
470  Abluit,  et  caelo  placuit  Romana  propago. 

Inde  fides  et  relligio  sanctum  que  pium  que, 

Incestare  nefas  ignique  adolere  penates 
Et  simulare  deos  et  inania  numina  credi. 

Roma  diu  postquam  vaiio  sub  praesule  vixit, 

475  Diversis  agitata  fuit  per  saecula  fatis. 

Plurima  nunc  pollens,  nunc  sorte  involvitur  ima, 
Nunc  tremit  et  stabili  pedibus  nunc  robore  firma  est. 
Ut  solet  atra  dies  commota  per  aequora  iactam 
Disturbare  ratem,  ventis  nunc  obruta  sursum 
480  Nunc  redit,  interdum  scopulis  illiditur  et  nunc 
Fluctibus  aequatis  stabilis  persistit  in  undis. 
Pontificum  in  terris  quocunque  in  tempore  fulsit 
Legibus  ante  alios  status  et  pietate  per  omnes 
luris  bonor  valuit,  sed  nos  meliore  parente 
485  Pontifices  inter  fruimur,  miseratus  ab  alto 
Quem  pater  aethereus  contraria  fata  rependens 
Ductus  amore  dedit,  legum  quo  principe  virtus, 

Quo  tranquilla  quies  fulget,  quo  paxque  piumque 
lustitiaeque  decus,  qualem  non  pertulit  aetas 
490  Nostra  nec  antiquis  potuit  conferre  vetustas. 

Nunc  pudor  et  pietas,  fructus  sperare  laborum 
Nunc  licet,  et  grati  redeunt  virtutibus  anni. 

Nunc  et  relligio  (ni  nos  malus  inquinet  error) 

Ad  superos  ostendit  iter  per  levia  sursum. 

495  Heu  nimis  immensum  vitiis  patefecimus  aequor! 
Quando  magis  viguit,  nobis  clementia  maior. 
Nuper  enim  indoluit  cives  damnare  rebelles. 

Non  odium  sed  causa  fuit:  licuisset  in  omnem 
Progeniem  saevire,  in  pignora  non  tamen  iram 
500  Protulit.  Enixus  maculas  abolere  pudendas 
Alloquio  mitis  genitor  non  plurima  questus 
Solatur  populum.  Solium  ne  boc  civibus,  inquit, 
Deficiet  nec  nostra  suis  clementia  rebus. 

Vidimus  infractos  cunctorum  animumque  fidemque 
505  In  nos,  virtutem  merito  laudamus  in  omnes 
Et  patriae  et  gentis  nunquam  meminisse  pigebit. 
In  vestris  omnem  gremiis  audentius  urbem 
Vel  bello  vel  pace  damus.  Simul  oscula  cuique 
Delibat  gaudens  patulisque  amplectitur  ulnis. 

510  Heu  nos  ingrati,  felicia  tempora  quando 
Pensabunt  lacrimae:  laeti  reminiscimur  aevi. 

Cum  redit  infelix,  fluctus  contemnit  et  iras 
Aequoris,  optata  potitur  cum  puppis  harena. 
Cernimus  Italiam  regisque  ducisque  sub  arma 
515  Implicitam  furiis  bellorum  et  sortis  acerbae. 

Nos  vero  immunes  belli  circumque  ruinis 
Inclusi  nulla  tamen  obsidione  tenemur. 

Felicem  tanto  vitam  sub  principe  tuti 
Ducimus  et  nulli  rerum  violata  facultas, 

520  Finibus  aut  agris  pellit  vis  nulla  colonos, 

Non  laribus  miles  veteres  detrudit  avitis. 

Quot  pietate  viros  patria  vel  honore  carentes 
Sustinet,  a  propriis  laribus  quos  depulit  ira 
Principis,  exhaustos  opibus  miseratus  egenos! 

525  Praemiaque  impendit  meritis  et  praemia  dignis. 

Quanta  vel  ingratus  vel  qui  tacet  invidus  extat. 
Hei  nimium  invisi  superis:  felicibus  annis 
Vivere  nescimus  miseros  nec  ferre  superbi 
Possumus  humano  necdum  mansuescere  cultu. 

530  Quid  totiens  strepitus  et  inania  nomina  rerum 
Fingimus  elati?  Facimus  fundamine  nullo 
Culmina.  Quid  totiens  totiens  totiensque  vocamus 
Libertas?  Quid  concilium,  quid  publica  res  est? 

Et  quid  Eoma  valet  nobis  ubi  curia  cessat? 

535  Illa  mihi  visa  est  digno  sub  principe  vera 
Libertas.  Felix  nos  cura  tuebitur  omnes, 

Plebis  in  arbitrium  dabitur  cum  summa  potestas? 
Fallitur  heu  nimium  sancto  sub  praesule  quisquis 
Imperium  et  mores  longe  indignatus  abhorret. 

540  Ingrati  quantos  superis  debemus  honores. 

Cum  dederint  nulli  dominum  pietate  secundum. 
Cui  nec  prisca  parem  meritis  nec  nostra  tulerunt 
Saecula  nec  similem  poterunt  praestare  futura! 

Hic  hic  rector  adest,  qui  maiestate  verendus 
545  Sanctior  insurgit  tantoque  in  culmine  rerum 
lustior  et  toto  longe  sublimior  orbe 
Mitior  ex  alta  mortalia  despicit  aula. 

Sic  ego,  plura  loqui  nox  circumfusa  vetat  nos. 


Liber  secundus 

Liquerat  interea  candens  Aurora  cubile 
Coniugis  et  radiis  orbem  lustrarat  Apollo; 

Quisque  suas  artes  variis  operumque  labores 
Prosequitur  studiis.  Turbant  nova  funera  mentes 
5  Implicitum  sceleri:  secreta  per  avia  furto 
Tendere  quisque  fugam  tremula  nec  tutus  ab  aura 
Nititur  atque  equitem  longe  execratur  et  odit 

Emissumque  atra  rursus  tellure  Tipheum, 

Qui  superos  ruere  et  caelum  rescindere  certet, 

10  Quisque  refert.  Gemit  ille  suos  liquisse  penates, 

Hic  patriam  et  longa  confectum  aetate  parentem, 
Plorantesque  alius  gremio  consortis  alumnos. 

Illum  vexat  amor,  facinus  formidat  et  ardet 
Coniugis  amplexus:  Quis  te  nova  nupta  fovebit, 

15  Frigida  cum  lacrimis  oculos  tumefacta  iacebis? 

Quin  etiam  sceleris  trepidant  meminisse  nefandi 
Damnatique  ausus  miseri  si  posse  liceret 
Paenituisse  volunt  lacrimas  vocesque  profusi 
Talibus  errantes  feriunt  conquestibus  auras: 

20  Quis  deus  in  fraudem,  quae  nos  insania  traxit 
Attentare  nefas?  Sanctum  lacerare  parentem 
Et  violare  sacrum  populosque  in  pace  repostos 
Vertere  in  arma  simul  civesque  agitare  tumultu 
Non  puduit  miseros.  Quid  enim  crudelius  usquam 
25  Prospexit  tellus  monstrumque  infame  per  orbem  ? 

Ora  virum  vivos  nos  et  post  fata  loquentur. 

Nec  minus  attonita  (quamquam  timor  absit)  in  urbe 
Flebilis  auditur  questus:  gemit  illa  maritum 
Germanumque  soror,  profugum  dolet  altera  natum, 

30  Quisque  suam  maeret  sortem,  dolor  undique  laxat 
Fletibus  ora  piis.  Triplici  tum  funere  maesta 
Magna  parens  equitis  (tantum  dolor  ultimus  angit) 
Canitiem  evellens  terraeque  illisa  furentis 
More  ruit  laceroque  super  procumbit  amictu, 

35  Lumina  nunc  palmis,  nunc  unguibus  ora  lacessit. 
Nunc  resupina  solo,  nunc  prona  exasperat  iras 
Crudelis  divos  crudelia  sidera  clamans. 

Dira  manus  ambas  nudosque  elisa  lacertos 
Concutit  atque  animam  paulum  miseranda  resumens 
40  lam  conata  loqui.  Miserae  dolor  anxius  ora 
Occupat,  exangues  arescunt  luctibus  aiiius. 

Quis  poterat  lacrimis  non  indulgere,  cadentem 
Exanimem  quando  convexo  in  limine  matrem 
Singultu  medias  intercidente  querelas 

45  Viderat,  ut  nati  fleret  scelus  orba  senectus 
Funeraque  et  tales  absolveret  ore  dolores: 

Obvius  bosne  mihi  lusus,  haec  gaudia  matri 
Nate  refers  tandem?  Fessae  post  longa  senectae 
Exilia  haecne  quies?  Quotiens  noctesque  diesque 
50  Errores  deflens,  ne  quis  tibi  casus  obesset, 

Vota  dedi  superis,  cumulatos  thuris  odores 
Saepe  tuli  ante  aras  exoratura  tonantem. 

En  caeli  pietas!  Sic  te  videt  anxia  mater! 

Qui  nunc  fulgor  eras  populis,  spectacula  pendes. 

55  Heu  quotiens  patriae  luctus  et  bella  parenti 
Nate  minabaris  populum  que  involvere  praeda! 

Nunc  ego  praeda  feror!  Miseraene  haec  munera  matri 
Haec  mihi  dona  refers,  et  regna  et  praemia  sunt  haec. 
Quae  mihi  pollicitus,  cum  blandus  ad  oscula  dudum 
60  Fovisti  algentes  lacrimis  gaudentibus  artus? 

Speravi  requiem,  veterisque  iniuria  facti 
lam  poterat  desisse:  dedit  nova  causa  malorum 
Supplicia  afflictae  longe  graviora  senectae. 

Heu  dolor,  heu  lacrimas  —  extremo  in  funere  nullus 
65  Inferiasne  ausit  tenui  producere  pompa? 

Sicne  ille  exilio  quondam  miserabilis  ad  me 
Expectatus  ades?  sic  me  complexibus  ambis 
Languentemque  tenes?  quor  fata  infausta  sequuntur 
Exortem  culpae  et  tristem  sine  crimine  vitam? 

70  Hei  mihi  secretis  scelus  occuluisse  latebris 
Cura  fuit  miserae:  sic  ire  ad  sidera  rebar 
Sorte  tua  partis  olim  decoranda  triumphis. 

Heu  heu  nate  decus  dudum  et  nova  gloria  matri, 

Nunc  dolor  et  lacrimae  populoque  urbique  tuisque 
75  Dedecus  aeternum!  Quae  non  memoraverit  aetas 
Tam  crudele  nefas,  simul  et  damnaverit  orbis! 
Frondebit  tellus,  dum  sidera  fulciet  Athlas; 

Dumque  auras  ferient  volucres  et  squamea  pontum. 
Tantorum  scelerum  Romam  meminisse  pudebit. 

80  Dicebam  infelix:  Per  te  mi  nate  meamque 
Canitiem  obtestor,  nostros  orbare  penates 
Ne  properes,  animis  iam  frena  calentibus  adde. 

Si  te  verus  amor,  pietas  si  vera  teneret. 

Non  patriam  insidiis  divum  nec  fraude  parentem 
85  Captares.  Patres  abolere  in  pace  repostos 

Quid  nisi  triste  malum?  Nimis  o  fera  gloria  regno 
Ventosumque  decus  tumidum  te  insistere  suasit. 
Quam  melius  teneris  animam  vagitibus  olim 
Inclusisse  tibi,  sceleris  dum  nescia  tanti 
90  Mens  fuit  atque  aetas  poterat  minuisse  dolores 
Nondum  luce  graves  et  pubescentibus  annis! 

Iam  iam  parta  quies  populis  et  funere  vera 
Libertas  sancita  tuo  est;  scelus  omne  recessit 
Et  furor.  Huic  tantum  miserae  fortuna  superbit. 

95  Quid  moror?  amisi  natum!  Num  tempus  acerbis 
Iam  poterit  tantos  lacrimis  lenire  dolores 
Plus  mihi  morte  graves?  Totosque  in  luctibus  annos 
Exiget  infelix  annis  glomerata  senectus. 

0  dii  si  vestrum  est  misereri  et  parcere  victis 
100  Aut  si  qua  est  pietas  usquam  mortalibus,  auras 
Aetheris  invisas  tenuemque  includite  lucem, 

Figite  qui  valuit  tantos  peperisse  furores 
Infelicem  uterum  iustisque  exurite  flammis, 

Dum  dolor  exuperat  vires  et  lumina  vitae 
105  Obruere  affectat  nigrae  spes  anxia  mortis.  — 

Desinit  in  lacrimas,  iterum  furiata  seniles 
Sanguine  perfusos  vultus  laniabat  acutis 
Unguibus  et  terrae  frontem  concussa  recumbit. 

Nec  minus  horrendo  diversa  in  parte  tumultu 
110  Miscentur  manes;  rapiunt  genus  [omne]  furorum 
Eumenides  rapiuntque  virum  feriuntque  ruuntque, 
Viscera  collacerant  et  aduncis  unguibus  acres 
Vulnificos  raptim  exercent  per  membra  labores. 

Unde  duces  bello  clari,  qui  proxima  servant 

116  Arva  piis,  dubio  simul  obstupuere  tumultu. 

Quisque  ad  tela  ruens  quae  tum  dabat  impetus  arma 
Corripiunt,  tamquam  vivos  fera  bella  fatigent, 
lamque  acies  strepitus  incendia  et  arma  ruinas 
Ante  oculos  volitare  putant.  Stupet  inscia  rerum 
120  Turba  ducum,  ante  alios  qui  primus  in  agmine  praestat 
Scipio,  cui  tantos  dedit  Africa  victa  triumphos. 
Assurgens  cubito  intrepidus  circumtulit  hastam. 

Cui  tum  nixus  erat:  Nondum  vetus  excidit  ira 
Atque  iterum  insultat  nostrae  ferus  Hannibal  urbi 
125  Excidium  referens  populis  Latioque  ruinam 

Aut  Pauli  ante  acies  insignem  quaeritat  umbram. 

Ibo  animis  contra:  nunquam  mihi  gloria  maior, 

Vincere  quam  Poenos  urbem  patriamque  tueri. 

Prosiliens  raptim  gressus  per  opaca  nocentum 
130  Tartara  tendit  iter,  passim  circumspicit  umbras 
Pallentes  Erebi  Stygiae  noctisque  tenebras. 

Dirarum  furias  tantum  crudescere  sentit 
Unius  in  poenas  stimulisque  agitare  colubras 
Horrescitque  tuens:  „Patriaene  hac  sorte  rebelles 
135  Plectuntur  miseri  dominisve  infanda  parantes? 

Heu  tibi  dire  deis  miles!  me  me  indice  saltem 
Debueras  superum  et  patriae  non  temnere  curas.“ 

Tum  magis  insultant  furiae,  magis  urget  anhelas 
Ira  deas.  Diro  flectebat  ab  omine  vultum 
140  Scipio,  nam  patriae  pietatis  imagine  raptus 
Tot  scelerum  poenas  longe  indignatus  abhorret. 

Tartareis  postquam  sacrum  caput  extulit  umbris, 
Luminis  et  caeli  fruitur  melioribus  auris; 

Ad  tumulum  rursus  mortales  induit  artus. 

145  Hic  simul  ossa  nova  glomerari  in  carne  videres, 

Atque  ipsum  liquida  spirare  in  voce  cadaver 
Pallentesque  animam  sensim  vegetare  per  artus 
Coeperat  et  prisca  fleri  gravitate  verendus. 

Ille  sepulcrali  respersus  pulvere  pectus 

150  Discutit,  inde  humeros  pallentiaque  ora  genasque 
Detergit  manibus,  nigranti  aspergine  tinctos 
Ventilat  inde  pedes,  meliore  afflatus  in  aura 
Se  videt  agnoscitque  homines  Latiumque  locosqiie 
Tarpeiasque  procul  quondam  Capitolia  rupes, 

155  Hinc  Tuscum  Tibrim  et  Carmentis  moenia  vatis 
Fatidicae,  quae  non  cecinit  nova  casmata  Romae. 

Vix  pedibus  superinsistens  pavidusque  tremiscit 
Virgulti  in  morem,  donec  vestigia  pressit 
Fortius  et  robur  gracilis  natura  recepit. 

160  Ocior  igne  lovis  rapidisque  citatior  austris 
Emicuit  macies  pallorque  recessit  ab  ore. 

Carpit  iter  validus,  tandem  super  astitit  urbi. 

Miratur  campos  raro  sterilescere  cultu. 

Miratur  niveas  pecudes  errare  per  agros 
165  Porcorumque  greges  patulosque  in  cornua  tauros 
Et  genus  omne  simul  pecorum,  genus  omne  ferarum. 
Disiectas  bine  inde  domos  veterumque  labores 
Undique  collapsos,  turrita  palatia  quondam. 

Nunc  aequata  solo,  celsi  radiata  Colossi 
170  Culmina  et  ingentes  quas  ipse  instruxerat  aedis 
Defecisse  videt,  simul  et  traxisse  ruinas 
Templa  deum,  fractas  bine  inde  astare  columnas, 
lam  spirare  animas,  vivas  iam  reddere  voces 
Marmoris  bine  formas,  passim  nisi  fracta  iacerent 
175  Membra,  videt  veterum  que  animatas  paene  figuras, 
Ante  triumphales  titulos  virtutis  honores. 

Frusta  minutatim  torrenda  in  calce  parata 
Ingemit  et  longe  vectos  aliunde  labores. 

Progressus  tandem  media  proficiscitur  urbe 
180  Collustrans  hinc  inde  oculis;  variare  figuras 

Atque  habitus  hominum  cernit  paulumque  moratus 
Haec  secum:  .Quaenam  gens  haec  tenus  inguine  vestes 
Quae  gerit  et  pedibus  nimium  gradiuntur  acutis 
Villosoque  comas  umbrantur  et  ora  galero? 

185  Horum  ego  iam  memini  quondam  attrivisse  furores, 
Barbaricos  quando  domui.  Num  forte  sinistra 
Victores  nostris  opibus  potiuntur  et  urbe? 

Effera  gens  nimium  in  luxum  te  Eoma  subegit, 
Quam  totiens  tantis  protexit  ab  hostibus  ingens 
190  Scipiadum  virtus,  acies  ubi  Martius  ardor 
Fulminis  in  morem  totis  exciverit  oris. 

En  hinc  quis  strepitus?  cursim  adventare  togatos 
Prospicio  verbisque  loqui  nutuque  latinis. 

Hi  num  Romulei  proceres?  haec  Martia  nostrae 
195  Militia  est  urbis?  sanctusne  hic  forte  senatus? 
Frondentes  hederae  et  postes  ubi  laurus  obumbrat. 
Hos  video  nimias  agitare  in  iurgia  vires. 

Iam  satis  hoc:  rediit  virtus,  nostraeque  peracta  est 
Spes  longinqua  viae.  Poteram  requiescere  saltem 
200  Tutus  apud  manes,  animum  quando  irritus  hausi 
Exuperare  Erebum  rursusque  ad  fata  reverti. 
Indignatur  adhuc  externa  a  sede  profectos 
Aspexisse  viros  urbis  connubia  fungi. 

Quae  totiens  reges  iam  dedignata  maritos. 

205  Conscius  hic  solita  veterum  virtute  minores 
Degenerasse  dolet  viresque  in  sordibus  omnes 
Effluxas  Latii  et  tantum  superesse  ruinas. 

Laxus  humi  residens  auras  captabat  aperto 
Pectore  et  afflicto  flabat  suspiria  corde, 

210  Nec  lacrimas  tenuere  oculi  salsaeque  per  artus 
More  nivis  guttae  fluxere  ardore  liquatae. 

Tantus  ubique  dolor  membrorum  robora  laxat, 
Suspiransque  graves  erumpit  ab  ore  querelas: 

0  patria,  o  tellus  divum,  domus  alta  Quirini 
215  Imperiosa  viris,  mundi  regina  subacti 

Terrarum  genitrix  omnis  simul  aetheris  altrix. 

Quae  genuisse  deos  potuisti  et  lumine  caelum 
Illustrare  tuo  superisque  extendere  laudes, 

Iam  deserta  iaces:  cecidit  vigor  ille  Quiritum, 

220  Virtutum  princeps.  MI  heu  nisi  nomen  et  umbra 
Restat  et  antiquae  tantum  levis  urbis  imago. 

Hei  ubi  siderei  proceres,  en  indita  virtus 
Illa  virum!  Cecidit  divini  seminis  ardor, 
Magnanimum  heroum  iam  degeneravit  origo, 

225  Aetheris  antiqui  dementior  aura  recessit. 

Haec  urbis  facies,  qualis  cum  frigore  primo 
Arcadiae  saltus,  ubi  lupiter  horret  ab  astris, 

Laxat  hiems  frondes  boreasque  excerpit  honorem 
Arboribus,  si  quando  gelu  pulsantur  et  imbri. 

230  Vastities  horret,  foliis  nemora  alta  caducis 

Strata  iacent,  feriunt  ramorum  excelsa  procellae. 
Undique  procumbunt  ruptis  radicibus  orni. 

Si  rapidus  flammas  volvat  Vulcanus  ad  auras. 
Tunc  nemus  omne  flagrat,  dilecta  cubilia  nimphae 
235  Diffugiunt  celeres  nullaque  in  fronde  virescit 
Lucus,  et  exusti  restant  sine  cortice  trunci. 

Heu  nimium  praeceps,  nimium  furiosa  vetustas 
Acceleras  nimiumque  ruis  matura  sub  aevo. 
Insignes  rerum  vires  et  singula  vertis 
240  Ardua  paulatim  mundumque  exosa  resolvis  I 

Iam  iam  carpit  iter  surgit  qua  parte  superbum 
Ilium  et  admirans  pontem  fluctusque  ruentes 
Turritamque  arcem  summumque  ad  sidera  culmen: 
Conspicuis,  inquit,  tantum  haec  aequanda  vetustis 
245  Moenia.  Si  Priamus  tanto  iam  robore  Troiam 
Munisset,  nullis  violassent  viribus  olim 
Vertissentque  solo  fumantia  Pergama  Grai. 

Tum  festinat  iter:  multos  celerare  gerones 
Prospicit  et  manibus  ingentia  volvere  saxa 
250  Semiferis  similes  satiris;  pars  agminis  illuc 
Convectat  silices  alta  de  rupe  recisas. 

Pars  terit  advectas,  operi  pars  miscet  arenas; 
Beltramum  ante  alios,  qui  calcibus  ilia  nudis 
Tundit  equi  frustra,  manibus  quem  nixus  et  armo 
255  Vix  tractim  impellit,  nutuque  et  voce  lacessit 
Saxiferum  vulgus  segnesque  in  calce  clientes. 

Ferte  citi  ferte!  exclamat,  properate  labores 
Turris  et  ambitus  murorum,  haec  moenia  quando 
Cingere  constituit  summus  pater  omnia  tractu 
260  Urbis  opus  longo !  Tantos  Beltrame  paratus 
Aggredere  intrepidus:  durus  labor  ardua  vincit. 
Omne  quidem  facile  est  animis  audentibus  altum. 
Tum  mage  fervet  opus:  totos  cyclopas  ab  Ethna 
Prospiceres  ruere;  magnum  cum  robore  caelum 
265  Debellare  parant  ac  montibus  insuper  altis 

Coniiciunt  montes  et  in  aethera  surgit  Olimpus. 

Ingressus  templum  teretes  hinc  inde  columnas 
Miratur  tractusque  loci  et  testudinis  altae 
Fundamenta  iaci,  paulatim  assurgere  muros 
270  Gaudet  et  hanc  longe  molem  superare  vetustas. 
Pyramidum  sileat  celebris  fastigia  Memphis 
Mauseolique  labor,  cedat  Babylonia  moles 
Et  quae  marmoreis  late  suffulta  columnis 
Tot  simul  ingentes  Asiae  struxere  labores 
275  Templa  solo  Triviae  penitus  fundata  palustri. 

Dirigit  inde  pedes,  ubi  nunc  domus  alta  mon arcae 
Tollitur  antiquis  non  concessura  triumphis. 

In  foribus  timor  in  superos  sanctumque  pudorque 
lustitia  et  pietas,  opere  associata  frequenti 
280  Pone  fides  sequitur,  nullo  violabilis  aere 

Gratia  stat  simplex,  quam  raro  in  praesulis  aedes 
Isse  reor:  multos  solet  id  iugulare  potentes. 

Felix  qui  nullo  nimium  speraverit  auro! 

Aulai  in  medio  summoque  in  culmine  regnat 
285  Maiestas  gravis  imperio  vultu  que  verendo 
Indicium  sequitur  fecundo  in  pectore  verum 
Consilium  gestans  viridique  adoperta  colore 
Spes  et  amor,  grati  longe  immortalibus  ambo. 
Haec  propter  totum  virtus  quae  temperat  orbem, 
290  Candida  religio  sacrata  in  sede  coruscans 
Ad  superos  ostendit  iter,  monstratque  colendo 

Simplicitas  hominum  qua  vi  superevolet  astris. 

Gloria  post  longos  et  fama  aeterna  labores 
Insequitur  biiugoque  super  concordia  curru 
295  Eminet  et  rerum  seriem  regit  Athica  Pallas. 

Plurima  per  muros  hinc  inde  effulget  imago. 

Haec  post  longa  quies  residens  secura  sub  alta 
Otia  pace  terit  meritisque  rependit  honores. 

Hinc  studia  ingenuis  antiquae  laudis  et  aHes 
300  Athica  demonstrat  quae  sit  natura  quibusve 
Cursibus  errantes  stellas  represserit  Athlas, 

Qua  trepidet  tellus,  qua  vi  maria  alta  tumescant, 
Unde  animae  inspirent  homines  volucresque  ferasque. 
Quae  regio  in  terris  Cereri  sit  quaeque  Lyaeo 
305  Gratior  aut  saltus  maiora  armenta  coronent. 

Post  aulas  vergens  penetrali  in  sede  receptus 
Lustrat  Aretinum  crocea  sub  veste  Iohannem, 

Qui  tum  forte  legens  leni  sub  voce  labores 
Scipiadum  magnis  animos  pensabat  ab  actis 
810  Roman osque  duces  meritis  super  aethera  vectos. 

Ille  autem  ad  nomen  tacitas  erexerat  aures 
Scipiadum;  dum  se  se  armis  confringere  Poenos 
Audit  et  hostiles  iam  debellare  catervas, 

In  medium  tales  prorumpit  ad  aethera  voces; 

815  Ille  ego  qui  totiens  armis  victricibus  olim 

Spem  patriae  ante  annos  mediis  in  caedibus  ardens 
Paene  auxi  extinctam,  cum  saevus  inhorruit  armis 
Hannibal  et  nostris  undarent  stragibus  amnes. 

Inter  tot  furias  bellorum  primus  ad  oras 
320  Produxi  hostiles  ausus  contemnere  vires 
Fortunae.  Fuit  ingenti  pro  numine  virtus 
Et  patrum  studiis  animus  mihi  maior  et  ensis. 
Edomui  Lybiae  populos,  tot  regna  tot  urbes 
Sub  iuga  Romanae  posui  dicionis  et  orbem 
325  Occiduum  statui.  Cura  est  mihi  credita  fratris 
Imperiumque  urbis,  strueret  cum  bella  Philippus 
Antiochique  furor.  Totiens  domuisse  rebelles 

Glorior  atque  Asiae  fratri  peperisse  triumphos. 

Unde  tot  invidiae:  studium  sine  laude  virorum  est 
330  Polluere  illustres  et  rerum  carpere  famam. 

Quin  etiam  cinerum  ne  quid  sibi  Roma  meorum 
lactaret  manesque  meos  tenuisse  sepultos, 

Sponte  tuli  exilium.  Meritis  haec  gratia,  postquam 
Restitui  decus  omne  meis  ac  paene  ruentem 
835  Italiam  tantis  tutatus  ab  hostibus  armis. 

Laudibus  bis  cesset  quaecunque  est  gloria  gentis 
Externae  Graiumque  simul,  licet  aemula  virtus 
Herculis  ingentes  olim  simulaverit  actus. 

Mille  licet  dederit  luno  implacata  labores 
840  Atque  humeris  caelum  tulerit  spoliumque  leonis 
Lerneamque  datis  facibus  tremefecerit  idram 
Ileumque  Pbolumque  Erimantiadumque  furorem 
Stimphalidasque  arcu,  vel  si  cumulentur  in  unum 
Idra  et  Scilla  et  aper  triplicis  Gerionis  et  umbrae, 
345  Antbeo  vires  tellus  infundat  et  ater 

Cerberus  horrendis  feriat  latratibus  auras: 

Omnia  vix  nostros  poterunt  aequare  labores. 

Haud  dextrae  colus  apta  meae  nec  Lidia  coniunx 
Horrentes  humeros  molli  derisit  amictu, 

350  Non  ego  Amazonidum  traxi  ferus  arma  puellae. 

Vis  mihi  maior  erat;  nam  me  sublimis  agebat 
Gloria,  cum  totiens  Romanis  arcibus  hostes 
Averti  atque  omnis  per  me  tulit  orbis  habenas. 
Nondum  bellorum  studiis,  sed  viribus  impar 
355  Quisque  fuit  ductor.  Vitiis  a  stirpe  recisis 
Aetatis  florem  duro  exposuisse  labori 
Cura  fuit.  Nobis  victa  Cartagine  virgo 
Illustris  delata.  Oculos  licet  illa  nitentes 
Gesserit  aut  quales  nimium  laudata  Pelasgis 
360  Tyndaris  ardenti  donis  cumulata  marito 

lussa  dari,  belli  quamquam  mihi  iure  liceret. 

Non  tamen  usque  meum  tetigit  captiva  cubile. 
Exuperare  animum  flammasque  libidinis  acres 
Laudis  erat.  Divum  cantet  licet  altus  Achillem 

365  Graiorum  vates  et  felix  Mantua  Troem, 

Hic  nisi  nemo  fuit,  nostras  qui  carmine  laudes 
Altius  extulerit,  patrem  qui  tollere  sacrum 
Nititur,  in  viles  usus  ni  mergat  egestas. 

Talibus  obstupuit  dictis  Aretinus  et  actis 
370  Collustrans  oculis,  dubiusne  illuserit  arte 
Aut  ope  Peonia  fuerit  revocatus  ab  orcbo. 

Quae  fortuna  virum  circumferat  inscius  haeret. 

Obtutu  spectans  humeris  haerere  lacertos. 

Membra  simul  vivo  penitus  spirantia  pulsu 
375  Miratur:  Quis  te  traxit  casusne  deusne 

Sedibus  a  stigiis  nigroque  erumpere  Averno 
Ad  superos,  cum  tot  Furiae  iuxta  atria  Ditis, 

Gorgon  et  horrendi  custos  sit  Cerberus  antri? 

An  superum  iussu  venias,  ut  luseris  arte 
380  Mentibus  humanis  fictoque  in  corpore  vultus 
Ostentes,  quales  tenuit  dum  vixerit  ille 
Scipio,  quem  nuper  vana  mentiris  in  umbra? 

Saga  phynecea  tumulo  mala  carmina  fraude 
Forte  dedit;  pelago  ruis  an  telluris  hiatu? 

885  I  procul  ad  manes  stygios  atque  aethera  lustra 
Spirantesque  viros,  dum  nos  hic  vita  reservat. 

Tum  Romanus  ad  haec:  Quamquam  volitare  figuras 
Morte  obita  fama  est  umbrasque  illudere  vivis. 

Ne  turbere  animo  neve  exhorresce  precantem* 

390  Ad  papam  ingressus;  neque  enim  te  laedere  manes 
Velle  putes  nostros,  suetus  cum  saepe  labores 
Scipiadum  legere  et  memoranda  rependere  facta. 
Imperio  magni  venio  lovis:  ille  tenebras 
Rupit  et  e  Stigiis  supera  ad  convexa  levavit 
395  Meque  iterum  dedit  humanis  et  luce  potiri. 

Quod  te  per  lacrimas,  dudum  quibus  ora  caducis 
Fluxa  vides  superasque  poli  quibus  uteris  auras 
Fortunamque  urbis,  nostri  quae  sola  reductus 
Causa  fuit  tantosque  ausim  tolerare  labores, 

400  Ante  pedes  sacri  quaeso  genitoris  et  ora 
Duc  Aretine.  Deos  sic  tu  maioribus  oro 

Muneribus  potiare  patris,  nam  fata  polique 
Et  tua  te  virtus  meiita  ad  maiora  reservant. 

Duc,  iterum  rogat,  et  sacrum  me  admitte  parentem 
405  Immeritumque  licet.  Patrios  non  ille  refellet 
Affatus,  pia  vota  solet  lacrimasque  precantum 
Mollius  accipere  et  fessis  succurrere  rebus. 

Cui  caput  ante  alios  ornet  licet  alta  potestas, 
lam  memini  quondam  imperio  sublimis  et  armis 
410  Supplicibus  sua  iura  dedi  facilisque  rogatu 

Ante  acies  quamquam  victor.  Eortuna  modestos 
Esse  animos  vires  regni  tumidosque  ruinas 
Edocuit  summisque  diu  non  fidere  rebus. 

Ille  tamen  victus  precibus  lacrimis  que  rogantem 
415  Romanum  implicuit  dextra  monuitque  vereri 

Pontificem.  „Gratum  est  patriae  spectare  parentem. 
Cui  meriti  virtus  ausa  est  includere  tantum. “ 

Ergo  ut  erat  gemitu  laceroque  inhonorus  amictu, 
Mente  gerens  casus  tristisque  exordia  facti 
420  Militis,  illacrimans  urbis  miserabile  fato 

Ante  patrem  manibus  supplex  et  poplite  fiexo 
Haud  rudis  eloquii  sic  ora  trementia  solvit. 

Quae  magis  indigni  commendat  gratia  luctus: 

Dive  virum  Nicolae,  inopem  qui  numine  Romam 
425  Quinte  tuo  extollis,  tantos  miserate  labores 
Solus  et  anfiquas  qui  nondum  despicis  artes 
Romanumque  decus,  Stigiis  de  sedibus  unus 
Ausus  ego  ad  superos  vastae  telluris  hiatu 
Rumpere.  Scipiades  eadem  nos  cura  repostos 
430  Urbis  habet,  quondam  tenuit  quae  in  tempora  vitae, 
lamdudum  infremuit  tumidos  de  plebe  rebelles 
Rumor  apud  manes  patriae  insaevisse  parenti 
Et  violasse  sacrum.  Poenorum  qualis  ab  armis 
Tempestas  mihi  visa  iterum.  Sic  infera  pugnas 
435  Extimuit  Romana  acies:  nos  bella  gigantum 
Credidimus  trepidi  vel  hiulci  fulminis  iras 
Ob  scelerum  poenas  irataque  numina  genti. 

Hei  ubi  prisca  fides!  tanto  cur  turbine  miscent 

Otia  mortales  finesque  egressa  modesti 
440  Libertas  nimium  rerum  que  exaucta  superbit? 

Quid  faciunt  miseri,  tibi  cum  caelestia  parent 
Infernique  sinus?  Ubi  nunc  vetus  ille  priorum 
Virtutum  fulgor?  Vetus  illic  Roma  quiescit, 

Robur  et  arma  virum:  nequeunt  mansuescere  tantum 
445  Relliquiae  sordesque  hominum,  quos  undique  fluxum 
Confecit  populos  extrema  in  tempora  vulgus. 

Hosne  iuvat  saevire,  iterum  quod  moenia  rursus 
Extruis  et  Romam,  si  qua  est,  insignibus  ornas 
Extollisque  opibus  pacemque  impendis  et  annum 
450  Laetitiae  exortem  bellis,  unde  aurea  fulget 
Roma  et  congestis  opibus  cumulata  triumphat, 
Reddere  praereptos  iterum  dignatus  honores 
Et  civile  decus,  census  augere  paternos 
Omnibus  et  maior  rerum  data  copia  templis? 

455  His  quamquam  aspirent  felicibus  omnia  fatis. 

Tu  tamen  excelsa  moderantius  utere  sorte 
Imperiique  manu.  Meritis  excellere  malis 
Et  pietate  alios,  quae  sola  in  principe  virtus 
Eminet,  exemplum  cum  sis  pietatis  et  auctor 
460  Ante  omnes  decet  esse  pium  monitusque  supernos 
Fortius  accipere  atque  ipsi  non  parcere  vitae. 

Si  iubeat  pietas.  Populorum  vita  salusque 
In  te  omnis,  cuiusque  humeris  incumberet  orbis 
Milibus  e  tantis  cum  factus  ab  aethere  dignus. 

465  Nec  tibi,  sed  totis  genitum  pia  cura  superni 
,  Instituit  populis:  ergo  reminiscere,  quando  .  .  . 

^  Gentibus  esse  caput  mundoque  impendere  leges, 

I  Siderei  meritis  recludere  limina  caeli. 

Indignata  viris  exposcere  numina  pacem. 

470  Tunc  deus  aspexit  mundum,  cum  dulce  ferenti 
Pondus  eras  matri,  tunc  arrisere  corusci 
1  Numina  cuncta  poli  et  patriae  spes  aucta  Latinae, 

^  Cum  tu  maiores  adolebas  dignus  in  annos 


post  V.  466  nescio  an  exciderit  aliquid 
Horatius  Bomauus  ed.  Lehnerdt. 

Atque  ingens  virtus  meritos  spectaret  honores. 

475  Surgere  iam  poterat  neglecta  et  squalida  Eoma 
Et  veteres  haurire  animos  maiorque  videri, 

Tum  quoque  communi  felix  adolescere  sorte, 

Cum  melior  per  te  longe  sibi  redditur  orbis. 

Ante  tuos  ortus  miserandum  et  flebile  numen 
480  Roma  fuit.  Tandem  triplices  laetata  per  omnes 
Te  surgente  gradus,  tribuit  quos  ipsa,  meretur 
Ante  alias  veniam  populos  spectata  per  omnes 
Sacra  diu  nomenque  tuum  templumque  dicabit 
Gentibus:  bic  totus  Romae  laetabitur  orbis. 

485  Sis  pater  ergo  memor  patriae  telluris  amatae 
Numinibus,  cineres  ubi  tot  tumulantur  et  ossa 
Pontiflcum  sacroque  hominum  perfusa  cruore 
Undique  terra  rubet.  Eidei  manet  alta  supernae 
Hic  pia  relligio  verum  caput  urbis  et  omne 
490  Imperii  decus  et  Petri,  cui  sanguine  primus 
Partus  bonos  templi  caeloque  infusa  potestas. 

Ergo  iterum  altricem  mundi  pater  aspice  terram. 
Imperat  ille  deis  fortunae  et  rebus  et  astris. 

Qui  sibi  nec  patitur  mentis  sordescere  lumen 
495  Vimque  animi,  imponit  qui  frena  libidini  et  irae. 
Ille  quidem  felix  princeps  et  celsior  omni 
Imperio  et  populis  opibus  quoque  maior  et  armis. 
Haec  postquam  effatus,  subito  velut  umbra  recessit 
Spiritus  ad  manes  corpusque  reliquit  in  urna. 

500  Ac  veluti  ignitas  si  quando  per  aethera  sursum 
Intenti  aspicimus  noctu  volitare  favillas. 

Igne  micant  tenui,  mox  nulla  in  corpora  lapsae 
Deflciunt,  subito  aspectu  solvuntur  in  auras. 

Aut  ubi  quam  sidus  vulgus  putat  ignea  currit 
505  Rima  polo,  celeri  raptu  se  condit  in  astris. 


finit  secundus. 

Venus  aurea  natum  abeiTantem  deplorat  afflictim,  quem 
terras  ac  caelum  speculata  nusquam  comperit.  Inquisi¬ 
tores  omnes  esse  vult;  his  praemia  satis  digna  pollicetur, 
monstranti  basiolum  spondet,  reducenti  natum  se  dat  quo- 
lubet  modo  potiri.  Elegiam  hanc  ab  se  editam  iubet 
esse  pro  vadimonio.  Tantis  igitur  praemiis  cum  adhor- 
tetur  unumquemque,  erit  operae  pretium  inquirere  ludi¬ 
bundus  ille  quo  lateat.  Tu,  qui  Veneris  desiderio  ac 
lacrimis  indulges,  diligenter  si  quaeritas,  dignus  eris  tanto 
munere. 


Venus  aurea. 

Flete  meos  (si  qua  est  meriti  mihi  gratia)  casus. 
Quos  Veneris  tangunt  cordolium  et  lacrimae! 

Hei  mihi,  quando  meum  totum  speculata  per  orbem 
Perdiderim  natum  perdiderimque  animam! 

5  Quo  calet  igne  Venus,  cessit  mea  cura  Cupido 
Et  secum  vires  deliciasque  tulit. 

Nate  simul  tecum  totis  resoluta  medullis 
Gaudia  quanta  dedi,  gaudia  quanta  tuli! 

Molliculis  quotiens  Venerem  condire  solebas 
10  Saviolis,  quando  dulcia  furta  dabam! 

Nate,  meae  vires  et  deliciosa  voluptas. 

Te  sine  deficior,  te  sine  luce  oculi. 

Heu  quam  carus  eras  suetus  colludere  mammis 
Et  mihi  lascivo  lambere  dente  genas, 

15  Quanta  leves  inter  fletus  et  gaudia  carpsi 
Basia,  cum  gemitu  murmura  trita  dabas! 

Ipsa  tuos  tremulo  solabar  carmine  luctus  — 

Heu  Veneris  nemo  condolet  ad  lacrimas. 

Quam  facile  irrepens  cum  posceret  otia  somnus, 

20  Spargebam  teneras  ipsa  per  ora  rosas! 

Dulce  meum  solaciolum  vitaeque  voluptas, 

Quo  latitas  animae  longa  alimenta  meae? 

Indulget  si  quis  miserae  mihi  reddat  alumnum, 
Sive  vir  invidia  sive  sit  ille  deus. 

25  Hunc  qui  cunque  mihi  seu  vir  seu  femina  hat 
Duxerit,  in  Venerem  cuncta  licere  sinam; 

Qua  lateat  vel  qui  tantum  patefecerit  oram, 

Hli  ego  pro  meritis  spondeo  basiolum. 

Prospice  ne  incassum  statui  tibi  dona  labores, 
so  Quae  poterunt  ipsos  sollicitare  deos. 

Neve  oculos  fallat  nati  volitantis  imago. 

Signa  feram,  quo  sit  notior  ille  tibi. 

Incedit  nudus  puer  et  sine  lumine  vultus, 
Purpureas  tenuis  ventilat  aura  comas. 

35  Dependet  pharetra  ex  humeris,  quibus  addidit  alas 
Ipse  pater,  manibus  ignea  tela  gerit. 

Ne  prope  sis  rapto  cum  telum  intorserit  arcu. 

Nec  spectes  teneri  quanta  sit  ira  dei. 

Multi  etiam  fortes  sensere  Cupidinis  ictus, 

40  Saepe  dedit  Marti  vulnera,  saepe  lovi. 

Ah  quotiens  miseros  vana  spe  lusit  amantes 
Et  desperatis  vota  secunda  dedit! 

Blandiri  assuetus,  sed  fellis  amarior  haustu 
Plena  venenosae  pectora  fraudis  habet. 

45  Saepe  iubet  simulare  et  lascivire  puellas 
Inter  amatores  officiumque  negat. 

Saltem  si  qua  mihi  violentior  aura  fugacem 
Restituat,  possum  cetera  damna  pati. 

Ni  reducem  miserae  dederint  pia  numina  natum, 

50  Spectabit  paucos  vix  mea  vita  dies. 

Finit. 

Oratius  Nichodemo  felicitatem.  Hic  est  qui  abstrahere 
servitio  provinciam  et  liberam  nobis  vivendi  dulcedinem 
parere  potest.  Itaque  resistere  his  furoribus  etsi  maxima 
laude  dignum  sit,  eo  magis  excitari  debet,  quod  si  neglexe¬ 
rit,  non  modo  reliqui  temporis  gloriam  eripi,  verum  etiam 
sibi  praeteritam  evanescere  sinet.  Nihil  enim  per  se 
altum  atque  magnificum,  nisi  quod  omnium  iudicio  ratio 
fecerit  excellens.  Verum  quia  neminem  decet  magis  Ita¬ 
licae  libertatis  defensorem  esse  vel  gloria  rerum  gestarum 
vel  felicitate,  quam  omnium  mortalium  primus  in  potes¬ 
tate  habet,  vel  studio  atque  efflagitatione  omnium,  scripsi 
breviter  carmina  haec  tanti  principis  magnitudinem  exci¬ 
tatura.  Quae  si  libera  atque  honesta  indicaveris,  per 
humanitatem  tuam  et  principis  fortunam  quaeso  ad  illum 
destinare  non  graveris;  quod  si  secus  tuum  indicium 
fuerit,  vel  ea  combures.  Vale. 


Ad  lUu.  principem  d.  Franciscum  Sfort. 
Ducem  Mediolani. 

Dive  virum  lapsura  Italis  qui  regna  tueris. 

Quo  duce  fulgorem  Caesaris  orbis  habet. 

Effluxas  patriae  res  maiorumque  triumphos 
Aspice  vel  Lygurum  gloria  quanta  iacet. 

5  Rex  ferus  insultat  Latio  —  quam  credere  durum  — 
Ascivit  Venetos  in  sua  vota  pares. 

0  scelus  indignum:  tanto  cum  crimine  foedus 
In  caput  est  ictum  terra  Latina  tuum. 

Alma  viris  felix  que  opibus,  cui  contigit  orbis 
10  Imperium,  fieri  barbara  praeda  queat? 

Cui  fortuna  potest  patriae  miseranda  videri. 

Si  te  non  pietas  ad  pia  bella  movet? 

Causa  tua  est  tantum,  tu  iustius  induis  arma; 

Non  erit  hoc  belli,  sed  pietatis  opus. 

15  Pro  patria  spondent  pugnantibus  aethera  divi, 

Cetera  sunt  meritis  inferiora  suis. 

Quando  laude  magis  dignos  sperare  triumphos 
Aut  poterit  virtus  promeruisse  magis? 

Anne  alium  pateris  quam  te  dare  iura  Latinis, 

20  Alterius  domito  surgat  ut  orbe  caput? 

Si  te  nulla  movet  tantorum  fama  laborum. 

At  patriae  pietas  te  meminisse  iubet. 

Imperium  tanto  quaesitum  sanguine  et  armis 
Fiet  ab  externis  praeda  ferenda  lupis. 

25  Rex  tonet  ipse  licet  strepituque  exterritet  orbem, 
Diripiunt  tantas  ventus  et  aura  minas. 

Aragonum  quid  scorta  times  Yenetumque  calones, 

In  quibus  aut  nullus  vel  sine  Marte  calor? 

Te  tantum,  haud  alios  deposcunt  sidera  regem, 

30  Hoc  Italae  gentes  et  pia  cura  deum, 

Roma  etiam,  quamvis  maerens  reminiscitur  aevum, 

Quo  nimium  superis  visa  superba  fuit. 

Tolle  moras:  ausis  ingentibus  ardua  virtus 
Praestat  opem,  fortes  sorsque  deusque  iuvat. 

35  Ante  acies  quis  te  tulerit,  cum  Martius  ardor 
Ruperit  ante  tubas,  cum  fera  bella  dabis? 

Vosne  hostes,  belli  fulgor,  vos  Martis  alumnum 
Fulmineum  trepidi  stabitis  ante  virum? 

Dat  vires  dextrae  Mavors,  dum  porrigit  ictus, 

40  Dumque  regit  turmas,  flava  Minerva  regit. 

Illa  duces  bello  claros  aciesque  tuetur. 

Illa  viros  fortes  anguigerumque  genus. 

Italiae  illustris  cum  te  victoria  regem 
Fecerit  et  tantis  iura  dabis  populis, 

45  Ad  sua  restitues  caelum  quod  temperat  omne 
Undique  quassatum  pontificale  decus. 

Tum  tibi  victrices  ornabunt  tempora  frondes 
Et  referent  titulos  ille  vel  ille  tuos. 

Tunc  ego  et  ingenium  et  quicquid  mea  carmina  possunt, 
50  In  laudes  Italum  Sfortigenumque  dabo. 

Finit. 

Iliadis  liber  primus. 

Iram  Diva  refer  nati  Peleos  Achilli 
Pestiferam  Danais,  tantos  quibus  anxia  luctus 
Actulit  heroumque  animas  tot  miserit  orcho 
Ingentes,  canibus  lanianda  cadavera  p assim 
5  Alitibusque  dedit.  Statuit  sic  lupiter,  ex  quo 
lam  pridem  Atrides  magnorum  ductor  Achivum 
Turbatis  certare  animis  et  divus  Achilles. 

Quis  superum  furias  amborum  mentibus  auxit? 
Latona  infensus  regi  et  love  natus  Apollo. 

10  Hic  ira  incensus  miserorum  corpora  tractu 
Tabifico  coeli  morboque  infecit  Achivum. 

Haud  veritus  nanque  insignem  contempnere  Crisen 
Atrides  vatem,  dudum  qui  ex  arce  profectus 
Argivum  ad  classem  fulgentis  laurea  Pbebi 
15  Serta  gerens  sceptrumque  manu  mirandaque  regi 
Munera  prereptam  reddi  sibi  poscit  alumpnam. 
Supplicibus  lacrimis  omnes  ante  ora  precatur 
Ductoresque  ambos  populi  decora  alta  Pelasgum: 
Atridae  vosque  o  Danai  fulgentibus  armis 
20  Hlustres,  coeli  vobis  qui  culmina  servant 

Si  predae  imperium  Priami  reditusque  secundos 
In  patriam  prestent,  caram  mihi  reddite  natam! 
Accipite  haec:  meriti  pretium  sint  munera  tanti. 
Fulgorem  liceat  Phoebi  numenque  vereri, 

25  Quem  lovis  ut  gnatum  cuncti  coluere  Pelasgi! 
Assensere  omnes  votis  et  munera  fungi 
Auguris.  Hic  tumidus  furiata  mente  ferebat 
Consilium  Atrides  animique  exaggerat  iras. 
Increpitans  diris  vati  sermonibus  infit; 

30  Si  te  his  actigerit  candens  Aurora  morantem 


Cod.  Vatican.  lat.  3908  fol.  173".  Homeri  poetae  cla.  ex 
greco  in  latinu  versi  per  oratium  liber  primus  incipit  yliad. 

Pupibus  aut  iterum  redeuntem  offendet  Atrides, 

Non  te  sceptra  dei  nec  laurea  texerit,  augur! 

Hanc  procul  in  patriam  statuam  cum  redditus  Argo 
Texentem  toelas,  nostrum  captiva  cubile 
85  Cominus  aspiciet,  dum  strenua  fulserit  aetas. 

I  procul  actutum,  ne  me  irritaris,  ut  inde 
Hlesus  redeas!  At  illi  territus  augur 
Paret  et  ad  litus  pelagi  fluitantibus  undis 
Tendit  iter  propere  aspectans;  tum  plurima  questus 
40  Latojdem  supplex  lacrimis  affatur  obortis: 

Crinibus  insignis  Chrissam  qui  fortius  audes 
Archiger  et  Cbillam  illustrem  Tenedumque  nitentem 
Eternis  regere  imperiis,  si  thuris  acervos 
Ad  tua  templa  tuli,  si  pinguia  liba  quot  annis 
45  Taurorum  pecudumque  dedi  torrenda  per  aras, 

Exaudi,  nam  digna  precor,  mea  vota  cadentes 
Et  lacrimas  quasso  Graii  vereantm'  ab  arcu! 

Audiit  architenens,  celso  turbatus  Olimpo 
Desiliit  nocti  similis  classique  Pelasgum 
50  Quam  procul  aspexit  furiis  accensus  et  ira 
Constitit  ex  humens  sonitumque  dedere  sagitte. 

Tum  graviter  stridet  argenteus  arcus  ab  aura. 

Inter  equos  interque  canes  iam  tela  vagantur 
Litore  in  extremo  Danaumque  in  corpora  soevit. 

55  Quotque  emissa  manu  morbos  tot  spicula  tendunt, 
Precipitesque  alta  vitas  in  morte  relinquunt, 
lamque  catervatim  defleta  cadavera  flammis 
Subiciunt  miseri  turpi  fluitantia  tabo. 

[Ante  oculos  struxere  pirasj 

Liber  primus  Homeri  poetae  divini  per  Carolum 
Arretinum  in  latinum  traductus. 

Nunc  iram  Aeacidae  tristem  miseramque  futuram 
Diva  cane  et  quantos  Grais  dedit  ille  dolores 


40  abortis  ||  v.  59  linea  inducta  deletus  est. 

Bibi.  Leopoldinae  Laurentianae  Strozzianae  cod.  100. 

Quotque  animas  fortes  heroum  miserit  Orcho 
Quantaque  tum  canibus  miserorum  corpora  passim 
5  Atque  avibus  lanianda  tulit,  quo  tempore  primum 
Atrides  rector  populorum  et  dius  Achilles 
Inter  se  certant,  sic  lupiter  ipse  volebat. 

Quis  deus  hic  tantos  irarum  miscuit  aestus? 
Latonae  genitus,  contempto  numine  saevo 
10  Infensus  regi,  pestem  conciverat  atram 

Castra  per  et  populum  procumbunt  undique  morbo. 
Namque  sacerdotem  Phebi  contempserat  ille 
Cbrisem,  qui  ratibus  solers  advenerat  Argis; 

Laurea  serta  dei  manibus  sceptrumque  gerebat 
15  Et  quae  sint  natae  pretium  ventura  redemtae 
Fulgentes  ocreis  Danaos  oravit  et  altos 
Praecipue  Atridas,  rerum  quis  summa  potestas: 
Atridae  atque  alii  tam  splendida  corpora  Graii, 
Obtestor  superos,  caeli  qui  culmina  servant, 

20  Dent  manibus  vestris  ingentia  moenia  Troiae 
Vertere,  tum  laetos  patrios  accedere  portus. 

Munera  praetendens  vobis,  haec  munera  porto. 
Sumite,  tam  caram  misero  mihi  credite  natam 
Et  magnum  sperate  deum,  cui  certa  sagitta 
25  Est  manibus  prolesque  lovis  carissima  semper. 
Assensere  alii  tollendaque  praemia  censent 
Reddendamque  patri  natam  vatemque  vereri. 

Ac  non  Atridae  placuit  sententia,  dictis 
Sed  gravibus  Cbrisem  ratibus  discedere  iussit 
30  Taliaque  horribili  vultu  verbisque  minatus: 

Hinc  periturus  abi!  iam  te  nec  numina  Phebi 
Non  lauri  non  sceptra  tegent,  si  navibus  altis 
Seu  nunc  tardantem  rursus  seu  castra  petentem 
Attigero:  nec  enim  ante  putes  tibi  solvere  natam 
85  Quam  procul  a  patria  canos  ostenderit  Argis! 

Hic  texat  telas,  hic  nostra  cubilia  curet. 

I  tandem  caveasque  tuis  me  incendere  verbis! 


13  Cbrisemque  H  19  servat  U  24  sagipta 

Sic  fatus.  Timuitque  senex  dictumque  facessit, 
Undisoni  tacitus  petiit  nam  littora  ponti. 

40  Hinc  abiit  longe  precibus  Phebumque  vocavit: 
Arcitenens  magne,  Chrisae  qui  moenia  lustras 
Divinamque  regis  Cillam  Tenedumque  gubernas, 
Smintheu,  si  qua  tibi  posui  pulcherrima  templa 
Sique  tuis  aris  taurorum  pinguia  crura 
45  Caprarumque  dedi,  nostris  precor  annue  votis: 

Dent  Danai  poenas  infestaque  conice  tela. 

Ut  tandem  lacrimas  discant  non  temnere  nostras! 
Audiit  haec  Phebus  graviter  commotus  et  imas 
Desilit  in  terras  summo  de  vertice  caeli 
50  Arcum  humeris  pharetramque  gerens;  tum  turbidus  ira 
Irruit  et  quassae  sonitum  fecere  sagittae. 

Argivumque  petit  classem  circumdatus  umbra 
Conseditque  procul  subito  nervumque  tetendit 
Arcus  et  horrendo  telum  stridore  remisit. 

55  Hoc  mulos  rapidosque  canes  hic  corpora  Graium 
Finxit  inaudito  tentavit  et  agmina  morbo. 

Heu  miserum  postquam  telum  contorsit  amarum, 

Muta  virum  crebris  ardebant  pectora  flammis. 


VI. 

Oratii  Romani  ad  Pium  II  pont.  max.  epigrammata. 

1. 

Nos  dignum  meritis  in  te  profitemur  honorem 
Et  decuisse  Pium  pontificale  decus. 

Dardanicum  Eneam  pietas  super  aethera  vexit 
Teque  sui  nomen  sanguinis  esse  probat. 


49  Desiliit  |1  51  sagipte  H  v.  58  in  marg. 

VI.  Cod.  X  Rossetti  bibliothecae  municipalis  Tergestinae  (A) 
fol.  13'^.  Cod.  J.  VII,  260  bibliothecae  Chigianae  (B)  fol.  13^. 

5  lUe  patrem  rapuit  medioque  ex  igne  penates, 
Tu  patriam  medio  de  Elegetonte  rapis. 

Ule  suis  raptam  Troianis  reddidit  urbem, 

Tu  decus  in  patriam  pontificale  refers. 

Nunc  Pius:  Eneas  olim  lovis  atria  pandis 
10  Et  caelum  votis  creditur  omne  tuis. 

2. 

Sum  Pius  antistes  nulli  pietate  secundus. 

Non  fortuna  fuit,  sed  pietatis  opus. 

3. 

Sis  Pius  et  casus  releves  pater  optime  nostros. 
Temporis  angusti  nam  meminisse  pium  est. 

Semper  ad  Eneadas  placido  sanctissime  vultu 
Respice  Romanos  et  tueare  tuos. 

5  Succedat  populis  per  te  non  irrita  voti 
Gratia  nec  pietas  desinat  esse  piis. 

Sis  Pius  in  caelo  cognataque  sidera  vincas. 

Et  finem  pietas  protegat  usque  tuum. 

4. 

Sum  Pius  antistes  nulli  pietate  secundus: 

Sic  pietas  finem  protegat  ipsa  meum. 

5. 

Instituit  cum  te  pietas  divina  parentem. 
Consultum  voluit  temporis  esse  malis. 

Officium  pietatis  opem  mortalibus  et  spem 
Exhibet  et  frustra  non  sinit  esse  preces. 

5  Eia  deum  caelo  miserandum  duxit  in  orbem 
Mortali  passim  condicione  frui. 

0  decus,  0  pietas,  o  lux  et  gloria,  fecit 
Te  pietas  nasci,  te  voluisse  mori. 


1,  5  medio  ex  codd.  |1  3, 7  Sic  codd.  ||  5,  3  pietas  A 

6. 

Sum  Pius  antistes  nulli  pietate  secundus, 

Vera  dei  mea  sit  relligio  et  pietas. 

7. 

Imperium  quodcunque  est  fortunae  est  ^iribus  impar. 
Non  stant  perpetua  tempora  laeta  fide. 

Mortales  tantum  pietas  caelestibus  aequat 
Et  facit  aeterna  posteritate  frui. 

5  Esse  deo  pietate  parem  tibi  tradita  virtus, 

Quod  tibi  commune  est,  utere  more  dei. 

8. 

Sum  Pius  antistes  nulli  pietate  secundus: 

Pontificem  populis  iam  decet  esse  pium. 

9. 

Pone  metum:  iam  Eoma  novo  sub  principe  gaude, 
Omnis  odorato  luceat  igne  domus. 

Dum  Pius  Eneas  Capitolia  celsa  fovebit. 

Tunc  eris  imperio  fiorida  Eoma  tuo. 

5  Nunc  caput  orbis  eris  maioribus  aucta  triumphis. 
Sint  modo  pontifici  tempora  longa  Pio. 


VII. 

Oratius  Romanus  Pio  II  pont.  max. 

Caesaris  Augustus  superis  sacravit  honores. 
Postquam  victrices  conticuere  tubae. 

Et  cecinit  dignas  divino  carmine  laudes. 

Inter  tot  curas  tu  Pie  carmen  habes. 


7, 1  versum  leges  metricas  violantem  corrigere  non  ausus 
sum  II  VII.  A  fol.  B  fol.  31^. 

5  Quale  nec  Augustus  nec  qui  te  Auguste  canendo 
Reddidit  aeternum  Peleos  aut  genitum. 

Non  labor  aut  sumptus,  dolor  acer  honorque  recessus 
Et  rabies  caeli  continuere  tuos. 

Imperii  sunt  haec  quae  primum  elementa  parasti, 

1«  Ut  cadat  hostilis  nostra  sub  arma  furor. 

Par  operi  tanto  est  animus,  si  viribus  esses, 

Spem  fovet,  ut  vincas,  relligionis  amor. 


VIII. 

Oratius  Romanus  Pio  II,  pont.  max. 

Pi  decus  aeternum  patriae,  quo  principe  rursus 
Orbe  triumphato  sacrum  caput  inseret  astris 
Italia  atque  Asiae  solito  ruet  omine  regnum. 
Cernis  ut  insultet  furiis  agitatus  Amyrras? 

5  Successu  rerum  domita  quam  nobile  quondam 
Hospitium  pelagi  Pausania  condidit  urbe 
Concipit  Europen.  Italos  satis  esse  fatetur. 
Conatus  qui  iam  tantos  et  vota  morentur. 

Nec  minus  audaci  populos  premit  undique  bello 
10  Finitimos  in  regna  et  agros  urbesque  ferocit 
Pannoniae,  ac  ripas  Histri  circumsonat  armis 
Otumani  genus;  obscurum  trans  accola  primum 
Euxinum  et  Tanaim  Mahomes  erupit  ab  orcho. 
Qui  ferro  et  flammis  caelum  populetur  et  orbem. 
15  Digna  pater  reputans  animis  sublimibus  ista 
Et  maiora  tuis,  cum  primum  culmen  adisti 
Pontificale,  caput  pro  relligione  pacisci 
Mens  fuit  et  totis  occurrere  viribus  hosti. 
Invalidus  quamquam  pedibus  nec  fortior  annis, 

20  In  lacrimis  linquens  urbem  patriosque  penates 


12  religionis  A  |1  VIII.  A  fol.  93’'.  B  fol.  93*^.  1|  2  miser  et 
astris  A 

Difficiles  magnis  superasti  sumptibus  Alpes 
Utque  bonis  tantum  comunibus  aspera  passus 
Consuleres:  baec  una  tibi  via  visa  salutis. 

Conveniant  ubi  te  recipit  modo  Mantua  reges, 

25  Mantua  principibus  tellus  delecta  vocatis 

Hostis  in  excidium.  Quod  si  metiris  et  aequas, 

Non  opus  externis  belli  pro  nomine:  vires 
Sufficiunt  Italae,  modo  si  cumulentur  in  unum. 

Tutari  Ausoniam  et  venientes  pellere  Tureos, 

30  Quin  Asiam  atque  oriens  iterum  sua  sub  iuga  mittant. 
Huc  studium  converte  parens,  buc  dirige  mentem, 
Discordes  populorum  animos  regumque  ducumque 
Redde  in  amicitiam.  Coeant  in  foedera  dextrae: 
Omnibus  una  salus  unum  et  comune  periclum, 

35  Sit  labor  unus  et  una  indeficiensque  voluntas. 

Hesperia  in  Tureos  totis  vomat  aedibus  aurum. 

Dives  opum  variarum  armentosissima  tellus 
Auxilia  arma  et  equos  aurum  frugesque  virosque 
Italia  undanti  fundet  pulcherrima  cornu. 

40  Tu  pater  imprimis,  cuius  sub  numine  res  est. 

Delige  praestantes  virtute  et  viribus  annos 
Militiae  vel  quos  decus  et  fortuna  secundet. 

Anguiger  Insubrum,  si  non  vigor  ille  refrixit 
Martius  ante  dies,  o  quid  teris  otia  frustra 
45  Ductor  et  imbelles  sinis  ire  inglorius  annos? 
lam  iam  acies  bello  assuetae  Boii  Liguresque 
Non  armis,  non  Marte  calent,  operosa  capillos 
Non  galea  sed  fronde  premit  decoratque  inventus. 
Virtutem  torpere  sines:  age  protinus  omnes 
50  In  Teucros  arcesse  acies,  simul  undique  robur 

Sforciadum  anguigenumque  et  ventilet  anguis  in  auras; 
Eminus  auratae  radient  diademata  frontis. 

Non  illi  regnum  Italiae  veterumque  labores. 

Sed  tibi  fata  parant.  Nam  rebus  ad  ultima  lapsis 


aO  Qui  A.  II  36  Hesperie  codd.\  cf.  X,  146.  ||  52  diade¬ 
mate  A 

55  Dum  spes  nulla  tibi,  quotiens  fortuna  refulsit! 
Imperium  optasti  Ligurum;  non  irrita  voti 
Sors  fuit;  hostiles  collato  Marte  catervas 
Fulminis  in  morem  fudit  tua  vivida  virtus. 

In  caput  arma  tuum  moliti  et  foedus  et  iram 
60  Regnator  Siculum  Veneti  que:  in  turbine  rerum 
Vis  (inopem  quamquam  auxilii)  non  terruit  ulla. 

Quin  auro  atque  opibus  fidentes  fortibus  armis 
Saepe  renitentis  Venetos  ad  foedera  duxti. 

Hannibalem  totiens  victum  Picininiaque  arma 
65  Vidimus  et  mediis  Veronae  moenibus  olim 
Eiectum,  cum  tot  galeas  et  scuta  virosque 
Fluctibus  involvens  Athesis  mare  decolor  intras. 

Quid  super  Ausonias  acies  aut  oppida  victor 
Edideris  memorent  alii,  quibus  auxeris  armis 
70  Rem  Venetum,  populos  quot  sub  dicione  dedisti. 
Sentiat  ille  acies  et  quae  tibi  fulmina  Mavors 
Suggerit,  et  quantus  sis  experiatur  in  armis. 

Si  decus  id  summi  ducis  officiumque  fateris. 

Aude  animi  fidens,  quo  te  vocat  ardua  virtus! 

75  Adriaci  ad  litus  mediis  super  aequoris  undis 
Urbs  Venetum  florens  opibus  et  classe  parata 
Incolitur;  late  populis  dat  iura  senatus. 

Hi  quondam  assiduo  soliti  contendere  Marte 
Infestasque  rates  toto  detrudere  ponto 
80  Et  mare  inoffensum  servare  et  littoris  oras 
Sceptraque  vix  pelagi  Neptuno  tuta  relinquunt. 

His  si  certa  sedet  belli  sententia,  quamquam 
Sint  in  amicitia  Tureorum  et  foedere  vincti. 

Armabunt  classem,  maculas  abolere  patentis 
85  Criminis  haud  alias  et  dira  piacula  possunt. 

His  sine  difficilis  belli  victoria  nobis. 

Haec  vis  una  potest  uni  contendere  Tureo. 

Mox  Siculum  poteris  regnorum  arcessere  vires 

58  Fluminis  AR,  fulminis  X,  22.  ||  65  olim  AB  urbis 
in  marg.  ||  67  intras  AB  ibas  B  in  marg.  1|  80  in  offensum 
in  offensus  B 

Hostis  in  excidium;  ventorum  laxet  habenas 
^0  Eoius  atque  omnis  furias  erumpat  ab  antro, 
Encbeladus  flammas,  cjclopes  fulmina  et  arma 
Etbnea  de  rupe,  parens  Neptunus  et  onmis 
Neptuni  chorus  ex  imis  super  aestuus  undis 
Involvat  rapido  Tuixborum  turbine  puppes. 
r95  Appulus  et  Calaber  tellus  insignis  equorum 

Quisque  dabunt  armenta,  Agragas  vel  qualia  quondam 
Nutribat;  Cumea  deum  responsa  resolvent. 

Hic  ubi  Dardanium  Eneam  sub  rupe  Sibylla 
Ire  ad  conspectum  docuit  genitoris,  ut  omnis 
100  Principe  te  Tureus  diro  sub  Marte  peribit. 

Tot  maria  et  portus  non  sunt  sine  classibus  et  quae 
Proxima  Caietae  prospectat  littora  Circe, 

Hic  ubi  diva  viros  saeva  feritate  luporum 
Induit  et  tristes  resonant  ad  sidera  luctus. 

105  Tot  quondam  rediens  spoliis  orientis  onusta. 

Tot  victrix  populorum,  alio  nunc  debilis  aevo 
Quid  das  Roma  Pio?  Desunt  tibi  robur  et  arma 
Et  manus  ob  patriam  pugnantum  et  sanguis  avorum. 
Non  Remus  et  frater,  quorum  sub  moenibus  alter 
110  Occidit,  alter  agit  cum  diis  genitalibus  aevum. 

Fabricium  quid  Pyrrhe  times  Mummiumve  Corinthe, 
Emilium  Perseu?  geminorum  victa  sub  armis 
Scipiadum  Carthago?  Premit  tot  fulmina  tellus 
Martis  et  attritus  vix  est  sine  nomine  pulvis. 

115  Non  genus  Alcydae,  quorum  periere  trecenti. 

Non  Decii  superant,  patriae  dare  Regule  vitam 
Non'  iterum  te  fata  sinunt  nec  pignora  Brute. 

Morte  iaces,  vivis  fama,  qui  passus  Orati 
Hostis  in  occursum  post  terga  avellere  pontem. 

120  Non  Marcellus  adest  nec  Scaeva  aut  Scaevola,  regem 
Qui  petat  arsura  Tyrrenum  occidere  dextra. 


93  extuus  codd.  ||  97  cum  ea  A  resolvet  X,  97.  H  98  si- 
billa  A  II  106  uictrices  A  ||  117  ne  pignora  A  ||  119  pugnando 
A,  ubi  post  terga  in  marg. 

Victor  ab  exilio  qui  signa  ex  hoste  recepta 
Restituit  patriae,  tenui  latet  obrutus  urna. 

Pompei  te  Nilus  habet  nec  Roma  Catonem, 

125  Qui  docuit  proprio  scelerare  in  sanguine  dextram. 

Te  dolor  heu  quantus  feriet  fortissime  Cesar, 

Si  qua  pios  manes  patriae  modo  gratia  tangit 
Seu  magis  astra  colas,  cum  nemo  obsistere  Tureo 
Audeat  et  tanta  trepident  formidine  gentes, 

130  Cum  genus  acre  virum  et  pubem  Mavortis  alumnam 
Condit  humus,  tantum  monstrent  ruitura  labores 
Moenia  nec  quicquam  restet  nisi  nomen  et  umbra. 
Hei  ubi  pro  patria  tua  Roma  potentia  nunc  est! 
Exoriare  aliquis  Iuli  de  sanguine  vindex, 

135  Qui  fidei  accinctus  clipeo  vocet  agmina  regum 
Caesareosque  duces  terrisque  exterminet  hostes. 

Te  ciet  illa  parens,  cuius  sub  numine  rursus 
Laeta  triumphales  Capitolia  ad  alta  videbis 
Ire  ducum  curnis  victasque  ex  ordine  gentes. 

140  Namque  super  Poenos  Arabes  Ethyopas  et  Indos 
Oceanique  manus  austrum  boreamque  sonantem 
Imperia  extendes  nullis  confinia  terris. 

Iunge  acies  tantum,  Pandonides  adde  Latinis 
Pannoniosque  duces,  Caesar,  quos  Marte  lacessis. 

145  Quam  melius  toto  certasses  corpore  regni 
In  Tureos;  haec  ista  decet  non  tempore  tali 
Militia  et  pulchri  non  sunt  sine  laude  triumphi. 
Imperium  si  quid  solitae  vii*tutis  et  altae 
Maiestatis  habet,  fidei  si  vincula  sentis, 

150  Ante  deum  sancita  (utinam  non  irrita)  dextra 
In  Teucros  diverte  acies  et  desine  coeptis. 

Non  audis  gemitus  et  caesae  funera  gentis? 

Ante  aras  sanguis  clamat  tibi  fusus  ad  aures, 

Ante  oculos  strages  hominum  miseranda  iacet  nunc. 
155  Quid  tandem  expectas?  Muros  quatit  impius  hostis 


129  reges  B  H  138  videbit  AB.  videbis  X,  125.  ||  152  Nim 
codd. 


Horatius  Romanus  ed.  Lehnerdt. 

IX 


Marte  tuos  propiusque  malum  fit  deside  cura. 

Si  te  nulla  movet  pietas  et  gloria  belli 
Atque  eadem  mens  est,  qui  nos  urgere  tuentur, 
Servitio  potius  premat  et  dominetur  Amyrras 
160  Quam  tua  iura  volent.  Ego  te  sate  sanguine  Iuli 
Per  patriam  et  quicquid  pro  relligione  decorum  est 
Obtestor,  per  signa  crucis,  quam  demon  in  orcbo 
Horruit  effractoque  expavit  Cerberus  antro 
Eumenis  et  diri  siluere  Exionis  axes, 

165  Haud  operi  desiste,  ducem  caput  omnibus  armis 
Anguigerum  et  totis  qui  gentibus  imperet  unus 
Instituas.  Spes  in  te  omnis,  tu  Eomulus  ille. 

Tu  Marcellus  eris,  Decius  tu  Caesar  et  ambo 
Scipiadae  et  quicquid  virtus  Eomana  dedisset. 

170  Tempus  erit,  quo  (si  dederint  pia  numina  vitam) 
Primus  odorata  redimitus  tempora  lauro. 

Ni  tua  maiestas  carmen  mortale  recuset, 

Marte  triumphatas  accingar  dicere  gentes. 


IX. 

Oracii  Romani  ad  Pium  II.  Pont.  Max.  de  pietate 
unde  dicatur  et  quod  quina  pietas  sit  in  Pio  quem¬ 
admodum  quinque  lunae  in  armis  designantur, 
prima  in  deum,  secunda  etc.  ut  in  proposito. 

Ii  lovis  ante  thronum,  quoniam  non  possumus  ipsi, 

Unde  Pio  nomen  consule  Caliope, 

Unde  genus,  quibus  eloquium  de  fontibus  hausit. 

Ingenii  virtus  unde  sit  illa  sui. 

5  Haec  ego  vix  Pietas  lovis  id  sine  numine  possum 
Dicere:  fit  nomen  a  pietate  Pio. 

Cetera  quid  referam  caelesti  digna  coturno? 

Non  sunt  mortali  nobilitanda  lyra. 


IX.  A  fol.  157^  B  fol.  148". 

Illa  ego  sum  custos,  dum  sontibus  ira  tonantis 
10  Fulminat  humanis,  ante  deos  Pietas. 

Sum  dea,  sum  superis  comes  una  et  fida  satelles. 
Cum  precibus  mecum  iuncta  soror  Venia  est. 

Vis  mea  vis  ingens,  sed  tunc  mihi  plurima,  quando 
Exhibui  munus  pontificale  Pio. 

15  Sic  ego  Roma  tuis  extrema  in  tempora  rebus 
Consului,  cum  spes  nulla  relicta  foret. 

Officii  memorem  tanti  quem  publica  rerum 
Cura  subit,  qualem  principis  esse  decet, 

Consilio  atque  opibus  Christi  contendit  in  hostem, 

20  Servet  ut  innocuas  improbus  ille  manus. 

Difficiles  magnis  superavit  sumptibus  Alpes, 

Perfecit  pietas,  quod  valetudo  nequit. 

Sub  pedibus  nostris  atrox  cecidisset  Amjrras, 

Esset  principibus  si  pietatis  idem. 

25  Idem  si  reges  populosque  incenderet  ardor, 

Hostis  ab  Europa  verteret  ille  manus. 

Sed  pietas  fit  quina  Pii,  velut  ordine  lunae 
Caerula  designant  quinque  per  arma  crucem. 

Eneas  primam  laudem  pietatis  adeptus, 
so  Hostili  quoniam  traxit  ab  igne  lares. 

Sic  ego  prima  Pio,  cum  relligionis  honorem 
Et  decus  et  laudes  et  sua  facta  putet. 

Ille  idem  Eneas  medioque  ex  hoste  parentem 
Abstulit:  et  pietas  illa  secunda  fuit. 

35  Illa  secunda  Pio  est:  iaceant  ne  inhonora  parentum 
Ossa,  solo  condi  nobiliore  iubet. 

Non  magis  Ida  lovi  nec  Phebo  Delia  tellus 
Grata  fuit,  tumulus  quam  fuit  ille  suis. 

Illic  angelici  spirant  in  marmore  vultus, 

40  Pontificisque  sonat  carmen  ab  ore  Pii: 

Silvius  hic  iaceo,  coniunx  Victoria  mecum  est; 
Filius  hoc  clausit  marmore  papa  Pius. 


30  deos  jB  [1  31  relligione  A 

52  •  IX  ^  . 

Quid  poterat  maius  reddi- viventibus,  .0  Pi? 

Carminis  obsequio  vivit  uterque  tuo. 

Haec  laus,  haec  pietas  summumque  in  funere  munus 
Gloria  perpetuae  posteritatis  erit.  ^  .. 

Omnia  cum  raperet  mors  invidiosa  per  aevum. 

Sola  sepulchrali  victa  decore  fuit. 

Tertia  si  quid  erit  misereri  et  parcere  victis. 

Quos  liquet  excessus  penituisse  Pium. 

Quanta  sui  in  domitos  pietas,  domus  una  Sabellae 
Pluribus  exemplo  scilicet  esse  potest.  . 

Parcere  sublectis  quam  debellare  superbos  . 

More  dei  visum  lautius  esse  Pio. 

Discite  ab  exemplo  Pi  quisque  ignoscere  victis, 

Nil  pietas  aliud  hoc  sua  maius  habet. 

Non  aliter  Caesar  divum  meruisset  honores. 

Unde  Pio  soboles  lulia  fecit  avos. 

Nativae  telluris  amor  fit  in  ordine  quarta: 

Quam  satis  est  ultra  diligit  ille  suos. 

Omnia  cum  superet,  solo  superatur  amore. 

Principis  o  pietas  officiosa  nimis! 

In  medio  laus  est:  superi  moderata  secundant. 

Aucta  ruunt  nimium  pondere  pressa  suo. 

Artibus  ingenuis  et  vatibus  ultima  restat. 

His  decus  hoc  illi  pontificale  fuit. 

Si  pius  est,  vates,  quorum  sibi  gloria  prima  est. 
Spectet,  enim  vates  et  coluisse  pium  est. 

Ipsa  licet  per  se  radiet,  sine  carmine  virtus 
Deficit:  ignorant  carmina  sola  mori. 

His  illustrari  tantum  sua  saecula  possunt 
Et  genus  et  mores,  cetera  mortis  erunt. 

Et  si  Pyerides  multorum  pectora  flamment. 

In  laudes  feriat  plurima  dextra  lyram. 

Non  illo  gravius  quisquam  perstrinxerit,  unde 
Ediderit  proles  Piccolomina  Pium. 


67  Si  pius  es  codd.  1|  76  piccolhomina  /> 

Sic  illi  yirtiis  divina  et  spiritus  implet 
Ingenium,  candor  tantus  ab  ore  nitet. 

Sed  tua  rauca  soiiant  nec  munere  dignus  Orati 
80  Frondis  honoratae:  rauce  poeta  vale! 


X. 

In  laudem  I.  ducis  Mediolani  Oratius  Ro.  composuit. 

•  Dux  genus .  egregium  bello  quo  sospite  nunquam 
Res  Italum  reor  externae  succumbere  genti, 

Cernis  ut  insultet  furiis  agitatus  Amyrras 
Successu  rerum  domita  quam  nobile  quondam  ' 

5  Hospitium  pelagi  Pausania  condidit  urbe 
Concipit  Europen.  Italos  satis^  esse  fatetur, 

Conatus  qui  iam  tantos  et  vota  morentur. 

•  Nec  minus  audaci  populos  premit  undique  bello 
Finitimos  iirbesque  et  agros  et  regna  lacessit 

10  Pandoniae,  ac  ripas  Histri  circumsonat  armis 
.  Otumani  genus,  obscurum  trans  accola  pontum 
Euxinum  et  Tanaim  Mahomes  erupit  ab  orcho, 

;  Qui  ferro  et  flammis  caelum  populetur  et  orbem. 

Si  non  vis  animi  necdum  vigor  ille  recessit 
15  Martius  ante  dies,  o  quid  teris  otia  frustra 
Ductor  et  imbelles  sinis  ire  inglorius  annos? 

Non  illi  regnum  Italiae  veterumque  labores. 

Sed  tibi  fata  parant.  Nam  rebus  ad  ultima  lapsis 
Dum  spes  nulla  tibi,  quotiens  fortuna  refulsit! 

20  Imperium  optasti  Ligurum:  non  irrita  voti 
Sors  fuit;  hostiles  collato  Marte  catervas 
Fulminis  in  morem  fudit  tua  vivida  virtus. 


X.  Cod.  1437  Bibliothecae  regiae  Lucensis  (Cod.  Lucchesini 
Nr.  149)  fol.  73*’ — 75^.  Titulus  alia  manu  scriptus  est;  numeris 
dextro  lateri  versuum  adscriptis  significantur  versus  carmi¬ 
nis  VIII. 

In  caput  arma  tuum  moliti  et  foedus  et  iram 
Regnator  Siculum  Venetique:  in  turbine  rerum 
25  Vis  (inopem  quamquam  auxilii)  non  terruit  ulla. 

Quin  auro  atque  opibus  fidentes  fortibus  armis 
Saepe  r enitentis  Venetos  ad  foedera  duxti. 

Hanibalem  totiens  victum  Picininiaque  arma 
Vidimus  et  mediis  Veronae  moenibus  olim 
so  Eiectum,  cum  tot  galeas  et  scuta  virosque 
Fluctibus  involvens  Atbesis  mare  decolor  intras. 

Quid  super  Ausonias  acies  aut  oppida  victor 
Edideris  memorent  alii,  quibus  auxeris  armis 
Rem  Venetum,  populos  quot  sub  dicione  dedisti. 

35  Si  decus  Ausoniae  vel  relligionis  honorem 
Respicis,  aeternum  numen  si  virginis  alvo 
Includi  reris  voluisse  et  corpore  fungi 
,  Mortali,  cum  nil  in  se  mortale  fuisset. 

Supplicium  ob  noxam  primi  subiisse  parentis, 

40  Aude  animi  fidens  quo  te  vocat  ardua  virtus! 

Sentiat  ille  acies  et  quae  tibi  fulmina  Mavors 
Suggerit,  et  quantus  sis  experiatur  in  armis. 

Sit  labor  inprimis  Italas  adiungere  vii'es; 

Huc  studium  converte  omnemque  huc  dirige  mentem. 

45  Dives  opum  variarum  armentosissima  tellus 
Auxilia  arma  et  opes  aurum  frugesque  virosque 
Italia  undanti  fundet  pulchemma  cornu. 

Non  opus  externis  belli  pro  nomine  vires: 

Sufficiunt  Italae,  modo  si  cumulentur  in  unum, 

50  Tutari  Ausoniam  et  venientes  pellere  Turchos, 

Quin  Asiam  atque  oriens  iterum  sua  sub  iuga  mittant. 
Delige  praestantes  virtute  et  viribus  annos. 

Assueti  bello  Insubres  Boii  Lyguresque 
Agmen  agant  equitum  coeant  simul  undique  gentes 
55  Sfortiadum  anguigerumque  et  ventilet  anguis  in  auras, 
Eminus  auratae  radient  diademata  frontis. 

Adriaci  ad  litus  mediis  super  aequoris  undis 

Urbs  Yenetum  pollens  opibus  et  classe  parata  76 

Fundatur;  late  populis  dat  iura  senatus.  77 

60  Hi  quondam  assiduo  soliti  contendere  Marte  78 

Infestumque  genus  toto  detrudere  ponto  79 

Et  mare  inoffensum  servare  ac  litoris  oras  80 

Sceptraque  vix  pelagi  Neptuno  tuta  relinquunt.  si 

His  si  certa  sedet  belli  sententia,  quamquam  ■  82 

65  Sint  in  amicitia  Turcborum  et  foedere  vincti,  83 

Armabunt  classem:  maculas  abolere  patentis  84 

Criminis  haud  alias  et  dira  piacula  possunt.  85 

Non  deerit  auxilio  forti  tutatus  Etruscos 
Marte  Sigismundus,  qui  vertere  terga  coegit 
70  Alfonsum,  cum  te  Populonia  cingeret  armis. 


Quisne  illum,  quem  non  acies  nec  tela  nec  enses 
Ferre  valent,  quem  non  medio  in  certamine  quisquam 
Audet  adire,  licet  fortuna  infensa  repugnet  .... 

Non  tamen  indecorem  te  dux  mea  musa  relinquet. 

75  Mox  Siculum  poteris  regnorum  arcessere  vires  88 

Sequuntur  35  carminis  VIII  versus  89 — 123,  ubi  variae 
lectiones  annotandae  sunt  haec:  92  pater  neptunus 
97  Cumea  resolvet  100  Sub  duce  te  turchus  102  Circes 
107  Quid  mea  Poma  paras  121  arsura  turcborum 
123  iacet  obrutus 


Te  dolor  heu  quantus  feriet  fortissime  Cesar,  126 

Si  qua  pios  manes  patriae  modo  gratia  tangit  127 

Seu  magis  astra  colas,  cum  nemo  obsistere  Tureo  128 

Audeat  et  tanta  trepident  formidine  gentes!  129 

115  Magnum  Eoma  cie  saltemve  arcesce  Catonem, 

Qui  proprio  docuit  scelerare  in  sanguine  dextram,  125 

Si  genus  acre  virum  et  pubem  Mavortis  alumnam  130 

Condit  humus,  tantum  monstrent  ruitura  labores  131 

Moenia  nec  quicquam  restet  nisi  nomen  et  umbra.  132 

120  Hei  ubi  pro  patria  tua  Roma  potentia  nunc  est!  133 


65  amicitiam  |1  Post  v.  73  aliquid  videtur  excidisse.  ||  119  ne- 
quicquam 


56 


X 


Exoriare  aliqiiis  Iuli  de  sanguine  vindex,  134 

Qui  fidei  accinctus  clipeo  vocet  agmina  regum  135 

Caesareosque  duces  terrisque  exterminet  hostem.  i36 

Antistes  sit  Roma  Pius,  quo  principe  rursus 
125  Laeta  triumphales  Capitolia  ad  alta  videbis  i38 

Ire  ducum  currus  victasque  ex  ordine  gentes.  139 

Ille  super  Poenos  Arabes  Ethiopes  et  Indos  140 

Oceanique  manus  austrum  boreamque  sonantem  141 

Imperia  extendet  nullis  confinia  terris.  142 

130  At  tu  dive  pater,  coelum  cui  creditur  et  spe 
Cuncta  foves  hominenaque  lovi  si  penitet  alto 
Concilias,  pedibus  quamquam  gravis  et  gravis  aevo. 
Difficiles  magnis  superasti  sumptibus  Alpes  21 

Utque  bonis  tantum  communibus  aspera  passus  22 

135  Consuleres:  haec  una  tibi  via  visa  salutis,  23 

Scilicet  ut  Christi  reges  qui  signa  sequuntur 
Conveniant  ubi  te  recepit  modo  Mantua  primum,  24 

Mantua  principibus  tellus  delecta  vocatis  25 

Hostis  in  excidium.  Quod  si  tibi  longius  aevum  26 

140  Fata  dabunt,  Asiae  solito  ruet  omine  regnum. 

Tu  tamen  ante  Italum  metire  in  proelia  vires. 

Discordes  populorum  animos  regumque  ducumque  32 

Redde  in  amicitiam.  Coeant  in  foedera  gentes,  33 

Omnibus  una  salus  unum  et  commune  periclum,  34 

145  Sit  labor  unus  et  una  indeficiensque  voluntas.  S5 

Hesperia  in  Turchos  totis  vomat  aedibus  aurum!  36 

Iunge  acies  tantum,  Pandonides  adde  Latinis  143 

Pandoniosque  duces,  Caesar,  quos  Marte  fatigas.  144 

Quam  melius  toto  certasses  corpore  regni  •  145 

150  In  Turchos:  haec  ista  decet  non  tempore  tali  i46 

Militia  et  pulchri  non  sunt  sine  laude  labores.  147 

Imperium  si  quid  solitae  virtutis  et  altae  i48 

Maiestatis  habet,  fidei  si  vincula  sentis,  149 

Ante  deum  sancita  (utinam  non  irrita)  dextra,  150 

155  Ne  divina  obitum  pro  religione  recuses, 


137  recepit  ]|  146  vovat  ||  157  Nun 

In  Teucros  iam  verte  acies  et  desine  coeptis.  i5i 

Non  audis  gemitus  et  caesae  funera  gentis?  ie2 

Ante  aras  sanguis  clamat  tibi  fusus  ad  aures,  153 

Ante  oculos  strages  hominum  miseranda  iacet  nunc.  154 
160  Quid  tandem  expectas?  Muros  quatit  impius  hostis  155 

Marte  tuos  propiusque  malum  fit  deside  cura.  i56 

Tuque  tuos  urges;  nonne  hi  Pandones  et  Hystri? 

Si  te  nulla  movet  pietas  nec  gloria  belli 


Sequuntur  16  ultimi  carminis  VIII  versus  158 — 173,  ubi 
varia  lectio:  158  mens  sit  164  exsionis  angues 
Carmen  nostrum  constat  versibus  179. 


Petri  de  Godis  de  Vicentia  de  coniuratione 
Porcaria  dialogus. 

Superbiam  ambitionem  et  praesumptionem  temerariam 
Stephani  de  Porcariis  militis  Romani  demirans  scribam 
eius  factionem  contra  Nicolaum  papam  quintum  et  eccle¬ 
siam  Romanam,  Scribam  quidem  ut  iudicium  dei  quod 
5  super  ea  re  processit,  velut  existimo,  nos  legentes  seu 
audientes  iudicium  dei  miremur  et  timeamus.  Et  ut  ple¬ 
nius  et  clarius  loqui  possim  sub  moralium  stilo,  brevissime 
exarare  rem  ipsam  institui.  Itaque  Bernardinum  docto- 
rem  Senensem  ad  curiam  Romanam  venientem  a  Fabio 
10  Romano  scolare,  qua  de  re  Stephanus  Porcarius  furca 
suspensus  fuerit,  quaerere  faciam  et  Fabium  factionem 
narrare  ac  Beniardinum  ipsum  verbis  Fabii  auditis  decla- 

Cod.  Vaticanus  lat,  3619  (F).  Cod.  msc.  26.  4”  bibliothecae 
Wallenrodtianae  {K).  —  Titulus  deest  in  codd.  Ad  laudem  dei 
A  Nicolai  ppe  Quinti  V.  In  superbiam  ambicionem  et  pre- 
sumptionem  temerarias  Stephani  de  Porcariis  militis  Romani 
commissam  in  summum  pontificem  Nicolaum  quintum  anno 
dominice  incarnationis  M'’.  CCCC'’.  LIIP  circa  festum  Epifanie 
domini.  K.  H  1  I]n  superbiam  K.  temerarias  K.  [j  2  demon¬ 
strans  K.  II  4  Romanam  non  propter  ipsam  rem  sed  propter 
iudicium  dei  K.  ||  5  ut  nos  legentes  K.  ||  6  planius  K.  |1  7  stillo 
F.  II  9  Senensem  doctorem  K.  ||  10  de  Porcariis  K.  ||  11  et — 
narrare  deest  K.  ||  12  declarere  K. 

rare  deum  in  hoc  actu  iudicium  suum  mirabiliter  opera¬ 
tum  fuisse  et  dicere  alia  incidentia  oportuna. 

Fabius.  Bene  adsis,  doctor  et  pater  mi! 

Bernardinus.  Fabi,  salve!  Quae  turba  est  baec? 

5  quis  est,  qui  pendet,  et  quare? 

F.  Stepbanus  Porcarius  bic  est,  qui  magnanimus  non 
contentus  civium  condicione  ad  dominium  Romae  ambiebat. 

B.  Relegatus  erat  Bononiae;  quando  venit? 

F.  Is  relegatione  contempta  in  quatuor  diebus  de 
10  Bononia  Romam  venit.  Tribus  diebus  stetit  Romae  oc¬ 
cultus  factionem  exequi  parans,  qua  summum  pontificem 
et  cardinales  capere  et  occidere  ac  bona  omnia  eorum 
rapere  ac  etiam  curiales  omnes  et  mercatores  forenses 
depredari  et  se  tribunum  plebis  facere  intendebat. 

15  B,  Quid  audio!  feritas  grandis!  procede!  Quomodo 
factio  ad  lucem  venit? 

F.  Aliqui  ad  factionem  appellati  revelarunt  reveren¬ 
dissimis  dominis  Dominico  de  Crapanica  tituli  sanctae 
Crucis  presbitero  Cardinali,  civi  etiam  Romano,  et  Nicolao 
20  de  Amigdanis  episcopo  Placentino  ac  papae  vicecamerario. 
Hi  summo  pontifici  rem  quam  citius  retulerunt.  Vice- 
camerarius  postea  statim  missis  prius  aliquibus  peditibus 
circiter  quinquaginta  magnanime  ac  per  eum  vocati  sena¬ 
tor,  conservatores,  capita  regionum  urbis  ac  merrescbalcbi 
25  domum  Stepbani  Porcarii,  in  qua  Baptista  Sarra  civis 
Romanus  armiger  bannitus  cum  certis  sociis  pro  factione 
stabat,  accessere.  Sed  audiens  baec  Baptista  exivit  ani¬ 
mose  per  portam  ipsius  domus  et  per  pedites  transiens 
cum  quinque  sociis  vicecamerario  seorsum  et  in  platea 
30  Minervae  tunc  existente  et  non  vidente  liber  evasit,  ali- 


2  fuisse  et  de  bono  regimine  Nicolai  pape  quinti  dicere 
ac  in  spiritualibus  et  temporalibus  dominio  pape  K.  1|  6  ad 
vocem  magnanimus:  Ber.  arguit  hoc  verbum  inferius  V  in 
marg.  ||  7  condicione  civium  K.  ||  10  Rome  stetit  K.  |j  14  depre- 
dare  K.  |1  17  revellarunt  F.  ||  20  Placent,  et  K.  ll  24  maris- 
calli  K.  II  25  ad  domum  K.  ||  26  diffidatus  seu  baniiitus  K.  |j 
29  tum  seorsum  K. 

qui  alii  per  alias  portas  domus  et  posticos  etiam  libere 
exivere.  Redeunte  vero  ad  portam  ipsius  domus  vice- 
camerario  capti  sunt  ibi  quatuor  forenses  a  Baptista  con¬ 
ducti  sed  factionis  ignari. 

5  B.  Audacia  et  praesumptio  maxima!  Quid  facere  po¬ 
tuissent  tam  pauci  viri!  Video  leporem  contra  leonem 
bellare  velle. 

E.  Sile,  mi  doctor,  et  alii  favebant  et  inter  hos  Ja- 
cobus  Lellicechi,  Angelus  de  Maso,  qui  filius  Martini 
10  papae  V  dicebatur,  Stephani  Porcarii  sororii,  Nicolaus 
Gallus  canonicus  basilicae  sancti  Petri,  ipsius  ex  alia 
sorore  nepos,  in  quorum  domibus  reperta  sunt  arma  plura. 
Et  Jacobus  ille,  ut  haberet  pecuniam  pro  armis  et  sociis, 
hiis  diebus  vendiderat  pro  mille  ducatis  domum  unam 
15  Jacobo  Calvo  soldano  papae. 

B.  Hui  si  vicissent,  habuerat  is  pecunias  et  domum 
rehabuisset  et  plenam. 

E.  Et  Angelus  ipse  cum  Clemente  eius  filio  (nunc 
etiam  in  furca  Capitolii  propter  hoc  suspensi  pendent) 
20  hii  plebem  de  facili  sublevassent,  tmn  cupiditate  praedae, 
tum  quia  multi  sunt  banniti  et  condempnati  acrius,  quam 
se  de  iure  mereri  putent. 

B.  Quomodo  Stephanus  et  Angelus  cum  filio  capti 
sunt? 

25  E.  Clemens  filius  ipse  sentiens  factionem  palam  esse 
ivit  domum  patris  et  patiens  seu  fingens  se  pati  febrem 
se  posuit  in  lecto.  De  ipso  dictum  erat  vicecamerario, 
sicque  de  mandato  eius  merreschalchi  iverunt  ad  capien¬ 
dum  Clementem  ipsum  et  invenientes  in  lecto  ceperunt 
30  eum  et  in  domo  illa  multa  arma  pro  factione  invenerunt. 
Interim  emissum  fuit  bampnimentiim,  quod  qui  ceperit 
vivum  Stephanum  lucretur  mille  ducatos,  qui  vero  occidit 


1  seu  postica  K.  ||  8  Scile  V.  ||  9  bellichechi  K.  |1  16  Hii 

eum,  quingentos,  qui  recipit  eum  et  non  revelat,  furca 
suspendatur.  Deinde  tum  propter  arma  reperta  habitus 
suspectus  Angelus,  eo  quod  arma  illa  inscio  ipso  et  in¬ 
vito  in  domo  sua  locari  non  potuerant,  tum  per  dictum 
5  filii  captus  fuit  eadem  die,  qui  in  domo  amici  sui  latita¬ 
bat.  Vicecamerarius  postea  in  Capitolio  de  malis  moribus, 
seditione,  factione  et  ingratitudine  Stephani  sermonem 
fecit,  Johannes  Baroncellus  civis  Romanus  advocatus  con- 
cistorialis  pro  populo  Romano  responsum  dedit  et  narrans 
10  pacem  continuam  tempore  Nicolai  papae  V  et  tot  bene¬ 
ficia,  quae  urbi  contulerat,  iusticiam  super  factione  facien¬ 
dam  fore  conclusit.  Eranciscus  Gabadeus  Romanus  pauper 
servitor  nobilium  et  Stephani  amicus  hoc  die  obtulerat 
se,  si  quid  posset,  sorori  Stephani  uxori  Jacobi  Lelli- 
15  cechi.  Facta  iam  nocte  cum  in  domum  eius  secrete 
se  reduxisset  Stephanus,  soror  ipsa  ad  se  accersiri  fecit 
Franciscum  ipsum.  Accessit  ad  eam,  ibique  Stephanus 
dixit:  „amice,  veni  mecum;  rogo,  eamus  domum  domini 
Latini  cardinalis  Ursini;  ibis  ad  eum  primo,  expectabo 
20  inferius  et  exorabis  eum,  quod  velit  receptare  me  in  domo 
sua.“  Sic  pervenerunt  domum  cardinalis  Ursini.  Fran- 
ciscus  ascendit  ad  cardinalem,  cardinalis  audito  eo  deti¬ 
nuit  eum,  Stephanus  audiens  fugit  et  ivit  domum  alterius 
sororis  suae  in  regione  Arenulae.  Cardinalis  misit  Fran- 
25  ciscum  ad  vicecamerarium,  vicecamerarius  vero  in  turrem 
soldani  papae.  Is  ibidem  requisitus,  ubi  esse  poterat 
Stephanus,  dixit:  debet  esse  in  domo  sororis  suae  in  re¬ 
gione  Arenulae,  dixit  enim  mihi:  et  si  cardinalis  nollet 

receptare  me,  revertentes  ibimus  domum  sororis  meae  in 
i’egione  Arenulae.  Ex  mandato  superiorum  tres  merres- 
chalchi  Romani,  unus  etiam  senatoris  invenis  fortis  cum 
sociis  hora  octava  noctis  iverunt  domum  dictae  sororis 
5  et  circumdata  domo  a  sociis  merreschalchi  cum  aliquibus 
sociis  domum  intrarunt.  Stephanus  in  lecto  iacens,  vesti¬ 
tus  tamen,  audiens  istos  se  fecit  includi  in  capsa  una 
sororis  et  super  capsa  ipsa  sedens  se  posuit  soror  cum 
altera  muliere.  Quaeritant  omnes  partes  domus,  coffinos 
10  tandem  et  capsam  illam  et  ita  repertum  ceperunt  Stepha- 
num  et  ad  palacium  papae  apud  sanctum  Petrum  vi  con¬ 
duxerunt.  Ibidem  examinatus  confessus  est,  qualiter 
disposuerat  quam  plures,  qui  papam,  qui  descensurus 
erat  in  basilicam  sancti  Petri  ad  missam  in  die  Epyfanie, 
15  quae  fuit  dies  secunda  post  revelationem  factionis,  capere 
praesumebant,  ad  capiendum  eum  et  quam  plures  alios 
ad  eadem  hora  Capitolium  capiendum.  Ac  statuerat  sub¬ 
sequenter  occidere,  rapere,  ut  supra  dixi.  Deinde  circa 
auroram  diei  ductus  fuit  in  castrum  sancti  Angeli,  ubi 
20  stetit  per  tres  dies  usque  hodie,  quo  ibidem  pendet,  ut 
vides. 

B.  Audivi  a  te  hanc  rem  seriose,  ex  qua  deum  mira¬ 
biliter  operatum  esse  cognosco.  Maxima  caecitas  Stephani: 
ire  volebat  in  potestatem  unius  ex  principalioribus  mem- 
25  bris  sedis  apostolicae,  quam  persequebatur.  Quos  deus 
odit,  illis  aufert  intellectum.  Odit  autem  impios  pecca¬ 
tores.  Quomodo  autem  homo  magis  peccare  potest  quam 
cum  offenderet  vicarium  Christi,  qui  est  papa?  Dixisti: 
qui  magnanimus  non  contentus  civium  condicione  ad  do- 
30  minium  Romae  ambiebat.  Vide,  quomodo  deus  hanc 
magnanimitatem  —  quamvis  Stephanus  magnanimus  nun- 

quam  fuerit,  sed  homo  loquax,  in  quali  raro  magnanimi¬ 
tas  cadit,  nec  haec  magnanimitas  dici  debeat,  ut  osten¬ 
dam  —  convertit  in  femineum  timorem.  Ad  mulierculam 
enim  Stephanus  se  reduxit.  Vilitas  grandis!  Debebat 
5  Stephanus,  si  magnanimus  more  tuo  fuisset,  per  amicos 
currere  et  cum  amicis  circumiens  regiones  urbis  clamando: 
vivat  populus  et  libertas!  et  offerendo  praedam  omnium 
bonorum  papae  et  cardinalium,  curialium  et  mercatorum 
populum  movere  et  levare,  capere  Capitolium,  quod  tunc 
10  de  facili  per  populum  capi  potuisset,  quia  parati  tunc 
non  erant  in  urbe  pedites  quinquaginta,  deinde  ad  pala¬ 
tium  papae  currere  et  cum  securibus  portas  eius  frangere. 
Nox  est  longa,  multa  fieri  poterant  una  nocte.  Dicens 
haec  tremesco,  profecto  credo  plebem  faciliter  assensisse 
15  cupiditate  praedae,  de  nocte  maxime,  quae  semper  auda¬ 
ciam  delinquentibus  facit.  In  capsa  se  posuit  —  vilitas 
maior!  Potuisset  exire  domum  per  tecta  in  tecta  vicina.  Nox 
erat  et  quaerentes  ex  vigilia  iam  lassi.  Evasisset  quippe 
liber,  postea,  in  urbe  sunt  tot  edificia  diruta,  tot  vineae, 
20  tot  turres  in  muris,  secure  latitasset  in  urbe  per  dies 
plures.  Sed  confusus  fuit  iudicio  dei.  Crede,  terribilis 
deus  in  consiliis  super  filios  hominum.  Et  ille  Clemens 
non  cogitans  quam  grave  sit  crimen  laesae  maiestatis, 
etiam  se  perinde  ac  si  ex  aere  alieno  ad  iudicium  evo- 
25  candus  esset,  credens  se  excusare  per  febrem  posuit  in 
lecto.  Quis  caecus  non  videt  haec  esse  ex  iudicio  dei? 
Nunquam  audivi  aliquem,  qui  molitus  fuerit  contra  eccle¬ 
siam  Romanam,  bene  finire,  et  deus  mirabiliter  semper 
punit  ecclesiam  persequentes.  Praeterea  haec  non  erat 
30  magnanimitas.  Magnanimus  enim  est,  qui  rationabiliter 

et  palam  aggreditur  et  qui  non  gerit  conflictum,  nisi  in¬ 
dixerit  (nam  fraudes  et  dolos  imbecillem  decet  habere)  et 
qui  pericula  non  appetit  ut  temerarius.  Sed  praesumptio 
temeraria  est  ista.  Namque  etsi  Stephanus  populum 
5  levasset  et  rapuisset,  ut  praefertur,  tamen  non  cepisset 
summum  pontificem,  quia  invisibiles  non  ivissent  et  rumor 
videntium  processisset  et  aliquis  etiam  ex  Romanis  ipsis 
festinanter  papae  nuntiasset  et  papa  fugere  poterat  in 
castrum,  deinde  ad  terras  ecclesiae  vicinas  se  transferre, 
10  postea  parasset  exercitum  contra  Stepbanum.  Quomodo 
Stephanus  resistere  poterat?  Scimus  urbem  nullas  opes 
habere  nisi  a  curia  Romana.  Unde  haberent  Romani 
pecunias  pro  gentibus  armorum?  quos  fructus  colligere, 
quomodo  armenta  et  greges  suos  tenere  possent  exercitu 
15  ecclesiae  Romanae  comitatum  urbis  pessundante  et  depo¬ 
pulante?  Etsi  Nicolaus  papa  V  captus  fuisset  et  occisus, 
alius  in  papam  assumptus  similiter  Stephano  bellum  pa¬ 
rasset;  si  vero  populus  Stepbanum  offendere  personam 
papae  capti  permisisset,  veniebant  super  populum  ipsum 
20  maledictiones  psalmi:  laudem  meam  ne  tacueris,  quia 
offendere  et  occidere  papam,  qui  representat  Christum, 
esset  iterum  in  persona  papae  offendere  et  occidere  Chri¬ 
stum.  Credo  tamen,  quod  maiores  populi  huic  feritati 
non  assensissent,  quinymo  quia  dedignati  essent  subesse 
25  Stephano,  et  propter  damna,  quae  tunc  passuros  se  vidis¬ 
sent,  ad  ecclesiam  Romanam  confestim  rediissent  Stepha- 
nusque  demum  vel  vi  belli  a  papa  moti  vel  rehabita  a 

civibus  urbe  in  laqueum  incidisset,  in  quem  incidit  Pul- 
celletus,  qui  tempore  Eugenii  papae  IIII  rebellionis  causa 
fuit.  Ecclesia  enim  a  civibus  rehabuit  urbem  et  Pulcel- 
letus  captus  dimenbratus  fuit.  Praeterea  si  bii  Stephanum 
5  secuti  fuissent,  bo  quam  ingrati  extitissent!  Habuerunt 
enim  et  habent  a  Nicolao  papa  V  quicquid  petunt,  officia, 
munera,  honores  Romanique  omnes  continuo  pacem,  liber¬ 
tatem,  exemptionem  a  collectis,  decimis  et  angariis.  Cogi¬ 
tent  Romani  singulorum  Italiae  populorum  status,  et 
10  omnes  populos  miseros,  populum  vero  Romanum  liberum 
felicem  dicent.  Quis  meminit  Romanos  alio  tempore 
fuisse  in  divitiis  et  pecuniis,  in  quibus  nunc  sunt?  In 
quingentis  annis  praeteritis  non  fuerunt  Romae  tot  vestes 
sericeae,  iocalia,  gemmae,  quot  tempore  Nicolai  papae  Y 
15  fuere.  Is  summus  pontifex  urbem  etiam  edificiis  magni¬ 
fica  vit,  palatium  enim  apud  sanctam  Mariam  maiorem, 
aliud  conservatorum  a  fundamentis  constmi,  Capitolium, 
muros  urbis  undique  reparari  et  fortificari  ac  [circa  civi¬ 
tatem  Leoninam]  novos  muros  fieri,  palatium  apud  basili- 
20  cam  sancti  Petri  pro  maiori  parte  in  forma  magnifica 
reedificari,  turres  illas  ac  muros  claudentes  palatium  istud 
grossissimos  et  mirabiles  ab  ipsis  etiam  fundamentis  con¬ 
strui,  castrum  sancti  Angeli  fortificari,  super  illud  habi¬ 
tationes  pulcherrimas  fieri,  ecclesias  plurimas  reparari, 
55  ecclesiam  sancti  Stephani  rotundi  in  Celio  monte,  quae 

ad  totalem  ruinam  devenerat,  totam  fieri  ac  ecclesiam 
sancti  Theodori  super  fundamentis  antiquis  primo  etiam 
de  mandato  suae  sanctitatis  constructam,  deinde  uno  im¬ 
petu  defectu  fundamentorum  penitus  dirrutam  iterum 
5  statim  a  fundamentis  novis  reedificari  ac  tribunal  magni¬ 
ficum  et  sumptuosum  basilicae  sancti  Petri,  cuius  funda¬ 
mentum  usque  ad  centrum  terrae  profundum  existit  et 
latitudinis  cubitorum  XXY,  similiter  construi  ac  ecclesiam 
beatae  Mariae  rotundam  de  lamnis  plumbeis  totam  coope- 
10  riri  facit. 

F.  Ita  est,  et  credo,  quae  dicis,  doctor,  de  iudicio 
dei.  Audivi  enim  etiam  a  patre  meo,  quod  tempore 
Eugenii  papae  IUI  aliqui  presbiteri  avaritiae  pravitate 
caeci  gemmas  preciosiores ,  quae  erant  circa  capita  bea- 
15  torum  apostolorum  Petri  et  Pauli,  callide  furati  fuerunt 
et  divulgato  farto  fugerunt  volentes  ire  Neapolim;  itine- 
rabant  die  noctuque;  quando  credebant  esse,  apud  Nea¬ 
polim,  reperiebant  se  iuxta  Romam  et  hoc  per  plures 
dies  evenit  eis  et  capti  ita  sunt  confessi,  postmodum 
20  ultimo  supplicio  dati,  ita  quod  mirabiliter  iudicio  dei 
confundi  credo  quoscunque,  qui  sacram  religionem  seu  in 
rebus  seu  in  personis  religioni  dedicatis  contempnunt  et 
offendunt. 

B.  Gaudeo,  quod  gustes  haec  divina,  fili  mi. 

25  F.  Sed  interim  bonis  pecuniis  papae,  cardinalium, 
curialium,  mercatorum,  forensium  raptis  Stephanus  se  et 
populum  substentasset  et  papa  sic  urbe  et  bonis  spolia¬ 
tus  pecuniam  pro  guerra  non  habuisset.  Forsanque  rex 
Aragonum  vel  aliquis  baro  Romanus  Stephano  subsidium 
30  porrexisset  aut  interim  fortassis  Nicolaus  papa  V  decessisset 
et  alius  forsitan  ultramontanus  assumptus  ad  papatum 

foret,  qui  Italiam  relinquens  curiam  ultra  montes  tenu¬ 
isset,  et  sic  Stephanus  Romae  securus  remansisset. 

B.  Verba  sunt  haec.  Pecunia  non  potest  deficere 
papae,  nam  de  hora  in  horam  undique  confluunt  pecuniae 
5  ad  papam,  ubicunque  sit;  Stephanus  autem  consumpto 
spolio  unde  pecuniam  habuisset?  Preterea  rex  Aragonum 
semper  fuit  ecclesiae  Romanae  protector,  tempore  Eugenii 
papae  IIII  gentes  armorum  suas  et  etiam  personam  suam 
exposuit  ad  recuperandam  Marchiam  Anchonitanam  de 
10  manibus  comitis  Prancisci  Sforcia  nunc  ducis  Mediolani. 
Ha  quomodo  credere  potes,  quod  rex  prudentissimus 
Stephano  civi  Romano  pauperrimo  potius  favisset  quam 
summo  pontifici?  Similiter  quis  baro  Romanus  hoc  fecisset, 
quia  hoc  non  est  rationabile  nec  credendum  est.  Ac  etiam 
15  credo,  quod  recuperata  cito  Roma  foret,  ut  predixi,  et  sic 
rapta  restituta  fuissent:  namque  quando  Eugenius  papa 
IIII  fugit  ex  urbe,  tunc  camerarius  papae  detentus  fuit 
a  Romanis,  aliqui  etiam  curiales  depredati,  postea  vero 
cito  Roma  ad  ecclesiam  reversa  camerarius  relaxatus  fuit 
20  et  omnia  bona  dominis  eorum  restituta  fuerunt,  quamvis 
Phihppi  Mariae  tunc  ducis  Mediolani  gentes  armorum  et 
aliqui  barones  Romani  ipsius  ducis  amici  contra  ecclesiam 
romanam  forent.  Quod  papa  extra  Italiam  curiam  tene¬ 
ret,  non  credas.  Scit  enim  omnis  homo,  quod  sedis 
25  apostolicae  residentia  propria  in  urbe  est,  hic  enim  sedit 
Petrus,  hic  est  cathedra  Petri  et  ecclesia  semper  ecclesia 
Romana  appellatur  nec  apud  populos  alius  verus  papa 
tenetur  quam  ille,  qui  Romae  residet.  Unde  si  verus 
papa  alibi  resideret  et  alius  per  concilium  vel  alio  colo- 
30  rato  modo  eligeretur  et  assumeretur  in  papam  et  Romae 
resideret,  is  alius  a  populis  verus  papa  crederetur.  Pre¬ 
terea  papae  residenti  in  terra  aliena  imperatur  a  dominis 

deest  K.  ||  19  fuit  post  reversa  legitur  in  K.  ||  20  et  dominis 
eorum  omnia  bona  K.  quamvis  etiam  K.  ||  23  romanam  deest 
K.  |j  29  consilium  K.  color,  titulo  K. 


DE  CONIYRATIONE  PORCARIA  DIALOGVS  67 


illius  terrae  et  subditus  est,  residens  vero  in  terra  sua 
suis  et  aliis  inibi  habitantibus  imperat  et  dominus  est. 
Et  si  papa  Italiam  relinquet,  et  ipse  a  terris  suis  relin¬ 
quetur.  Quis  timeret  et  revereretur  papam  amissis  terris 
5  ecclesiae,  si  nunc  contra  ipsum  terras  habentem  tam 
impie  presumitur?  Terris  ecclesiae  amissis  oriretur  con¬ 
temptus  clericorum,  deinde  heresis  jdolatria  persecutio 
Christianorum  martiria  summorum  pontificum,  sicut  antea 
in  paupere  ecclesia  fieri  solebat.  Quamobrem  papa  et 
10  Romae  stare  et  terras  ecclesiae  tueri  debet  ac  etiam 
suam  dicion«5m  augere.  In  hoc  enim  mundo  sola  potentia 
timetur  et  veneratur. 

F.  Multi  tamen  dicunt,  quod  papa  in  spiritualibus 
tantum  dominus  sit. 

15  B.  Ad  hospitium  ire  volo,  fessus  sum;  cum  alio  die 
convenerimus,  tibi  super  hoc  respondebo.  Vale. 


F.  Ecce  doctor  meus! 

B.  Fabi,  iam  septem  diebus  non  vidi  te,  quid  agitur? 
Nunc  transiens  per  Minervae  partes  vidi  domum  Stephani 
20  Porcarii  destrui. 

F.  Et  etiam  vicini  mei  Petri  de  Monte  rotundo  me¬ 
dici  domus  destruitur. 

B.  Et  ipse  estne  de  illis? 

F.  Est,  et  audio  quod  hiis  proximis  diebus  ex  inter- 
25  cessione  episcopi  Portuensis  vicecancellarii  papa  eum  in 
suum  medicum  acceptaverat  et  ei  centum  aureos  donaverat. 
B.  Ho,  venenasset  papam  in  medicinis!  Ingrati  viri! 


1  terre  illius  K.  ||  3  relinquetur  et  ipse  a  terris  suis,  que 
cito  dominos  invenirent  K.  ||  5  contra  papam  X.  ||  6  a  cive 
presumitur  K.  1|  7  heresis  et  K.  ||  9  Propterea  papa  non  solum 
Rome  K.  ||  10  sed  suam  dicionem  K  dictionem  F.  |1  12  sequun¬ 
tur  in  K:  Istec  enim  prudencia  cuiuslibet  pape  considerans 
alibi  quam  in  terris  suis  Italie,  Rome  enim  precipue,  minime 
resideret.  |1  14  dumtaxat  dominus  sit  K.  j]  26  papa  deest  K 
tum  K.  II  27  centum  ducatos  K. 

Audio  etiam  Stephanum  Porcarium  habuisse  a  camera 
apostolica  in  relegatione  continuo  singulis  mensibus  au¬ 
reos  XXV  et  ante  relegationem  officia  honoranda  et  extra 
officia  provisionem. 

5  F.  Verum  dicis.  Is  pauper  erat,  cum  istis  provisio¬ 
nibus  in  precio  fuit,  alias  oh  paupertatem  domum  ex  pu¬ 
dore  non  exisset.  Profecto  saepe  extranea  et  exorbitantia 
sunt  iudicia  dominorum.  Alius  benefaciens,  pacificus, 
dignus  vix  videtur  ab  eis,  imo  contempnitur,  et  malus, 
10  impius,  seditiosus,  indignus  stipendio  et  honore  sublima¬ 
tur.  Si  vicisset  Stepbanus ,  vincebat  cum '  reputatione, 
quam  ei  dederat  biis  modis  summus  pontifex,  quia  alias 
ob  eius  paupertatem  Stepbano  bubalarius  non  credidisset. 

B.  Sed  estne  in  factione  ista  aliquis  alius  de  Por- 
15  cariis? 

F.  Minime.  Ecclesiastici  enim  sunt  et  cives  optimi. 
Dicit  etiam  Centius  Porcarius,  quod  Stepbanus  ex  super¬ 
bia  se  de  Porciis  cognominabat,  de  stirpe  scilicet  illa 
Catonum  antiqua,  et  cognomen  stirpis  de  Porcariis,  de 
20  qua  vere  erat,  abiiciebat. 

B.  Omittamus  ista.  Recordor  promisisse  pridie  me 
responsurum  tibi  dicenti,  quod  papa  in  spiritualibus  tan¬ 
tum  dominus  sit.  Audi  et  quae  dicam  vera  sunt.  Im¬ 
primis  quod  dicunt  leges  videlicet,  quod  imperator  fuerit 
25  et  sit  dominus  mundi,  nego  esse  verum,  et  legibus  Ro¬ 
manis  credendum  non  est  in  hac  parte,  quia  in  hoc  im¬ 
perator  de  se  ipso  testimonium  perbibet,  sed  nullus 
idoneus  testis  in  re  sua  esse  intelligitur.  Dico  autem  im¬ 
perium  Romanum  fuisse  violentum,  quod  successit  populo 

1  camera  pape  K.  |j  2  semper  sing.  mens.  XXV  ducatos 
K.  II  4  pinguem  prov.  K.  ||  10  indignus  stipendiatur  honoratur 
et  sublimatur  K.  ||  13  bubularius  A.  ||  14  in  coniuratione  ista  K.  j) 
16  Apostolice  enim  sedi  fideles  sunt  et  optimi  viri  A".  ||  17  Oen¬ 
eius  A.  II  18  cognominatur  A.  ||  19  Catbonum  A.  ||  25  l.  depre¬ 
catio  ff.  ad  l.  rodiam  de  iactii  V  in  marg.  ||  26  quia  in  eis  A.  |1 
28  in  se  sua  A.  —  l.  omnibus  c.  de  teste  V  in  marg.  ||  29  l.  B. 
ff\  de  orgi.  iuris  V  in  marg.,  ubi  praeterea:  Tarquinium.  — 
esse  violentum  A. 

Romano,  qui  verum  regem  et  dominum  per  violentiam 
regno  spoliavit,  cum  auctoris  vicium  transeat  ad  succes¬ 
sorem  et  noceat  ei.  Et  etiam  imperium  Romanum  uni¬ 
versum  mundum  depredatum  est.  Sed  regnum  violentum 
5  non  est  permissum  et  omnis  violentia  ac  rapina  prohibita 
est  secundum  scripturam:  non  concupisces  rem  proximi 
tui.  Et  sic  imperatores  fuerunt  regnorum  occupatores, 
non  veri  domini,  ac  agnomen  tale,  quod  sint  domini 
mundi,  usurpavere.  At  veri  reges  fuerunt  et  sunt,  qui 
10  ob  eorum  virtutes  a  populis  sponte  et  legitime  reges 
eorum  eligebantur  et  eliguntur,  quique  civitates,  castra 
et  loca  nova  sibi  edificabant  et  edificant,  per  quorum 
bonum  regimen  et  virtutes  illa  liberis  hominibus  undique 
confluentibus  impleantur  ac  qui  iusto  bello  regna  et  do- 
15  minia  sibi  adepti  sunt  et  adipiscuntur,  eorumque  legitimi 
successores.  Bellum  autem  iustum  est  pro  tuendis  et 
j  recuperandis  rebus  suis  aut  quando  fit  ut  sine  iniuria  in 
pace  vivatur.  Romani  autem  imperandi  gloria  ut  pluri¬ 
mum  nulla  iusta  causa  subsistente  bella  moverunt.  Rex 
20  vero  regum  et  dominus  mundi  verus  est  papa,  quia  a 
Christo  deo  et  domino  mundi  institutus  est.  Et  ut  ista 
bene  intelligas,  audi  attente.  Deus  in  principio  creavit 
celum  et  terram  et  omnia,  quae  in  eis  sunt,  angelicam 
et  humanam  naturam,  spiritualia  et  temporalia.  Ipsaque 
25  etiam  temporalia  per  se  ipsum  rexit.  Patet  hoc  videlicet, 
quod  rexit  ea,  quia  homini  scilicet  Adae,  quem  fecit,  pre- 
cepit  dicens:  ex  omni  ligno  paradisi  comede,  de  ligno 
autem  scientiae  boni  et  mali  ne  comedas,  ac  ipsi,  si  non 
obediret,  penam  imposuit  dicens:  in  quacunque  die  come¬ 
so  deris  ex  eo,  morte  morieris.  Ac  in  Adam  et  Evam  uxo- 


1  veros  reges  et  dominos  K.  ||  2  regno  et  dominio  eorum 
K.  ad  vocem  vicium:  l.  pomponius  §  1  ff.  de  acq.  pos.  V  in 
marg.  ||  5  et  rapina  K.  ||  6  Exod,  20, 17.  ||  8  cognomen  K.  quod 
videlicet  sint  dom.  K  ||  14  at  qui  K.  ||  15  ac  eorum  K.  ||  16  ad 
vocem  tuendis:  XXIIII  q.  i.  Tullius  in  P  I  officiorum  V  in 
marg.  ||  17 — 18  aut  —  vivatur  deest  Jt”.  ||  19  bella  susceperunt 
K.  II  27  Genes.  2,  16.  17. 

rem  eius  inobedientes  sententiam  tulit  dicens  Adae;  quia 
comedisti  de  ligno,  ex  quo  preceperam  tibi  ne  comederes, 
maledicta  terra  in  opere  tuo,  in  laboribus  [comedes  ex 
ea]  cunctis  diebus  vitae  tuae,  in  sudore  vultus  tui  vesce- 
5  ris  pane  tuo.  Evae  vero  dicens:  in  dolore  paries  filios 
et  sub  viri  potestate  eris  et  ipse  dominabitur  tui.  Prae¬ 
terea  deus  condempnavit  Chaim,  qui  Abel  fratrem  eius 
interfecit,  dicens:  maledictus  eris  super  terram,  quae 
suscepit  sanguinem  fratris  tui  de  manu  tua;  cum  opera- 
10  tus  fueris  eam,  non  dabit  tibi  fructus  suos,  vagus  et 
profugus  eris  smper  terram;  egressusque  Chaim  habitavit 
in  terra  profugus  ad  orientalem  plagam  Edon.  Multa 
quoque  alia  signa  regiminis  fecit  deus  usque  ad  Noe. 
Ex  tempore  vero  Noe  cepit  deus  creaturas  suas  regere 
15  per  ministros,  quorum  primus  fuit  Noe,  de  quo  quod 
exercuerit  officium  sacerdotis  ac  fuerit  rector  populi  ex 
eo  apparet,  quod  sibi  dominus  gubernationem  archae,  per^ 
quam  ecclesia  significatur,  commisit.  Ac  Noe  post  egres¬ 
sum  archae  edificavit  altare  domino  et  tollens  de  cunctis 
20  pecoribus  et  volucribus  mundi  obtulit  olocausta  super 
altare.  Et  dominus  dixit  ei  et  filiis  suis:  terror  ac  tre¬ 
mor  vester  sit  super  cuncta  animalia  terrae.  Et  Noe 
populum  suum  rexit  ac  a  filiis  eius  post  obitum  patris 
divisae  sunt  insulae  gentium  in  regionibus  suis,  unusquis- 
25  que  secundum  linguam  suam  rexit  familias  in  nationibus 
suis.  In  hac  postmodum  rectoria  successerunt  patriarchae, 
iudices,  reges,  sacerdotes  et  alii,  qui  pro  tempore  fuerunt 
in  regimine  populi  ludeorum. 

Postmodum  vero,  cum  sub  imperio  Romano  ydolatria 
30  regnaret'  nec  deus  verus  coleretur  ac  Romanorum  scelera 


1  Genes.  3, 17.  19.  ||  2  de  quo  K.  ||  3  verha  uncis  inclusa 
om.  codd.  II  5  tuo  deest  K.  —  Genes.  3, 16.  ||  6  Propterea  K.  || 
7  Caim  K.  ||  8  Genes.  4, 11.  12.  16.  ||  12  Eden  K.  ||  13  regiminis 
temporalium  K.  ||  17  arce  ubi  verba  per  —  significatur  de- 
sunt.  II  18  Et  ille  K.  Genes,  8,20.  ||  20  holocausta  K.  ||  Genes. 
9,  2.  II  24  unusquisque  scilicet  linguam  K.  H  25  familias  suas 
K.  II  30  Roman.  tunc  tirannice  dominancium  K. 

et  peccata  usque  ad  celum  olerent,  deus  omnipotens 
Christum  filium  suum  misit  in  terram  regem  regum  et 
dominum  mundi,  ut  illuminaret  gentes  in  via  veritatis, 
ac  successive  cessare  fecit  Romanam  potestatem  et  de- 
5  struxit  illud  imperium  eius,  ut  in  Daniele  super  sompno 
Nabughdenasor.  Et  ut  melius  intelligas,  audiens  verba 
ipsius  Danielis,  advertas,  haec  sunt.  Tu  rex  videbas,  et 
ecce  statua  una  grandis;  statua  illa  magna  et  statua  sub¬ 
limis  stabat  contra  te  et  intuitus  eius  erat  terribilis. 
10  Huius  statuae  caput  ex  auro  optimo  erat,  pectus  autem 
et  brachia  de  argento,  porro  venter  et  femora  ex  ere, 
tibiae  autem  ferreae,  pedum  quaedam  pars  erat  ferrea, 
quaedam  autem  fictilis  videbatur.  [Videbas]  ita,  donec 
abscisus  est  lapis  de  monte  sine  manibus  et  percussit 
15  statuam  in  pedibus  eius  ferreis  et  fictilibus  et  comminuit 
eos.  Tunc  contrita  sunt  pariter  ferrum,  testa,  es,  argen¬ 
tum  et  aurum  et  redacta  quasi  in  favillam  aestivae  areae, 
quae  rapta  sunt  a  vento  nullusque  locus  inventus  est 
eius.  Lapis  autem  qui  percussit  statuam  factus  est  mons 
20  magnus  et  implevit  universam  terram.  Hoc  est  somp- 
num,  interpretationem  quoque  eius  dicemus  coram  te  rex: 
tu  rex  regum  es  et  deus  celi  regnum  et  fortitudinem  et 
imperium  et  gloriam  dedit  tibi  et  omnia  in  quibus  habi¬ 
tant  filii  hominum  et  bestiae  agri  volucresque  celi  [dedit] 
25  in  manu  tua  et  sub  dicione  tua  universa  constituit.  Tu 
es  ergo  caput  aureum,  et  post  te  consurget  regnum  aliud 
minus  te  et  regnum  tertium  aliud  ereum,  quod  imperabit 
universae  terrae,  et  regnum  quartum  erit  velut  ferreum. 


3  veritatis.  Et  hoc  nunciavit  Marie  per  angelum  suum 
dicentem:  dabit  illi  dominus  deus  sedem  David  patris  eius  et 
regnabit  in  domo  Jacob  in  eternum  et  regni  eius  non  erit 
finis  ac  cessare  fecit  Romanam  potentiam  K.  ||  4  ad  voc.  ces¬ 
sare;  Ezech.  37  c.  V  in  marg.  ||  5  illam  K.  1|  5.  6  somnio  Na- 
bugodonosor  K.  ||  7  advertas  attente  K.  textus  hihie  V  in 
marg.  —  cf.  Daniel  2,  31 — 40.  ||  8  statura  subi.  Vulgata.  ||  14  ab¬ 
scissus  Vulg.  et  AT.  II  17  extive  V.  ||  20  somnium  K.  ||  21  rex 
V.  Vulg.,  deest  in  AT.  ||  27  minus  te  argenteum  Vulg. 

In  diebus  autem  regnorum  illorum  suscitabit  deus  celi 
regnum,  quod  in  eternum  non  dissipabitur,  et  regnum 
quod  populo  alteri  non  tradetur.  Comminuet  autem  et 
consumet  universa  regna  baec  et  ipsum  stabit  in  eternum 
5  secundum  quod  vidisti,  quod  de  monte  abscisus  est  lapis 
sine  manibus  et  comminuit  testam  et  ferrum  et  es  et 
argentum  et  aurum.  Statua  siquidem  illa,  Fabi,  figura¬ 
tur  monarchia  mundi,  quae  diversis  temporibus  singulis 
quatuor  populis  a  deo  permissa  fuit,  Assyriis  primo, 
10  secundo  Persis  et  Medis,  tertio  Grecis  per  Alexandrum, 
quarto  Romanis,  et  quatuor  regna  illa  sompni  quatuor 
istec  magna  regna  fuerunt,  lapis  vero  abscisus  figuratur 
Christus,  qui  natus  est  tempore  Octaviani  Romanorum 
imperatoris  primi.  Et  ipse  Christus  rex  regum  missus 
15  a  deo  patre  eius  comminuit  omnia  regna  haec  et  regnum 
mundi  in  se  assumpsit  et  eius  potestas  usque  ad  mare 
et  a  fluminibus  usque  ad  fines  terrae.  Et  factum  est 
regnum  huius  mundi  domini  nostri  Jesu  Christi,  de  quo 
dicitur  in  Ezechiele:  et  faciam  eos  gentem  meam  et  erit 
20  unus  rex  omnibus  imperans,  et  in  Mateo:  data  est  ei 
omnis  potestas  in  celo  et  in  terra.  In  hoc  autem  imperio 
suo  sive  regno  Christus  instituit  vicarium  suum  Petrum 
principem  apostolorum  in  spiritualibus,  dicens;  quodcun¬ 
que  ligaveris  super  terram,  erit  ligatum  et  in  celis,  in 
25  temporalibus  etiam  dicens:  pasce  oves  meas. 

F.  Haec  dicta  subtilia  sunt,  tamen  dicitur  Christum 
Petro  in  temporalibus  exercitium  prohibuisse,  cum  sibi 


1  Daniel  2,  44 — 45.  ||  2  regnum  eius  alteri  populo  Vulg.  || 
4  omnia  regna  et  ipsum  K.  ||  6  et  post  ferrum  deest  K.  Finis 
textus  bibie  V  in  marg.  ||  7  siquid  K.  ||  8  ysydorus  V  in  marg.  i 
11  illa  istec  quatuor  regna  magna  fuere  K.  H  12  abscissus  K.  | 
14  Et  ipse  Christus  deest  K.  |1  15  hec  et  in  hunc  mundum 
venit  rex  de  quo  dictum  erat:  eius  pot.  K.  cf.  Zacharias  9,10.  || 
19  Ezechiel  37,  22.  ibi  et  faciam  V.  1|  20  Matheo  K.  cf.  Matth. 
28,18.  ibi  data  est  V.  ||  21  Hoc  autem  imperium  suum  sive 
regnum  Cristus  reliquit  Petro  principi  K.  ||  23  Matth.  16, 19.  |l 
25  Joh.  21, 15.  II  26  Cristum  temporalium  administracione  non 
usum  fuisse,  Petro  in  temp.  K. 

dixerit:  mitte  gladium  tuum  in  vaginam,  ac  etiam  dixerit: 
regnum  meum  non  est  de  hoc  mundo. 

B.  Fabi,  armis  fortissimis  uteris,  attamen  non  nocent 
mihi.  Christus  enim  per  verba  illa  non  prohibuit  per- 
5  petuo,  sed  pro  tunc  tantum.  Si  enim  voluisset  perpetuo 
prohibere,  dixisset  expresse  per  verba  perpetuitatem  im¬ 
portantia,  teneas  videlicet  vel  habeas  gladium  tuum  in 
vagina.  Preterea  hoc  exprimit  Christus  inferius,  ibi: 
nunc  autem  regnum  meum  non  est  hic.  Hoc  verbum 
10  nunc  quid  importat,  nisi  tempus  presens,  et  quod  Christus 
tacite  consentiat  Petrum  eius  vices  gerentem  et  successores 
eius  gladio  tempore  alio  uti  posse?  Ex  predictis  habes, 
quod  Petrus  fuerit  dominus  mundi  in  spiritualibus  et 
temporalibus  ac  similiter  domini  sint  sui  legitimi  suc- 
15  cessores.  Sed  quamvis  plena  et  generalis  potestas  attri¬ 
buta  sit  papae,  tamen  cum  ex  finibus  condicionis  humanae 
papa  non  valeat  eam  per  se  ubilibet  exercere  et  tot  ne¬ 
gotiis  insistere,  deus  alios  principes  ad  temporalium  exer¬ 
citium  tamquam  summorum  pontificum  vicarios  permisit 
20  summique  pontifices  suam  hanc  condicionem  cognoscentes 
aliis  temporalium  exercitium,  imperatoribus  videlicet  exer¬ 
citium  temporalium  generale,  singulare  vero  regibus  et 
dominis  diversis  tamquam  vicariis  suis  etiam  permiserunt, 
nullatenus  se  superioritate  privantes,  sed  in  multis  occur- 


1  dixit  K.  cf.  Joh.  18, 11.  ac  etiam  cum  dixit  K.  cf. 
Joh.  18,36.  |j  8  vaginam  K.  inferius  cum  dicat:  nunc  K.  || 
10  quasi  Cristus  K.  ||  12  alio  tempore  uti  posse.  Et  licet 
Cristus  et  eius  vicarius  Petrus  et  multi  successores  eius  re¬ 
gimen  et  administracionem  temporalium  omiserint,  tamen  per 
hoc  non  domini  in  temporalibus  dici  non  debent.  Dominus 
enim,  quamvis  administracionem  suorum  bonorum  concedet 
alteri,  dominus  tamen  illorum  bonorum  remanet.  Deus  enim 
sciens,  quod  ex  finibus  conditionis  humane  papa  non  valeat 
potestatem  suam  ubilibet  per  se  personaliter  exercere  et  tot 
negociis  insistere,  principes  ad  temp.  etc.  K.  ||  19  misit  K.  || 
22  singularem  K.  ||  23  suis  ex  inspiracione  divina  etiam  per¬ 
misere  K.  II  24  ad  vocem  superioritate:  c.  solite  de  maio.  et 
ohe  V  in  marg. 

rentibus  casibus  superioritatem  ipsam  demonstrantes.  Con¬ 
fiteamur  itaque  papam  tanquam  successorem  Petri  et  non 
alium  esse  dominum  mundi  in  spiritualibus  et  tempora¬ 
libus  directum  et  generalem  et  regem  regum  terrae, 
5  ipsumque  regnum  suum  in  temporalibus  per  reges  et 
principes  ac  alios  etiam  officiales,  potestates,  gubernatores 
regere  posse  et  regere  certe.  Nam  qui  per  alium  facit, 
per  se  ipsum  facere  videtur.  Ac  Johannes  papa  XXII 
se  dominum  totius  mundi  pro  certo  tenens  a  iurisdictione 
10  imperii  Italiam  magnanime  exemit,  et  catholici  impera¬ 
tores  seu  reges  Romanorum  idem  tenentes  fidelitatem 
ecclesiae  Romanae  et  "summis  pontificibus  hucusque  iura- 
runt  et  coronam  auream  et  approbaciones  receperunt,  nec 
non  rex  Hierusalem  et  Siciliae,  qui  Neapoli  residere 
15  solet  et  residet,  et  Sardiniae  ac  Aragonum,  Angliae  Un- 
gariae  reges  identidem  sentientes  fidelitatem  similiter 
hucusque  iurarunt  et  censum  seu  tributum  singulis  annis 
ecclesiae  Romanae  persolverunt. 

F.  Doctor  mi,  de  hac  doctrina  ago  tibi  gratias  et 
20  deum  exoro  supplex,  quod  inspiret  summos  pontifices,  ut 
regnum  suum  conservare  magnanime  velint,  quia  haec 
esset  exaltatio  Romae,  cum  ecclesia  dicatur  ecclesia  Ro¬ 
mana  et  etiam  ecclesia  potens  magis  venerabitur  et  here- 
ticos  ac  hostes  eius  fortius  domare  poterit. 

1  operantes.  Ipsi  etiam  temporalia  omiserunt,  ut  spiri¬ 
tualibus  attentius  vacarent,  non  temporalia  pro  derelicto  ha¬ 
bentes.  Confit,  itaque  p.  t.  succ,  P.  dominum  esse  mundi  K.  || 
4  et  ante  regem  deest  K.  [j  6  ac  per  alios  K.  ||  7  posse  ac 
K.  II  ad  vocem  qui:  de  reg.  iur.  Z®  VI  V  in  marg.  ||  8  videtur, 
et  qui  pro  alio  facit,  illius  pro  quo  facit  vicarium  esse  constat. 
At  Johannes  K.  ad  vocem  Johannes:  In  extravaganti  sua 
quae  incipit:  ne  prebeat  V  in  marg.  pretereat  cod.  Vat.  4167.  1| 
9  totius  orbis  A.  ||  11  ad  vocem  fidelitatem:  ut  c.  ven.  de  electio. 
V  in  marg.  ||  12  et — hucusque  desunt  K.  iurarunt  et  a  sum¬ 
mis  pontificibus  K.  ||  13  approbacionem  hucusque  K.  ||  15  ac 
Sardinie  Aragonum  A.  |1  16  ididem  K.  similiter  deest  K.  ad 
vocem  censum:  ut  in  P  camere  apostoUce  V  in  marg.  ||  21  regn. 
suum  temporale  A.  quia  hoc  A.  |1  23  veneraretur  ac  heret.  et 
hostes  A”.  II  24  posset  A. 

B.  Multa  super  hac  re  per  plures  dicuntur,  sed  secun¬ 
dum  veritatem  credo  dixisse  satis.  Auctoritates  enim 
sacrae  paginae  auctoritatibus  hominum  etiam  summorum 
pontificum  positivis  sunt  preferendae.  Nox  est  et  crastina 
die  equitabo  Senas.  Si  quid  ibi  vis,  iube.  Vale. 

F.  Mi  doctor  et  pater,  me  tibi  commendo,  deus 
gressus  tuos  dirigat  in  viam  pacis. 


2  auct.  tamen  sacre  pagine  tamquam  a  sancto  spiritu  pro¬ 
cedentes  K.  11  7  pacis  et  salutis  K.  —  Deo  gratias.  Arnen.  Per 
Petrum  de  Godis  de  Vicentia  editum  Rome  tempore  factionis 
predicte  scilicet  M°  CCCC°  LIIP  de  mense  Januario  pontif. 
Nicolai  pape  V  Anno  Septimo.  V.  —  Deo  gratias.  Explicit 
dyalogon  per  Petrum  de  Godis  de  Vincencia  editum  Rome 
tempore  prefate  coniurationis  die  quarta  Januarii,  qua  con- 
iuratio  revelata  est  anno  domini  1463  pontificatus  Nicolai  pape 
quinti  anni  sexti,  {sic)  K. 


Index  nominum  et  rerum  memorabilium. 


Aeneas  Sylvius  vid.  Pius  II. 

Aldigerius,  Dantes  p.  VIIL 

Aletes  persona  ficta  verum 
(ro  ciX7id'eg)  pronuntians  Yer- 
gilianum  adsimulans  Aleten 
n,  I  110. 

Alfonsus  rex  Neapolis  et 
Siciliae  II,  i  514.  VEI,  60. 
p.  65.  66. 

Amigdanis,  Nicolaus  de, 
episc.  Placentinus,  Nicolai  V 
vicecamerarius  p.  58. 

Amyrras  (Murad  II)  Tureo¬ 
rum  imperator  YIE,  4.  159. 
IX,  23. 

Angelus  Masi  Porcarii  soro¬ 
ris  maritus  p.  YII.  —  II,  i 
11.  164.  p.  59.  60. 

Argentis,  Philippus  de,  Flo¬ 
rentinus  p.  IX. 

Baptista  Lunensis  p.  VI. 

Barbarus,  Franciscus  p.XII. 

Baroncellus,  Iohannes  p.  60. 

Basinius  Parmensis  p.  X. 

Beltramus  Martini  filius 
p.  VEL  —  E,  II  253.  260. 

Bernardinus  Senensis  p.  57 
sqq. 

Brippius,  Josephus  p.  IX. 

Buchellius,  Arnoldus  p.  lY 
sqq. 


Calvus,  Jacobus  p.  59. 

Capranica,  Dominicus  de, 
cardinalis  p.  58. 

Carolus  Aretinus  vid.  Mar- 
suppinus. 

Clemens  Angeli  Masi  filius 
E,  I  181.  p.  59.  62. 

Condulmerius,  Franciscus, 
episc.  Portuensis ,  vicecan- 
cellarius  Nicolai  Y  papae 
p.  67. 

Dantes  vid.  Aldigerius. 

Eugenius  IV  papa  p.  64.  65. 

66. 

Fabius  Romanus  p.  57 sqq. 

Fridericus  EI  imperator. 
beUum  gerit  cum  Matthia 
Corvino  Ungariae  rege  YIE, 
144.  monetur  a  poeta,  ut 
Tureos  propelleret  Francis- 
cumque  Sfortiam  exercitui 
praeficeret  YIE,  145  sqq.  165. 

Gabadeus,  Franciscus  p.  60. 

Gallus,  Nicolaus,  canonicus 
bas.  S.  Petri  p.  59. 

Gaza,  Theodorus  p.  EI. 

Georgius,  Dominicus  p.  XV. 

Godis,  Petrus  de  p.  XY.  57. 

Homerus  in  latinum  con¬ 
versus  a  Marsuppino  et  Ho¬ 
ratio  p.  X.  39. 

Iohannes  Aretinus  vid.  Tor- 
tellius. 

Iohannes  XXH  papa  p.  74. 

Lellicechi,  lacobus  p.  59.  60. 

Leonardus  Aretinus  p.  VI. 

Lucanus  p.  VIII. 

Luscus,  Antonius  p.  XII. 

Malatesta,  Sigismundus 

p.  XIII. 

Marsuppinus,  Carolus  p.  X 
sqq.  40. 

Matthias  Corvinus  Ungariae 
rex  p.  XIV. 

Monte  Rotundo,  Petrus  de, 
p.  67. 

Moschus  poeta  graecus  p.  IX. 

Nicodemus  Tranchedinus 
p.  X.  37. 

Nicolaus  V  papa,  carmen 
ei  dicatum  I,  Isqq.  opera 
ab  eo  aedificata  p.  VI.  — 
I,  35  sqq.  II,  ii  241  sqq.  p.  64. 
vitae  eius  insidias  parat  Por¬ 
carius  p.  VII.  —  II,  Isqq. 
p.  57  sqq.  a  Scipione  appel¬ 
latus  II,  II  424.  felicissima 
eius  aetas  II,  i  484  sqq.  p.64. 

Pausanias  Byzantii  conditor 
VIII,  6.  X,  5. 

Petrus  Lunensis  secretarius 
apostolicus  p.  IV.  VI.  1.  eius 
filius  Baptista  p..VL 

Philippus  Maria  dux  Medio¬ 
lani  p.  66. 

Piccolomini  vid.  Pius  II. 

Picininus  VIII,  64.  X,  28. 

Pilatus,  Leontius  p.  XII. 

Pius  II  papa  (Aeneas  Sylvius 
de  Piccolominis).  Mantuae 


cum  principibus  agit  de 
Tureis  propulsandis  VIII, 
19  sqq.  Romam  inde  rece¬ 
dit  VII,  7.  Parentibus  se¬ 
pulcrum  fieri  iubet  Senis  IX, 
35  sqq. 

Politianus,  Angelus  p.  IX. 

Porcarius,  Cencius  p.  68. 

Porcarius,  Stephanus  p.  VII. 
4  sqq.  57  sqq.  Porciorum 
cognomen  assumpsit  II,  i 
353.  p.  68.  mater  eius  II, 
II  32.  soror  Angeli  Masi 
uxor  II,  I  12.  p.  60.  altera 
soror  lacobi  Lellicechi  uxor 
p.  60.  eius  domus  in  re¬ 
gione  Minervae  p.  67. 

Porcelius  poeta  p.  XI. 

Portuensis  episcopus  vid. 
Condulmerius. 

Pulcelletus  (Poncelleto  di 
Pietro  Venerameri)  p.  64. 

Roma,  quattuor  urbis  status 
II,  I  412  sqq,  moenia  turres¬ 
que  a  Nicolao  V  restaurata 
p.  64.  Capitolium  p.  62.  64. 
Castrum  S.  Angeli  p.  VII. 
64.  —  II,  II  243.  Colosseum 
I,  39.  II,  II  169.  Pantheon 
(S.  Maria  Rotunda)  p.  VII. 
—  I,  47.  p.  65.  Aedes  Vati¬ 
canae  p.  VII.  —  I,  63.  IT, 
II  276,  —  p.  64.  Palatium 
Conservatorum  p.  64.  Pala¬ 
tium  apud  S.  Mariam  Maio¬ 
rem  p.  VI.  64.  —  I,  45.  Pa¬ 
latium  apud  basilicam  La¬ 
teranensem  p.  64.  Basilica 
S.  Petri  II,  II  267.  p,  65. 
Ecclesia  S.  Stephani  ro¬ 
tundi  p.  64.  S.  Theodori 
p.  65.  Pons  Milvius  seu 
Mollius  p.  VII.  I,  61,  Platea 
Minervae  p.  58.  67.  Regi© 
Arenulae  p.  60. 

Sabella  familia  IX,  51. 

Salutatus,  Colucius  p.  XII. 

Sarra  vel  Sciarra,  Baptista 
II,  I  306.  p.  58.  59. 

Scipio  Africanus  maior  p.VIII. 
II,  II  121  sqq. 

Sforza,  Franciscus,  dux  Me¬ 
diolani  ,  antea  imperator 
exercitus  Venetorum  YIII, 
43  sqq.  Hannibal  dictus  ab 
Horatio  Yin,  64  sicut  a 
Porcelio,  cf.  Yoigt  Wieder- 
belebung  494.  Yerona 
urbe  eiectus  YHI,  65.  bella 
quae  cum  Alfonso  rege  Nea¬ 
polis  gessit  p.  IX.  —  II,  I 
514.  lY,  27.  p.  66.  optat 
poeta,  ut  bello  Turcico  prae- 
esset  YIII,  165.  X,  Isqq. 

Tortellius,  lohannes,  Are- 


tinus  p.  XI.  —  H,  II  307. 
401. 

Tranchedinus  vid.  Nico- 
demus. 

Trapezuntius,  Georgius 
p.  III. 

Turei  velTurchiYHI.  29sqq. 
X,  50 sqq.  Teucri  dicti 

YIII,  50.  151.  X,  156. 

Ursinus,  Latinus,  cardinalis 

p.  60. 

Yalla,  Laurentius  p.  III. 
Yeneti  YIII,  75 sqq.  X,  58. 
foedus  ab  iis  cum  Alfonso 
rege  contra  Sfortiam  ictum 
YIII,  59.  X,  24. 

Vergilius  p.  YIH. 

Yossius,  lohannes  Gerardus 

p.  IV. 

